
ai Scopul cul, 


Monahii Epifanie şi Ioachim în foişorul de la Mylopotamos 


onahul aghiorit Epifanie My- 
M lopotamitul, după ce a trăit 

ani buni în Mănăstirea Sf. 
Pavel, a decis, în 1990, să-şi continue 
viața de monah la Așezământul Sf. 
Eustatie (Mylop6tamos), metoc al 
Sfintei Mânăstiri Marea Lavră. 

A avut şansa să înveţe melosul bi- 
zantin de la monahi aghiopavliți mai 
vechi, devenind un bun psalt, şi s-a 
dedicat, în acelaşi timp, diaconiei de 
bucătar. Astăzi, părintele Epifanie es- 
te un binecunoscut maestru bucătar. 

La Mylop6tamos, alături de pă- 
rintele Ioachim, și-a asumat sarcina 
de a restaura chilia istorică, dându-i 
o nouă viaţă. În același timp, respec- 
tând tradiţia de veacuri a locului, du- 
pă obiceiul celor vechi, a sădit viță de 
vie şi a ridicat un atelier pentru pro- 
ducerea vinului. 

MÂNCARE ȘI PSALMI, BĂUTURĂ ȘI IMNURI 


hiar şi atunci când un monah aghiorit slujeşte, pe lângă credință, şi arta culinară, în- 
tre el şi confrații săi din lume nu poate încăpea comparaţie, deși el nu-și doreşte aceas- 
tă întâietate. 

Mulţi bucătari dispun de cunoştinţe și de experiență. Monahul, însă, se bazează pe o ca- 
litate particulară inaccesibilă chiar şi celor mai pricepuţi şefi bucătari din lume: el trăieşte şi 
lucrează într-un alt spațiu şi timp. 

Grădina Maicii Domnului este un loc cu totul special. Diversitatea naturală a frumuseţii 
sale nu a suferit (încă) pagubele ireparabile care pot fi descrise, de obicei, printr-o formula- 
re laconică: distrugerea mediului înconjurător. 

Diferită este aici şi percepţia asupra curgerii timpului, de vreme ce ritmul ei lent pro- 
voacă acea dilatare temporală plină de calm şi mulțumire, evocând alte epoci, demult tre- 
cute. 

În bucătăria sa, mare sau mică, monahul aghiorit găteşte pe vatră sau la cuptor, întotdeauna 
la foc de lemne. El nu disprețuiește niciunul dintre ingredientele pe care le foloseşte, fie ele 
legume, zarzavaturi, leguminoase, ierburi sau fructe de mare, indiferent de soi, formă sau mă- 
rime. Ştiinţa modernă nu a reușit să-i submineze încrederea în vin, ulei de măsline sau în gus- 
turile şi miresmele care amintesc de Athosul precreștin al lui Poseidon şi al zeiţei vânătorii, 
Artemis. 

Pentru un bucătar athonit, marile sărbători, prăznuite cu fast în mânăstiri precum Ma- 
rea Lavră sau Iviron, constituie zile dificile, mai ales dacă se întâmplă să primească o invi- 
taţie onorifică purtând semnătura egumenului, spre a-și asuma „dificila și laborioasa sluji- 
re de şef bucătar”. 

Atunci, conducând pregătirile ca un şef de orchestră, având o mulțime de ajutoare, el tre- 
buie să gătească o cantitate neînchipuit de mare de mâncăruri - toate la fel de savuroase — 
pentru un număr foarte mare de pelerini. Faptul în sine, dacă nu s-ar repeta la ocazii simi- 
lare, ar putea fi considerat o minune. 

Dimpotrivă, o mică minune, ce hrănește nemăsurat sufletul, se întâmplă adesea și într-un 
mod neînchipuit de simplu. E de ajuns o seară liniștită într-un chioșc modest aflat pe coas- 
ta muntelui, sau, chiar mai bine, pe malul mării. Vizitatorii sunt puţini şi obosiţi, cina e să- 
racă, iar limpezimea discuţiilor şoptite deschid gustul pentru sinceritate și îngăduință. Mo- 

nahul, cu gesturi simple şi vorbe puţine, îşi ajută convivii să găsească singuri rezolvarea unor 
vechi enigme şi îndoieli. 

Ei înțeleg atunci, aproape în duh, de ce nu simt numai mirosul de busuioc ud, ci și secre- 
tele nopții, inspirând în același timp şi esenţa pe care o au anumite cuvinte, precum cimbrișor, 
mentă sau oregano. 

Şi întotdeauna, cu ajutorul aproape imperceptibil al călugărului, dacă doresc sincer, ei pot 
afla trei secrete ascunse, cercetând trei variante uşor diferite ale unor vechi învățături patristice. 


De ce cariul le aminteşte tuturor muritorilor soarta lor comună ? 

De ce amăreala aloei — fie sub formă de băutură, fie de medicament - ne face să ne gân- 
dim la posibilitatea unei osândiri veşnice ? 

De ce şi în ce fel, menta, modesta noastră izmă, poate întări nădejdea în participarea la 
moştenirea cerească ? 


La un moment dat, închinătorii obosiţi îşi vor aminti şi inscripţia caligrafiată pe pragul de 
deasupra intrării în bucătărie: 

Masa aceasta nu numai a simțurilor, 

Dar şi a duhului să fie. 

După mâncare se rostesc psalmi, 

Și după băutură, imnuri. 


Bineînţeles, în mânăstiri, în special în vremea marilor praznice cu priveghere, atmosfera este 
diferită. Pentru a putea oferi sutelor de închinători cele cuvenite şi rânduite prin tradiție, șeful 
bucătar, împreună cu ajutoarele de bucătar şi cu toţi cei implicați în pregătirea mesei, în ace- 
laşi ritm şi în mod unanim, întâmpină cu hotărâre ordinele solicitantei slujiri pe care şi-au 
asumat-o, Destul de des, se întâmplă ca bucătăria să nu fie atât de încăpătoare pe cât ar cere 
înălțimea unui asemenea eveniment. În asemenea situaţii, se organizează și o bucătărie de 
campanie în curtea mânăstirii. 

În marea sală de mese, pe durata mesei de prânz sau a cinei, trapezarul șef, ajutoarele de 
trapezar şi ajutoarele acestora nu veghează doar la buna desfăşurare a mesei, ci şi la păstra- 
rea liniştii care sfințeşte mâncarea, băutura şi pe cei ce gustă din acestea. 

Închinătorul smerit are ocazia, dacă-și înalță la un moment dat privirea spre tavan, să con- 
state că marile grinzi care susțin plafonul dau tăcut mărturie despre vârsta şi, în acelaşi timp, 

Gătind în aer liber, la Mânăstirea Marea Lavră Y 

seculara lor rezistență. Ceva mai jos, frescele care acoperă toate suprafeţele murale înfățișează 
scene din viața Mântuitorului şi a sfinților, apoftegme ale marilor părinţi ai Bisericii sau cu- 
getări ale marilor artişti şi vedenii ale profeților. O cercetare fără grabă a chipurilor Cinei ce- 
lei de Taină întăreşte opinia conform căreia pictura sacră a constituit, vreme de secole, Scrip- 
tura ilustrată a neștiutorilor de carte. 

Trupul uscăţiv şi privirea aspră a Sfântului Onufrie par a spune comesenilor lacomi: nu 
numai cu pâine va trăi omul (Mt. 4, 4). Nu e posibil ca pelerinul găzduit aici, dacă este sme- 
rit, să nu fie de aceeași părere. Poate răspunde însă, în gând, cu ajutorul textelor sfinte: Bi- 
neînțeles că pâinea nu este de ajuns. Ea întăreşte, însă, inima omului și întreţine ipostasul său 
trupesc, templul sufletului, dinlăuntrul căruia strălucesc razele Soarelui Dreptăţii. Din aceas- 
tă pricină, Ortodoxia a condamnat întotdeauna pe cei care se autoflagelează. 


Ceva mai departe, privitorul interesat va desluşi scena stelei care, în căderea sa, a descuiat 
izvoarele abisului. Din izvoare țâşneşte fum negru, soarele se întunecă, iar din fum ies lăcuste 
cu figuri omeneşti, cu cozi de scorpioni, păr de femeie şi dinți de leu. Nu-i vor ucide pe oameni, 
căci moartea ar fi izbăvire. Îi vor chinui, în schimb, vreme de cinci luni. În pictura murală, 
fluturarea mută a aripilor lor e şi mai înspăimântătoare decât vacarmul pe care l-ar provoca 
zgomotul carelor şi al cailor care aleargă în luptă. 

Dacă pictorul a urmat textul Apocalipsei, închinătorul va citi în icoana următoare des- 
pre îngerul uriaș care stă cu un picior pe pământ şi cu celălalt în mare, ținând deschisă o car- 
te. Dând ascultare glasului din cer, participantul la masa de obşte, aruncând la marginea me- 
sei pâinea, vinul şi celelalte bucate, va lua din mâna îngerului cartea şi o va mânca. Atunci, 
ca un alt loan din Patmos, va mărturisi: am luat cartea din mâna îngerului și am mâncat-o; 
şi era în gura mea dulce ca mierea, dar după ce am mâncat-o s-a amărât pântecele meu (Apoc. 
10, 10). 

Puțin mai târziu, după ce va digera cuvintele profeției şi va trage iarăși vinul lângă sine, 
ridicând paharul, va auzi glasul Ecclesiastului spunându-i că unde este multă înțelepciune 
este şi multă amărăciune, și cel ce îşi înmulțeşte știința îşi sporeşte suferința (Eccl. 1, 18). 

Liniştea mistagogică e întreruptă arareori de sunete aproape imperceptibile. Mişcări sprin- 
tene ale trupurilor, gesturi scurte, foşnete de țesături, şoapte rapide. 

Culorile sunetelor, metalice, cristaline, ori amintind consistenţa lutului, opace sau lumi- 
noase, depășesc legile firii, în vreme ce razele lor, în mişcări curbe, desenează un arc cu şap- 
te coarde variat colorate, asemenea celui ceresc, semn al legământului. 

Un arc de o policromie armonică începe din prag şi, înainte să se termine, coborând în 
spaţiul destinat egumenului, trece pe deasupra amvonului, unde cel rânduit să citească re- 
petă neobosit: bogaţii au sărăcit şi au flămânzit... (Ps. 33, 10). 


Fără să fie atent la pronunția corectă a cuvintelor vechi, dar fiind sigur de claritatea sensu- 
rilor, citețul adaugă arcului coarda cerută, asemănător unui basso continuo al compozițiilor 
muzicale, o isocratimă măiestrit realizată, indispensabilă statorniciei lumii, astăzi și până la 
sfârşitul veacurilor. 

Cei adunaţi la masa de obşte părăsesc trapeza mulțumiți nu numai de calitatea bucate- 
lor, ci şi, cu mult mai mult, de faptul că au luat parte la una din acele sinaxe pe care primii 
creştini le numeau agape. leșind, ei vor fi martorii unei scene impunătoare, dar de o simpli- 
tate impresionantă. Lângă ieşire, în picioare, egumenul, bucătarul-şef şi citețul îşi cer ierta- 
re pentru greşelile pe care s-a întâmplat să le facă, chiar şi pentru cele mai mărunte. 'Toate, 
bineînţeles, fără de voie. 

Dacă sunt norocoşi și dacă au inima curată, evlavioșii închinători, în vreme ce se îndepărtează, 
vor putea zări undeva în depărtare pe poetul profet și împărat David, ritmându-şi cuvintele 
cu lira sa de aur, luându-și la revedere cu stihurile: pentru aceasta s-a veselit inima mea și s- 
a bucurat limba mea, dar încă şi trupul meu va sălășlui întru nădejde (Ps. 15, 9). 


Theodoros loannidis 

ARTA CULINARĂ A GLORIOSULUI BIZANȚ 


e Dumnezeu păzita capitală a imperiului, Noua Romă, situată în Romania de Ră- 

sărit şi devenită, în cele din urmă, Orașul lui Constantin sau pur şi simplu Orașul, 

a continuat să fie cel mai mare şi mai important port, aşa cum fusese, de altfel, şi 
orăşelul Byzantium, înainte de transformarea sa în capitală. În secolul al VII-lea după Hris- 
tos, în această colonie a Megarei ajungeau produsele exotice ale Răsăritului, urmând să fie apoi 
transportate în părțile apusene ale imperiului și chiar mai departe. 

Împreună cu acestea se exportau şi anumite bunuri autohtone, precum sărăturile de peşte 
produse local, dar şi specialităţi în saramură aduse din nord (morun şi caviar), împreună cu 
mătăsuri care veneau din țara sirilor (China) sau erau produse, începând din epoca lui Ius- 
tinian, în imperiu, în ateliere speciale, sub supravegherea funcționarilor imperiali. 

Bineînţeles, creştinismul, în aspiraţia sa către realități duhovniceşti, a îndemnat la în- 
frânare în toate şi mai ales de la hrană, în încercarea de a păstra o dietă echilibrată şi să- 
nătoasă, ceea ce n-a împiedicat poporul simplu să cânte cu oarecare întristare la începutul 
Postului Mare: 


Cârnaţii deja au murit 

Și brânza trage să moară, 

Iar ierburile, bătrânele frunze de muştar sălbatic, 
Așteaptă-n polonic 

Să cadă-n oală. 


Creştinismul nu a schimbat dieta oamenilor: marea majoritate a felurilor de mâncare provin 
din bucătăria Antichității târzii. Am putea chiar afirma că nu s-a schimbat, în trăsăturile sale 
principale, nici chiar după descoperirea Lumii Noi şi a importului de produse până atunci 
necunoscute, precum roșşia, ardeiul, vânăta, cartoful sau porumbul (deoarece în locul carto- 
filor se foloseau, în mod tradiţional, tot felul de bulbi, iar în locul porumbului, alte soiuri de 
cereale). 

O reţetă, bineînţeles poetică, din Campestrele lui Nicandru din Colofon, poet din epoca 
alexandrină, dovedeşte cât de asemănătoare, în fond neschimbată, a rămas arta culinară a eli- 
nilor de-a lungul secolelor şi mileniilor: 

Când vrei, din iedul abia sacrificat sau din miel 

Sau din pasăre, zburătoare măiastră, să pregăteşti ceva, 

Să decojești întâi orzul și-ntr-un ceaun de lut să-l pui, 
După ce bine l-ai rumenit în ulei înmiresmat. 

la, apoi, zeama frumos mirositoare |...] 

[...] și pecetluiește capacul ceaunului cu plămadă, 

Căci boabele se vor umfla și vor crește. 

Mai târziu, călduță, așaz-o-n farfurii, cu-o lingură adâncă. 


Acest fel de mâncare care se gătea, la sărbători, în vremea lui Alexandru cel Mare, a conti- 
nuat să se gătească vreme de mai mult de o mie de ani, în perioada bizantină și se găteşte și 
astăzi, cu precădere la sate, mai ales cu ocazia nunților şi hramurilor, fiind cunoscut mai mult 
cu numele străin de cușcuș. 

Dar asta nu înseamnă că în vremea bizantinilor se mânca numai carne. Dimpotrivă, se res- 
pectau strict toate posturile, miercurile și vinerile de peste săptămână, tot Postul Mare şi Pos- 
tul, mai mic, al Crăciunului, Postul Adormirii Maicii Domnului, Postul Sfinţilor Apostoli pre- 
cum şi toate celelalte. Cei care se înfrânau pe toată durata vieţii lor de la consumarea cărnii 
erau foarte cinstiți de către bizantini, așa cum cinstiţi erau şi cei care refuzau onorurile lu- 
mești, supunându-şi trecătorul trup voinţei duhului nemuritor. 

Astfel, cel mai popular dintre împărații bizantini, Nichifor Focăs, care-și datora faima 
tocmai vieţii sale ascetice, deoarece nu mânca deloc carne, și care depusese jurământ de fe- 
ciorie, a pierdut consideraţia și afecțiunea cetăţenilor capitalei din pricina călcării jurământului 
prin căsătoria sa cu Theofan6, mama lui Vasile al II-lea şi văduva lui Romanos al II-lea. 


Posturi și dezlegări 

Alimentele şi mâncărurile preparate urmau ritmul impus de calendarul bisericesc, împărţit 
în zile de post — peste două sute de zile pe parcursul unui an calendaristic - și zile cu dezle- 
gare — restul zilelor din an. Aceasta se petrecea deoarece, spre deosebire de apuseni, bizanti- 
nii credeau cu râvnă în Dumnezeu şi respectau strict obligaţiile pe care le impunea tipicul Bi- 
sericii Ortodoxe. Ceea ce nu anulează adevărul că cetățeanul imperiului a rămas până la sfârşit 
cel mai civilizat reprezentant al neamului omenesc, conştiincios Roman, conştiincios ortodox, 
conştiincios moștenitor şi continuator al rafinatului mod de viaţă elen, după cum dovedeşte în 
mod temeinic Steven Runciman. 

Trapeza Mânăstirii Marea Lavră (detaliu) 


Pentru prepararea mâncărurilor de post se foloseau, la fel ca și astăzi, toate plantele, cu ex- 
cepţia uleiului de măsline, la care se dezlega numai în zilele prevăzute în tipicul Bisericii. În 
celelalte zile, în care nu se postea, dacă erau zile de rând, se mâncau de obicei felurite pro- 
duse lactate: brânză, unt, lapte bătut, iaurt, zer, brânză dulce. Iaurgiul, adică vânzătorul de iaurt, 
vindea iaurt obişnuit, lapte acru, iaurt degresat, precum şi alte produse similare, umblând pe 
străzi şi strigându-şi marfa. Figură pitorească, el este descris de poetul Ptochoprodromos: 


Dacă iaurgiu aș fi și lapte acru-aş vinde, 

Ulceaua cu lapte pe umăr aș purta, 

Umblând pe străzi aș răcni, strigând din rărunchi: 
Haideţi la lapte acru de putină, gospodine! 


Oala era un recipient foarte mare din lut, încăpător şi larg deschis la gură în care obişnuiau 

cofetarii să pună laptele la închegat în laboratoarele și magazinele lor, aşa numitele gălacto- 

zaharoplastia, cofetării în care se comercializau şi dulciuri preparate pe bază de lapte. 
Existau nenumărate varietăți de brânză, diferite prin culoare, consistenţă şi conținut de gră- 

sime. Untul era obținut, la fel ca şi astăzi, direct din lapte sau din iaurtul obţinut din laptele 
acru. Laptele acru se obținea printr-un procedeu specific: laptele prins era adunat într-un bu- 
toi din lemn înalt şi îngust, unde era bătut vreme de mai multe ceasuri, până când untul se 
strângea deasupra, la fund rămânând laptele acru, care, de cele mai multe ori, urma să fie stre- 
curat prin presare şi dezumidificat. De asemenea, din lapte, lapte acru şi iaurt degresat se pre- 
parau diverse supe; lactatele erau folosite şi la pregătirea pastelor făinoase, adăugându-se în 
compoziţie pentru îmbogățirea gustului. 

Carnea îmbogățea mesele bizantinilor numai duminica sau la sărbători. Putea fi pregăti- 
tă în multe feluri, de obicei prin adăugarea legumelor de sezon, fie sălbatice, necultivate, fie 
de cultură, sau a altor plante făinoase: grâu măcinat mare, fiert și strecurat, adică un fel de 
pilaf din grâu; orz sau grâu decojit şi diverse paste făinoase. Carnea putea fi gătită şi simplu, 
adică friptă pe cărbuni, sau la proțap. 

Cârnaţii şi celelalte mezeluri se consumau în zilele cu dezlegare. Erau preparate și co- 
mercializate de băcani (a căror meserie era disprețuită şi considerată de rangul al doilea), 
dar și în casă, de gospodine, mai ales la țară. Carnea de porc tăiată bucăţi se fierbea cu tot 


99- 


cu grăsime, iar după răcire se punea în recipiente mari din lut sau în butoaie, îngropată în 
untură. 

La fel se proceda şi cu carnea de oaie, mai ales cu cea de la o anumită rasă de oaie, care 
avea coada foarte groasă, din pricina grăsimii. Untura acestei oi, însă, trebuia fiartă împreu- 
nă cu diferite fructe, pentru a face să-i dispară mirosul greu şi specific. 


Legume și fructe 
Mediul natural din Grecia furnizează şi acum o mulțime de plante sălbatice, necultivate, ce- 
lui care ştie să le recunoască: prazul sălbatic, spanacul sălbatic, măcrişul, salata sălbatică, ma- 
cii comuni și celelalte legume autohtone, necultivate, ce pot fi gătite sau consumate crude, sub 
formă de salată. 

Mai mult de patruzeci de specii de ierburi se foloseau atunci, dar şi astăzi, ca umplutură 
pentru plăcinte de post sau erau călite şi se consumau ca atare, fiind cu mult mai gustoase de- 
cât cele cultivate în grădină. 

Bizantinii cunoşteau multe soiuri de rădăcinoase, pe care le obțineau prin culturi inten- 
sive, începând cu cartoful-dulce şi terminând cu taro (la vechii greci şi la romani această plan- 
tă era cunoscută sub numele de Colocasia). Foloseau, bineînțeles, şi alte soiuri de bulbi, cum 
ar fi napul, ridichea, precum și sfecla albă sau roşie. 

Ceapa şi usturoiul, pepenele şi castraveţii, ţelina, ranuncula, prazul, marula (salata 
creaţă), cresonul şi năsturelul îmbogățeau mesele bizantinilor pe durata Postului Mare, fiind 
consumate cu măsline şi pâine (măslinele erau ţinute în saramură, cu sau fără oțet, ori bine 
sărate şi uscate). 

Dovleacul îl găteau aşa cum se gătesc dovleceii; un anumit soi de dovlecel, de culoare în- 
chisă (verde foarte închis, bătând spre negru), matzitzâni, avea să împrumute mai târziu nu- 
mele său mantzânei sosite din America și cunoscute astăzi sub numele de vânătă. 

Alături de toate acestea, înaintașii noştri cunoşteau și foloseau în bucătărie anghinarea, ma- 
zărea, bobul, fasolea (gătită atât verde, cât şi uscată), spanacul, diverse soiuri de varză, pra- 
zul, lăptuca, diferite soiuri de andive, sparanghelul, precum și multe soiuri de ciuperci. 

Enigmatică este planta desemnată prin denumirea de conopidă şi care este amintită în mul- 
te lucrări bizantine, fiind, cel mai probabil un soi înrudit cu varza. Aceasta este prezentată într- 
o lucrare bizantină în versuri, Pfochoprodromikân, drept unul dintre alimentele care trebuie 
să se găsească în cămara oricărei gospodării: 

Nu voi în casa mea în şi bumbac să am... 

Ardei muraţi, chimen, 

Miere, oțet, sare, ciuperci, 

Cimbru în sărături, mentă piperată-n terci de făină, 
Telină, leurdă, creson şi andive 

Spanac, lobodă, nap, vânătă, 

Varză, gulie și conopidă. 


Acelaşi autor (de altfel, un poet lipsit de talent) aminteşte, de asemenea: 
Migdale, rodii, 

Sămânță de cânepă, linte, năut, 

drept provizii care nu trebuie să lipsească din nici o gospodărie. 


În afara diferitelor plăcinte cu verdeţuri şi a mâncărurilor de legume, din acestea se mai 
făceau şi supe, precum supa care încă se mai găteşte în anumite mânăstiri aghiorite în pos- 
turi, din varză roşie, arpacaș şi leguminoase, de obicei fasole roşie (adusă din America). 

Dintre fructe, înaintașii noştri consumau diverse soiuri de mere şi pere, caise şi piersici, 
cireşe şi vişine, prune verzi şi negre, precum şi corcoduşe, gutui, pepeni, pe care iarna îi țineau 
să se coacă în cămară, împreună cu mere şi pere de iarnă. Strugurele era un fruct specific lu- 
nii august şi toamnei, dar se consuma și iarna, fiind cunoscut în foarte multe varietăţi. Din 
multe dintre aceste fructe se puteau face dulcețuri. 

De asemenea, puteau fi uscate la soare; din fructele uscate, iarna se făcea compot. Din alte 
fructe se preparau, de asemenea, băuturi (din vișine se făcea vișinată iar din gutui se prepa- 
ra tot o băutură dulce). Se considera că aceste băuturi sunt tonice, fiind recomandate bolna- 
vilor pentru proprietăţile lor fortifiante. 


Cereale 
Grâul şi orzul (procesate pentru a putea fi gătite) au constituit hrana de bază a omului încă 
din vremea lui Homer. Existau şi alte cereale: secara, ovăzul, meiul. Acesta din urmă, deși foar- 
te utilizat, a fost înlocuit treptat de orez, dar a rămas în proverbul îi stă mintea la mei (adică, 
la mâncare). 

Din grâu şi orz măcinat se făceau multe sortimente de pâine (clasificate în funcție de mo- 
dul în care se fabricau: de cuptor, friptă pe jar, în cenușă fierbinte etc.). Cele mai alese pâini 

erau cele de griș, cu maia şi cu ulei de măsline. Pâini dulci și uşor îndulcite erau cele cu mă- 
rar, cu vin dulce sau cu miere. 

În alte sortimente de pâine se puneau bucățele de brânză, obținându-se ceva asemănător 
pâinii cu brânză din Antichitate (fyr6enta), sau măsline tăiate, îndeosebi în pâinile de post, 
sau chiar ceapă prăjită şi altele. 

Existau şi pâini nedospite, fără plămadă, altele făcute din mai multe feluri de cereale, nu- 
mite pâini de recoltă şi asemănătoare actualelor pâini multi-cereale; un anumit sortiment de 
pâine era copt în vase de lut, un altul era copt de două ori, după vechea rețetă a regelui ma- 
cedonean Filip al II-lea. 

De asemenea, se fabrica și pâinea uscată numită paximâdia (posmagi), produsă după rețeta 
unui bucătar şi brutar celebru, Păxamos. Sortimente superioare de pâine erau lăgana, fabri- 
cate din făină de calitatea întâi, kollyra, colaci presăraşi cu susan, care continuă să se pregă- 
tească şi astăzi. În afara colacilor, mai erau și alte sortimente de pâine cu susan, în vreme ce 
pâinile cu mac erau cunoscute încă din veacul al VII-lea înainte de Hristos. 

Făina de cea mai bună calitate era folosită şi la paste. Aluatul pentru paste era aşezat în di- 
verse forme, era lăsat să se usuce în casă sau la soare, ori era foarte puţin trecut prin cuptor, 
pastele rezultate urmând să fie folosite mai târziu, eventual peste iarnă. 


Leguminoase 

În afară de fasole, la care ne-am referit anterior, bizantinii mâncau și bob proaspăt sau uscat, 
dar cu oarecare precauţie, pentru că lipsa unei anumite enzime în organism îl făcea să se ma- 
nifeste letal; Pitagora, în veacul al V-lea înainte de Hristos, îl interzisese categoric ucenicilor 
săi. Bizantinii îl mâncau înmuiat în apă, în vremea Postului. Altă plantă leguminoasă de acest 
tip era lintea, care se fierbea, fie sub formă de supă, fie de mâncare groasă. Foarte utilizat 
era şi un soi de fasole albă care se gătea verde, prăjindu-se în tava metalică rotundă cunos- 
cută din secolul al IV-lea d.H. sub numele de sinfon (ciur). 

De asemenea, se mânca fâva, preparată fie din bob, fie din mazăre uscată sau din măză- 
riche. Foarte cunoscută era supa de mazăre şi de fasole, combinată cu diverse verdețuri și plan- 
te aromatice. 

O mâncare obișnuită în epocă, descrisă de Ptochoprâdromos, era mondkythron. Poetul, 


1. Mâncare cu deosebire călugărească (pregătită mai ales pentru egumeni), gătită din multe ingrediente (peşte, brânză, var- 
ză, usturoi), care se fierb în aceeaşi oală (Euavovnă Kpiapăc, Error T0v AsEIkOU THC HEOALwvIKIG EXANVvIKIG 6rub6ovc 
ypaupuareiac 1100-1669, Kevrpo EXinvns TAwooac, 2001). 


=) a 


= Digi 


după ce menţionează faptul că nu agreează ierburile de munte, spune că ar dori: 


O supă grasă, bine sărată, 
Cu bucăți de carne bine fierte 
În grăsime de oaie, din jurul rinichilor... 


Cu alte cuvinte, grâu fiert şi uscat, gătit în grăsime de oaie, cu mirodenii. Pregătirea ali- 
mentelor cu multă sare era, de fapt, un mod special de preparare, care utiliza carne în sara- 
mură şi, după preferință, bulbi sau cereale (grâu, mei, arpacaș etc.). Cultura orezului era des- 
tul de extinsă în câmpia Thermodonului, în Pont, încă din veacul al II-lea î.H. Din orez se 
făcea chiar şi un sortiment de pâine numit Orindos. 

Vase de gătit 

În afară de vasele pe care îl folosiseră și anticii (cazane și tigăi, oale etc.), cunoaștem și alte 
vase de bucătărie folosite de bizantini, precum chourdouvelio, cuvânt compus din chordi 
(cârnat) şi oveld (frigăruie), care desemna atât modul de preparare a cârnaţilor, cât şi va- 
sul în care aceştia erau puși la păstrare. 

Cărbunele de lemn era cumpărat cu regularitate în vederea preparării prin frigere a di- 
verselor tipuri de carne, peşte şi mezeluri, proaspete sau sărate. 

La transportul apei potabile erau folosite ciubere şi koukoumia, acestea din urmă, folosi- 
te şi astăzi cu numele de youmi, erau vase de aramă cositorită, utilizate pentru transportul şi 
depozitarea apei. Echivalentul din lut al acestui vas era layni (lâginos-ul antic). Termenul tsou- 
kalolâgino desemna vasul de lut în care se putea găti, dar care putea fi folosit şi pentru trans- 
portul sau păstrarea apei. 

Morile de mână erau întotdeauna de piatră; ele se foloseau doar pentru măcinarea primară 
a cerealelor din care se pregătea terciul (chylos) consumat, de regulă la micul dejun. Pentru 
pâine se folosea doar făină de grâu sau orz, măcinată la moară, unde se plătea o taxă, iar coa- 
cerea pâinii avea loc în cuptoare comune, tot în urma achitării unei taxe. 


Comerțul intern 

Înainte de cucerirea arabă a Egiptului, grâul, care constituia hrana de bază a populaţiei ca- 
. .. . . . . 2 * . A . 

pitalei imperiale, sosea din Egipt şi Cyrenaica'. Desigur, cultivarea cerealelor nu a încetat ni- 


2. Libia de astăzi (n.trad.). 

ciodată în Asia Mică şi în câmpiile Greciei peninsulare (îndeosebi în Macedonia şi Tessa- 
lia). 

Imediat după căderea Egiptului, cultivarea cerealelor în Asia Mică s-a intensificat şi s-a ex- 
tins; în acelaşi timp, din necesitate, grâul a început să fie cultivat şi în provincia învecinată a 
Thraciei. De asemenea, el era importat în capitală, din ținuturi îndepărtate, cu ajutorul co- 
răbiilor, fiind comercializat în multe porturi. 

Dar Constantinopolul mai avea nevoie şi de carne şi produse lactate, pentru a hrăni po- 
pulația numeroasă. Aceste produse erau furnizate, înainte, de Egipt şi Siria, iar mai apoi, de 
Asia Mică, Pont și Thracia. 

Ocuparea unei vaste arii din Asia Mică de către turcii selgiucizi a făcut ca lipsa hranei de 
bază să pricinuiască scăderea semnificativă a populaţiei capitalei și declinul acesteia. Mai mult, 
pierderea acelor teritorii a redus capacitatea statului de a apela la importuri pentru satisfa- 
cerea necesităților de hrană ale locuitorilor Oraşului. 

Nu există multe informaţii cu privire la costul traiului în Constantinopol. Totuși, se es- 
timează că, prin anii 960, valoarea grâului era echivalentă cu aceea de dinaintea Primului 
Război Mondial. 

Alte produse erau cu mult mai ieftine, de patru până la şase ori. În timpul dinastiei 
Paleologilor, după cucerirea Constantinopolului de către cruciați (1204), preţul grâului 
era dublu față de cel din vremea dinastiei Macedonenilor, acest lucru datorându-se de- 
teriorării situaţiei agricole (ocuparea Asiei Mici şi a regiunilor balcanice de către tribu- 
rile turce). 


Produse exotice 

Comerțul cu Orientul a jucat un rol esenţial pentru Bizanţ, transformând Constantinopolul 
în cel mai mare oraș al vremii, ale cărui bogății „nu se sfârşesc, nici se pot număra”. Acest co- 
merț a fost iniţiat în vremea lui Alexandru cel Mare, atunci când au fost stabilite căile de trans- 
port al mărfurilor exotice orientale sau din Egipt şi Libia, continuând în vremea Ptolemei- 
lor şi a Romanilor. De obicei, era vorba despre mătăsuri, condimente şi plante aromatice 
(scorţişoară, cuişoare, piper, nucşoară, camfor etc). 

Acest comerţ se făcea pe mai multe rute: în Asia, pe uscat, negustorii străbăteau Turkes- 
tanul (regatul turc al stepelor), ajungând la Marea Caspică (Hyrcanică), destinaţia lor fiind 
peninsula Crimeei, de unde mărfurile ajungeau în capitala imperială. 

Altă rută se găsea mai la sud: din Karakorum, caravanele mergeau la Dara și Nisibe, orașele 

imperiale estice din Mesopotamia; apoi, prin Armenia, ajungeau la Trapezunt. Adesea, măr- 
furile chinezeşti traversau India şi Afganistanul (pentru a folosi denumirile geografice con- 
temporane) până în Siria, de acolo ajungând la Constantinopol. 

Alteori, negustorii îşi îndreptau mărfurile din Persia înspre portul Adoulis de la Marea Roşie, 
unde se găsea o reprezentanță comercială imperială, deşi Imperiul Etiopan de la Axum con- 
trola întregul comerţ în Marea Roșie. Atunci când portul Adoulis se găsea în mâinile etiopienilor, 
negustorii se adunau în orașul lotabe, din peninsula sinaitică. 


Pentru o perioadă de timp, Taprovani (sau Serinda), actualul Ceylon (Sri Lanka), a fost lo- 
cul unde se adunau toate bunurile Orientului: cuişoare şi piper negru din Maldive, Indochi- 
na şi Malaezia; cupru de Kalliana, din India; mosc şi piei de castor din Pentapotamia (Pun- 

jab), mătase şi aloe din China. De aici, erau preluate de corăbii etiopiene sau greceşti şi tri- 
mise în portul egiptean Clysma (actalul Suez) sau la Iotabe, în Sinai. 

Toate aceste rute s-au menținut până la cucerirea musulmană a Egiptului, care a separat 
Imperiul de teritoriile din Nordul Africii, de Siria şi Palestina. Astfel, singura rută a rămas cea 
prin Turkestan, cu destinația Trapezunt. 

Produsele din Libia (Africa), fildeşul, abanosul şi diverse piei de animale, ajungeau în Egipt 
cel mai adesea prin Etiopia şi Nubia, şi mai rar prin Cyrenaica. 

Aceste produse contribuiau la înfrumusețarea vieții celor bogați din Imperiu, la fel ca şi 
produsele autohtone sau bunurile produse în alte locuri învecinate, precum Arabia. Într-o 
oarecare măsură, chiar şi cetățenii cu o situație economică medie aveau acces la aceste pro- 
duse. 


Săracii 

Săraci erau destui, pe tot cuprinsul Imperiului, inclusiv în capitală. În comparaţie bogaţii, ei, 
desigur, nu trăiau a fel de bine, dar trăiau mai bine decât săracii din alte locuri, din Orient 
sau Occident. Împăratul Heraclie a sistat distribuţia gratuită de pâine, dar săracii puteau lu- 
cra pentru Stat (ca paznici ai parcurilor publice, la întreținerea apeductelor, la fântâni şi iz- 
voare, la cuptoarele publice etc., sub supravegherea chestorilor), beneficiind, în schimb, de 
hrană gratuită din partea Statului. Trebuie notat faptul că Bizantinii considerau necesar ca cei 
fără ocupaţie să fie cooptați într-o activitate sau instituţie de interes public, pentru ca lipsa 
resurselor să nu ducă la infracțiuni de ordin economic sau de alt fel. 

Pâinea constituia baza dietei oamenilor din această categorie. Ea era completată, în funcție 
de împrejurări, cu peşte sărat, uneori slănină, alteori murături, şi, desigur, vin de calitate în- 
doielnică. Cam tot de același nivel era şi hrana sclavilor de casă, în capitală şi în alte oraşe. 
Peștele sărat venea din Marea Neagră, mai exact din Crimeea, din Sciţia și din Pont. Din su- 
dul Asiei Mici, şi mai ales din Grecia, veneau măslinele în saramură; la masă, ele erau însoţite 
de legume proaspete din grădinile Constantinopolului și de prin suburbii. 

Desigur, existau și excepţii, precum Teoctista, mama Sfântului Teodor Studitul, care era 
criticată de unii pentru generozitatea ei, împărțind slugilor pâine, slănină şi vin în zilele de 
rând, şi carne roşie sau de pasăre de sărbători şi în zilele de duminică. 

Trebuie să adăugăm faptul că, în capitală, săracii mâncau cel mai des hrană rece, deoa- 
rece nu îşi permiteau să plătească fumăritul, taxa pe coş sau pe cuptor. Casele lor erau dife- 
rite de cele ale bogaţilor, care, în domeniile lor rurale, mâncau la mese decorate cu aur și fil- 

deş; viețile lor erau atât de diferite de cele ale săracilor, precum cerul de pământ. 


Dieta monahală 

Vieţile monahilor au fost totdeauna diferite (în multe privinţe) de cele ale oamenilor din 
lume, după cum menționează Evagrie Ponticul: „monahul este cel separat de toţi şi unit 
cu toți”. 


Erau, bineînțeles, şi în Bizanţ, monahi care ocupau poziţii mai înalte, ale căror vieţi erau 
diferite de ale celorlalți. Este vorba de aceia care ocupau poziții ierarhice mai înalte sau erau 
egumeni ai vreunei mânăstiri sau cu alte ascultări mai însemnate (iconomi etc.). Ptochopro- 
dromos înfierează (cu o oarecare exagerare) modul lor de viață, comparându-l cu cel al mo- 
nahilor simpli: 


Nu căuta la blidul lui bogat, 

la aminte şi nu te pune cu acela, 
EI este protopop, și tu paraclisier. 
El e bătrân ori primul între psalți, 
Tu cânţi pe nas sau pe alături. 

EI face calcule și tu-ncălzești apă, 
EI iconom, iar tu paznic la ceapă. 


Cu alte cuvinte, monahul smerit nu trebuia să ia seama la porția de mâncare mai mare sau 
mai bună a altuia. El nu trebuia să se compare cu celălalt, pentru că acela ar fi putut fi un pre- 
ot de rang înalt, în vreme ce el, un simplu ajutor. Celălalt ar fi putut să fie un bătrân, un con- 
ducător priceput de strană, pe când călugărul simplu, poate afon, nu ar fi cântat așa cum tre- 
buie. 

Monahul smerit putea fi acela care căra apa caldă necesară după masă, sau un simplu lu- 
crător al grădinii. 

La fel ca astăzi, timpul trecea altfel pentru monah, pentru că, deşi pe pământ, el era ce- 
tățean al Cerului. Ceasurile aveau şi au legătură directă cu răsăritul şi apusul soarelui, schim- 
bându-se în funcție de anotimp. Ceasul al doisprezecelea era marcat de apusul soarelui. La 
cel de-al şaptelea ceas, dimineața devreme (ora 4:30), monahul se trezea pentru slujba din kat- 
holikân-ul mânăstirii, pentru miezonoptică, utrenie şi Sfânta Liturghie, care dura două ore, 

Trapeza Mânăstirii Stavronikita 


după care urma masa. Prânzul era de post sau de dulce, în funcție de ziua care tocmai înce- 
pea. La ceasul 9 bizantin (în jur de ora 18) se făcea slujba ceasului al nouălea şi vecernia, ur- 
mând cina şi pavecernița. 

Aşa au trăit și trăiesc, într-un timp veşnic şi netulburat, „vestitorii evlaviei şi luptătorii îm- 
potriva necuviinţei, neamul de Dumnezeu purtător al monahilor”, după cum îi numeşte Sfân- 
tul Roman Melodul. 


Thanăsis Gheorghiddis 


BO 


se ae din se a an 


Câteva cuvinte despre peşti şi secretele lor 


pe acesta atunci când vine vorba despre hrană. După cum știm, peştele este unul 

dintre cele mai gustoase și mai sănătoase alimente de origine animală, astăzi ei su- 
ferind mai puţin de pe urma poluării mediului decât carnea roşie și decât celelalte organis- 
me vii care fac parte din dieta omului contemporan. 

Pe scurt, peştii pot fi împărţiţi în trei categorii: 

Categoria I: dentex, dorada, barbunii, pagelul, limba de mare, pagrus, meru alb şi seriola. 

Categoria II: oblada, lavracul (lupul de mare), chefalul, dorada albă, lufarul, meri, mila- 
copul și altele asemănătoare. 

Categoria III: pălămida, tonul, macroul, scrumbia, mici peşti de recif, boul de mare, rân- 
dunica de mare, vulpea de mare, anghila, peştele pescar, smaridul, gupa, salpa, sardelele şi 
multe altele. 

Anumiți peşti, precum sparosul, baracuda, stavrizii galbeni, merluciul și somonul, după 
unii, sunt de categoria întâi, după alţii, de categoria a doua. 

Categoriile în care sunt împărțiți peştii sunt stabilite în funcție de mai multe criterii, pre- 
cum: modul în care aceştia pot fi gătiți, mărimea, sezonul în care gătirea lor este recoman- 
dată sau nu, preferința personală a fiecărui bucătar etc. 

Ceea ce trebuie totdeauna avut în vedere este faptul că peştele pe care urmează să-l gă- 
tim trebuie să fie proaspăt. Ar fi bine să ştim unde au fost pescuiţi, pentru că un gust au 
peştii de crescătorie şi alt gust au peştii care au crescut liberi. Un gust au peştii de recif, alt 
gust peştii de suprafață, şi alt gust peştii pescuiți la 50, 80 sau 100 de picioare în adânc; la 
fel, un gust au peştii de apă curgătoare şi alt gust au peștii de baltă. 

Fiecare peşte își are vremea lui, zice proverbul, ceea ce înseamnă că anotimpurile joacă 
un rol esenţial în privința gustului pe care îl poate avea peştele. 


M onahii din Sfântul Munte nu mănâncă deloc carne roşie, ci doar peşte, bazându-se 


Pe scurt, putem spune următoarele: 

a. Cei mai mulți dintre pești nu sunt gustoși primăvara, din pricină că se pregătesc să de- 
pună icre. 

b. Cele mai bune perioade ale anului pentru prinderea şi consumul peştelui sunt, în ordine, 
vara, toamna şi iarna. 

c. Peştii proaspeți sunt de preferat, pentru că sunt mai buni. Şi pentru că peştele de la cap 
se împute, după cum zice proverbul, capul peştelui trebuie să miroasă a mare sau, mai 
corect, să miroasă a alge proaspete; ochii trebuie să fie curați, sferici (nu scurși), vii (nu 


_40- 


opaci, tulburi sau afundaţi), carnea trebuie să fie tare, iar branhiile roşii (acel roșu care 

exprimă sănătate). 

Dacă suntem atenţi când îi cumpărăm şi ne asigurăm că sunt proaspeţi, atunci putem 
merge la bucătărie, unde avem nevoie din nou de atenţie, sârguință şi, mai ales, pasiune. Aş 
adăuga încă ceva: succesul în bucătărie este direct proporţional cu prețuirea şi dragostea 
faţă de persoanele pentru care gătim şi, cel mai adesea, gătim pentru cei pe care îi iubim. 
Aşadar, arta culinară presupune, mai întâi de toate, dragostea față de om. 

1. Meru aghioritic cu sos alb 
Ingrediente (pentru 8 portii): 


2 kg de meri proaspăt, tăiat felii 

4 cepe mari tocate mărunt, sau zeama obținută prin fierberea și pasarea cepelor 
5-6 căţei de usturoi (curăţaţi) 

sucul de la 5 lămâi (aproximativ 250 ml) 

450 ml de ulei (ulei de măsline, de cea mai bună calitate) 

piper negru boabe sau măcinat mare 

1 legătură mică de pătrunjel tocat mărunt 


Se curăţă peştele de solzi, se îndepărtează măruntaiele și branhiile şi se taie bucăţi (groa- 
se de 5-6 cm). Se spală bine bucăţile de peşte şi se curăţă cu grijă sângele, se spală din nou și 
se așază într-o sită, să se scurgă bine, iar apoi se sărează cu sare semigrunjoasă. Peștele tre- 
buie să rămână în sare timp de cel puţin 3-4 ore sau să fie pregătit din ziua precedentă. În cel 
de-al doilea caz, peştele se păstrează peste noapte la frigider, aşezat pe sită, deasupra unui vas 
în care să se scurgă zeama. 

ATENŢIE! Nu se îndepărtează pielița meru-ului! 

Mai demult se utilizau tăvi din aramă, asemenea celor care astăzi se folosesc pentru de- 
cor. Vom folosi, deci, tăvi de metal. Insist să fie tavă iar nu cratiţă adâncă sau alt vas similar 
din material inoxidabil, deoarece mâncarea se va lipi de vas. 

Aşezăm bucăţile de meru în tavă, în aşa fel încât să se acopere tot spaţiul disponibil. Ar fi 
bine să punem în tavă şi capul peştelui, împreună cu feliile, pentru ca mâncarea să fie mai gus- 
toasă și sosul să se lege mai bine. Adăugăm apă rece, până se acoperă bine toate bucăţile din 
tavă, dar nu mai mult, pentru că, altfel, zeama nu se va lega. Lăsăm apoi tava la foc mare. Când 
începe să fiarbă, îndepărtăm spuma cu o lingură şi adăugăm ceapa, pe care am tăiat-o în fe- 
lii foarte fine, usturoiul (căţeii întregi) şi turnăm și uleiul. 

Pentru rezultate mai bune, putem să fierbem ceapa dinainte şi să folosim zeama obţinută. 
În acest caz, după ce așezăm peştele în tavă, turnăm și zeama de ceapă, după ce am răcit-o 
în prealabil, şi completăm cu apă rece, aşa cum am menţionat mai sus. 


Adăugăm, apoi, piperul boabe şi lăsăm totul la fiert, la foc mare, timp de aproximativ o 
oră. După aceea, micșorăm flacăra la jumătate şi clătinăm din când în când tava (fără să ames- 
tecăm niciodată conținutul cu lingura) ca să nu se lipească peştele. Încet-încet, zeama se îm- 
puţinează şi sosul începe să se închege. 

Repet, trebuie să avem grijă, mai ales spre sfârşit, să nu se lipească peştele. 

Cu treizeci de secunde înainte să scoatem tava din cuptor, se adaugă sucul de lămâie. Ime- 
diat ce luăm peştele de pe foc, adăugăm piperul măcinat şi pătrunjelul tocat mărunt, după 
gust, şi acoperim tava cu capacul timp de cel puţin o jumătate de oră. 

Mâncarea se servește întotdeauna cu o lingură plată (ca să nu se fărâmiţeze peştele), pe pla- 
tou sau direct în farfurii iar deasupra se toarnă, cu atenție, sosul. 

Se consumă cald, pentru că, după răcire, sosul se încheagă şi seamănă cu piftia de porc. 


Notă: Zeama de ceapă 

De fiecare dată, se ia cantitatea de ceapă de care este nevoie pentru rețeta pe care o pre- 
gătim, se curăţă, se spală şi apoi se taie bucăţi mari. Se pun la fiert într-o cratiţă cu apă din 
belşug și se lasă cratița la foc mare pentru mai multă vreme (cel puţin o oră). Apoi, după ce 
s-a răcit conținutul, se trece totul prin blender şi se obţine astfel un lichid gros, pe care l-am 
menţionat mai sus sub numele de zeamă de ceapă. Înainte, ceapa se pasa și cu furculiţa. 


Din capul de meru, de este proaspăt, 
Îndată pregătim o zeamă grozavă. 
Luaţi loc, prieteni, să mâncăm! 


Stihuri călugărești 

2. Meru cu dovlecei 
Ingrediente (pentru 4-5 porţii): 


1,5 kg meru feliat 

4 cepe mari tăiate mărunt, sau zeama obţinută prin fierberea şi pasarea cepelor 
5 căţei de usturoi, curăţaţi 

5 lămâi (aproximativ 250 ml de suc de lămâie) 

piper negru (atât boabe, cât și măcinat) 

300 ml de ulei de măsline 

foarte puţin chimen, 1 legătură mică de pătrunjel 

dovlecei (700 g) 


Se spală bucăţile de peşte, se sărează cu destul de multă sare măruntă (semigrunjoasă) şi 
se așază cu grijă pe o strecurătoare, la scurs. Cât timp lăsăm peştele să se pătrundă bine de 
sare, putem pregăti zeama de ceapă. Se curăță şi se spală dovleceii, care trebuie să fie mici şi 
fini, asemenea celor care se folosesc pentru salata de dovlecei fierţi, pe care locuitorii din Che- 
faloniă îi numesc prichindei. 

Așezăm cu grijă bucăţile de pește în tavă, turnăm deasupra zeama de ceapă şi adăugăm 
apă până la acoperirea peştelui. Se dă, apoi, cratița la foc foarte puternic. ATENȚIE! Atât zea- 
ma de ceapă cât şi apa trebuie să fie reci. Când peştele începe să fiarbă, se ia spuma, apoi se 
adaugă dovleceii în tavă, precum şi uleiul, usturoiul şi piperul boabe. Mâncarea trebuie lă- 
sată la fiert timp de aproximativ trei sferturi de oră, la foc puternic. După aceea, se micşorea- 
ză flacăra la jumătate (sau chiar mai puţin) şi se mișcă tava din când în când, ca să nu se li- 
pească peştele (nu se amestecă niciodată direct în tavă). 

Când vedem că sosul începe să se lege, verificăm cu o furculiță dacă au fiert şi dovleceii. 
Dacă nu sunt încă bine pătrunşi, îi mai lăsăm la fiert, la foc şi mai mic. Chiar înainte să luăm 
tava de pe foc, turnăm deasupra şi zeama de lămâie şi mișcăm un pic tava, pentru ca lămâ- 
ia să se distribuie peste tot. Luăm tava de pe foc, adăugăm chimenul, piperul măcinat și pă- 
trun-jelul şi acoperim tava. 


PROVERB 
Mâncaţi, ochilor, peşte! lar tu, burtă, pune-ţi pofta-n cui! 


_46- 


3. Meru cu fasole păstăi 
Ingrediente (pentru 10 porții): 


2,5 kg meru feliat 

4 cepe mari, tăiate mărunt sau zeama obținută prin fierberea şi pasarea lor 
4 căţei de usturoi 

1 kg fasole galbenă păstăi 

5 lămâi (aproximativ 250 ml de suc de lămâie) 

300 ml ulei de măsline 

piper negru măcinat 

1 legătură mică de pătrunjel 


Reţeta aceasta este identică cu cea dinainte. Diferența constă în aceea că dovleceii se în- 
locuiesc cu fasole galbenă păstăi, proaspătă și fragedă. E de la sine înţeles că fasolea se cu- 
răță cu grijă şi se spală, iar, la momentul potrivit, se adăugă în tavă în locul dovleceilor. 


PROVERB 
Cazanul Îl! şi ceaunul pescarului, 
De șapte ori goale și numai o dată pline. 


Văzând icoanele de la Myloptamos, 

Cântaţi laude. 

Mâncați pâine de la Marea Lavră 

Și ardeţi tămâia 

Lui Gheronda Spiridon de la Sfânta Ana Mică. 


Reţetă în amintirea bătrânului Ioachim Mylopotamitul 

4, Meru cu bame 


Ingrediente (pentru 4-5 porții): 


1,5 kg meru file 

700 g de bame 

4 cepe mari tăiate mărunt sau zeama obţinută prin fierberea şi pasarea lor 

5 căţei de usturoi 

2 lămâi (aproximativ 100-130 ml de suc) 

350 ml ulei de măsline 

piper negru (măcinat și boabe), 4 foi de dafin 

1 legătură mică de pătrunjel 

1 lingură de oţet, 3 linguri de pastă de tomate 

chimen, scorțișoară măcinată, ienibahar, oregano, boia dulce (câte puţin din toate) 


Curăţăm peştele, îl spălăm şi îl sărăm bine cu sare măruntă, apoi îl aşezăm în strecură- 
toare, la scurs. În același timp, pregătim și zeama de ceapă. Se curăță bamele, îndeosebi de 
codiţa din partea superioară, tăind-o circular, nu direct şi adânc în corpul bamei, ca să nu 
devină vâscoase când le fierbem. Se spală, apoi, bamele şi se pun într-un castron cu apă rece, 
sare şi oțet. Pentru 700 g de bame e nevoie de două linguri de sare şi o ceaşcă plină cu oţet. 

După ce-am pregătit totul, se spală din nou peştele şi se aşază în tavă. Adăugăm apoi zea- 
ma de ceapă și apă rece, până acoperim bine toate bucăţile de pește. Se pun apoi la fiert, la 
foc foarte puternic, iar când încep să fiarbă, se ia spuma, se toarnă uleiul şi se adaugă bamele, 
după ce le-am scurs bine de apa sărată, fără să le mai spălăm într-o altă apă. Apa cu sare şi 
oțet va strânge bamele, împiedicându-le să devină vâscoase ori să lase multă zeamă la fiert. 

Se adaugă usturoiul, boabele de piper negru şi foile de dafin. Fierbem mâncarea la foc iute 
timp de aproximativ 45 de minute, apoi micșorăm flacăra şi mișcăm energic tava (nu ames- 
tecăm niciodată conținutul cu lingura!) timp de cinci minute, ca să nu se lipească. 


În paralel, în timp ce fierbe peştele, se pregătește sosul. Se pune pasta de tomate într-un 
bol cu apă şi se amestecă pentru a omogeniza conţinutul. Se adaugă piperul măcinat, chimenul, 
boiaua, scorţişoara, oţetul, mirodeniile și oregano. Se amestecă bine şi se adaugă, peste pește, 
și bamele, cu lingura, puţin câte puţin, distribuindu-le pe toată suprafața tăvii. Încercăm să 
distribuim şi sosul peste tot în mod egal şi avem grijă să nu adăugăm prea mult lichid în zea- 
ma pe jumătate închegată din tavă. Sosul se toarnă cu aproximativ un sfert de oră înainte să 
luăm tava de pe foc. În acest interval trebuie să fim atenți să nu se topească bamele. Sosul roșu 

dă mâncării aromă şi culoare; rolul său nu este, deci, de a lega zeama, care deja s-a închegat 
de la sucul concentrat de ceapă, de la ulei şi de la grăsimea peştelui. 
Cu un minut înainte de a lua tava de pe foc, se toarnă peste tot, puţin câte puţin, zeama 
de lămâie. După ce luăm tava de pe foc, presărăm pătrunjelul şi apoi acoperim din nou tava. 
Mâncarea se serveşte cu o spatulă sau cu o lingură foarte puțin adâncă. Trebuie să fim atenţi 
să adăugăm, la o anumită cantitate de meri, cantitatea corespunzătoare de bame. 


PROVERB 
A treia zi, musafirul şi peștele încep să miroasă. 


Se spune că avva Isaia a chemat, odată, la chilia sa, un frate şi i-a spălat picioarele. A luat, 
apoi, o mână de linte, a aruncat-o într-o oală și, imediat ce-a început să fiarbă, a luat oala de 
pe foc. A spus atunci fratele: “Avva, n-a avut când să fiarbă”. Și avva i-a răspuns: “Nu-ţi ajun- 
ge cât foc ai văzut? Asta ar trebuie să-ţi fie mângâiere”. 


Din Pateric 

5. Meru cu anghinare 


Ingrediente (pentru 6 portii): 


2,5 kg meru file 

4 cepe mari tăiate mărunt sau zeama obţinută prin fierberea şi pasarea cepelor 
4-5 căţei de usturoi 

10 anghinare 

5-6 lămâi (aproximativ 250 ml de suc) 

300 ml ulei de măsline 

piper negru măcinat, 1 legătură mică de pătrunjel 


Se spală şi se sărează peştele. Se curăţă cepele, usturoiul și anghinarea. Anghinarea tre- 
buie să fie fină şi potrivită ca dimensiune (nici foarte mare, nici prea mică), așa încât, curățată, 
să aibă diametrul de aproximativ 6-8 cm. 

Paşii ce trebuie să urmaţi în pregătirea acestui fel de mâncare sunt aceiași ca şi la celelal- 
te rețete cu meru, cu singura diferență că, în cazul de față, se folosește ceva mai multă apă. 
Îndată ce apa din tavă începe să fiarbă, se adaugă anghinarea. Apoi se continuă ca în reţeta 
cu fasole galbenă păstăi. În locul anghinarei proaspete se poate folosi anghinare congelată sau 
de conservă. 


PROVERB 
Momeala prinde peștele, nu cârligul. 


Cel ce postește să nu judece pe cel ce mănâncă 

Iar cel ce mănâncă să cinstească pe cel ce postește; 

Căci și acela mănâncă din neputinţă 

Iar celălalt postește spre înfrânare; 

Unul se trudește, celălalt cântă truda, 

Și amândoi vor lua plată de la Hristos, Cel ce pentru noi a pătimit. 


Roman Melodul, Despre viața călugărească 


Ei 


6. Cod proaspăt 


Ingrediente (pentru 5-6 portii): 


1,5-2 kg cod proaspăt 

4 cepe mari tăiate mărunt, sau zeama obținută prin fierberea și pasarea cepelor 
300 ml ulei de măsline 

5-6 căţei de usturoi curăţaţi 

5-6 lămâi stoarse (aproximativ 200 ml de suc) 

piper negru, 1 legătură mică de pătrunjel 


Se curăță peștele, se feliază (fiecare bucată trebuie să aibă 5-6 cm) şi se spală bine. Codul 
are pe peretele interior al burţii o membrană neagră, care trebuie îndepărtată cu atenţie. Cu 
grijă îndepărtăm şi sângele, în așa fel încât peştele să rămână complet alb („trebuie să devi- 
nă alb ca hârtia”, ne spuneau bătrânii din mănăstire) şi îndată ce-l sărăm cu sare măruntă din 
belşug îl aşezăm în strecurătoare la scurs, pentru cel puţin 2-3 ore. 

Codul este un pește bun și fin, care dă o mâncare foarte gustoasă, dacă se folosesc peşti 
mari (şi nu cunoscutul cod-săbiuţă care este bun numai pentru prăjit). Mijlocul codului tre- 
buie să aibă un diametru de aproximativ 8-10 cm. 

Când ne apucăm de gătit, spălăm puţin peştele şi-l aşezăm în tavă. Se adăugă, apoi, zea- 
ma de ceapă şi apă până la acoperirea completă a peştelui. În situaţia în care nu doriți să fo- 
losiți zeama de ceapă sau nu aveţi timp s-o pregătiţi, tăiați mărunt ceapa. 

Se dă tava la foc mare şi, când începe să fiarbă peştele, se ia spuma şi se adăugă uleiul şi 
usturoiul (şi ceapa tăiată mărunt, în cazul în care nu aţi folosit zeama de ceapă). După apro- 
ximativ 45 de minute, se micşorează flacăra la jumătate şi se mișcă energic tava (nu ameste- 
căm niciodată conţinutul) ca să nu se lipească, pentru că sosul a început deja să se lege. 

Când zeama s-a împuţinat destul de mult şi sosul e suficient de legat, se adăugă lămâia, 
cu 30-40 de secunde înainte de a lua tava de pe foc. Se mişcă apoi tava, în așa fel încât zea- 
ma de lămâie să se distribuie în mod egal în tavă. Apoi vom observa ceva foarte important: 
îndată ce se adăugă lămâia, sosul se leagă şi mai bine şi se albeşte. Se ia tava de la foc şi se . 
presară pătrunjelul tăiat mărunt şi piperul. Se acoperă tava. 

Se servește cald sau călduţ, nu rece. 


PROVERB 
Peștele cel mare îl mănâncă pe cel mic. 

Întâmplarea care urmează ne-a fost povestită de Avva Casian: 

Am mers odată, împreună cu Sfântul Gherman, în Egipt, să întâlnim un bătrân. Acesta 
ne-a găzduit-foarte bine şi-atunci noi l-am întrebat: “De ce, atunci când primiţi frați, nu mai 
ţineţi canonul postului ?* 

Și acela ne-a răspuns: „Postul îl pot avea tot timpul cu mine. Pe voi, însă, nu. Postul ține 
de propria noastră voinţă. În persoanele voastre, însă, eu îl primesc pe Hristos și am dato- 
ria să-L slujesc. Pentru aceasta, deci, de îndată ce vă voi petrece, mă voi întoarce la cano- 
nul meu”. 


Din Pateric 

7. Cod proaspăt cu dovlecei 


Ingrediente (pentru 5-6 porţii): 


1,5-2 kg cod proaspăt 

4 cepe sau zeama obținută prin fierberea și pasarea cepelor 
5-6 căţei de usturoi curăţaţi 

300 ml ulei de măsline 

700 gr dovlecel 

suc de la 5-6 lămâi (aproximativ 200 ml) 

1 legătură mică de pătrunjel, piper negru măcinat mare 


Această rețetă se pregăteşte la fel ca precedenta (vezi rețeta nr. 6, Cod proaspăt), singura 
diferenţă fiind aceea că se adaugă şi dovlecei, care trebuie să fie mici, fragezi şi proaspeţi, ase- 
menea celor care se folosesc pentru salată. Pentru fiecare bucată de peşte pe care o vom pune 
în farfurie socotim să avem doi dovlecei. Dacă dovleceii sunt mari, atunci se pune câte un 
dovlecel la fiecare bucată de peşte. 

ATENŢIE! Dovleceii nu trebuie să fie mai groși de 3 cm, iar lungimea poate varia între 8 
şi 10 cm. 

După ce se taie extremitățile, se pun dovleceii la fiert în tava în care deja am adăugat uleiul 
şi usturoiul (la fel ca în rețeta precedentă, Cod proaspăt). 


PROVERB 
Pisica, atunci când nu ajunge la peşte, zice că-i murdar. 


Bucuraţi-vă şi vă veseliți în Domnul Dumnezeul vostru, căci EI v-a dat hrana; şi v-a mai 
trimis şi ploaie, ploaie timpurie și târzie, ca odinioară. Şi ariile se vor umple de grâu, iar 
teascurile vor da peste margini de must și de untdelemn. 

Ioil 2, 23-24 (după Septuaginta) 

8. Cod sărat, aghioritic 


Ingrediente (pentru 4 porţii) : 


1-1,5 kg de cod sărat file 

4 cepe potrivite, tocate mărunt 

7 căţei de usturoi tăiați mărunt 

350 ml ulei 

4 lămâi (aproximativ 200 ml de suc) 
piper boabe, puţin oregano 


Se răzuiesc solzii, se curăță și se spală codul, pentru a îndepărta bine sarea, apoi se taie 
bucăţi. După tăiere ar trebui să obţineţi între 5 şi 8 bucăți. Fileul de cod este, de obicei, subțire 
şi e nevoie, în acest caz, ca fiecare porție să se compună din două bucăţi. 

Se pun bucăţile de peşte la desărat, într-un castron cu apă din belşug. Apa trebuie schim- 
bată la fiecare patru- cinci ore. Pentru ca peştele să se desăreze bine, trebuie lăsat în apă în 
jur de 24 de ore. 

După ce s-a desărat bine, se îndepărtează membranele negre (pielițele) din interior şi se 
pune peștele în strecurătoare, la scurs. 

Codul se aşază în tavă, ca şi peştii mari, se adaugă apă rece până se acoperă bine peştele 
și se dă tava la foc mare. Când începe să fiarbă, după ce se ia spuma cu o spumieră, se adău- 
gă uleiul, piperul, ceapa tăiată mărunt şi usturoiul. 

Tava trebuie lăsată la foc mare în jur de 45 de minute, apoi se micşorează flacăra şi se mișcă 
tava din când în când, până se încheagă sosul (nu amestecați conţinutul!) Tava trebuie lă- 
sată la foc aproximativ 60 de minute. La sfârşit se adaugă lămâia şi se mișcă tava ca sucul să 
se distribuie peste tot în mod egal. După ce adăugăm zeama de lămâie, sosul devine mai alb. 
Se ia, apoi, tava de pe foc. Din momentul în care adăugaţi sucul de lămâie, nu mai lăsaţi tava 
la foc mai mult de o jumătate de minut. Se adaugă, apoi, oregano şi se acoperă tava. 

Se serveşte cald. 


Ape 


9. Cod sărat, cu sos roșu (aghioritic) 


Ingrediente (pentru 4 portii): 


1-1,5 kg de cod sărat file 

4 cepe potrivite, tocate mărunt 

7 căţei de usturoi, tăiați mărunt 

300 ml ulei, piper negru măcinat 

puţină scorţişoară măcinată, puţin chimen măcinat 

puţină boia dulce, 1 lingură de oțet 

6 foi de dafin, suc de la o lămâie, 1 legătură mică de pătrunjel 
3 linguri de pastă de tomate 


Modul de preparare este identic cu cel din rețeta precedentă (Cod sărat, aghioritic). Di- 
ferența constă din aceea că, după ce am pus peştele le fiert, la foc mare, împreună cu ceapa, 
usturoiul, uleiul şi foile de dafin, facem şi celelalte pregătiri, în paralel. 

Se pune pasta de tomate într-un bol şi se diluează cu un pahar de apă. Se adaugă piperul 
negru, chimenul, scorțişoara, boiaua şi oţetul şi se amestecă bine, până ce conţinutul devi- 
ne o masă uniformă. 

După 45 de minute, se micşorează focul la jumătate și, cu o lingură, se distribuie uniform 
pasta de tomate din bol, întinzând-o astfel încât stratul să fie egal pe toată suprafața tăvii. Se 
mişcă tava cu atenţie (ca să nu se prindă mâncarea) şi se mai lasă la foc încă 15 minute. 

Înainte de a lua tava de pe foc, se adaugă sucul de lămâie, turnându-l pe toată suprafața 
tăvii. Odată luată tava de pe foc, se presară pătrunjelul tocat şi se acoperă tava pentru apro- 
ximativ 20 de minute. Mâncarea se serveşte caldă. 


PROVERB 
A luat foc marea și au ars peștii. 


Și i-a adus (Iacov) lui și a mâncat (Isaac); şi i-a adus lui vin şi a băut. 
Facere 27, 25 (după Septuaginta) 

10. Cod sărat, cu cartofi și sos roșu 


Ingrediente (pentru 4 porţii): 


1-1,5 kg de cod sărat file 

4 cepe potrivite, tocate mărunt, 1 legătură de pătrunjel 
6 căţei de usturoi tăiaţi mărunt 

600 grame cartofi, 300 ml ulei 

3 lămâi (aproximativ 150 ml suc) 

3 linguri de pastă de tomate 

7 foi de dafin, piper negru boabe 

puţină scorţişoară măcinată, puţin chimen măcinat 
puţin oregano şi boia dulce, puţin oțet 


Se pune codul la desărat timp de 24 de ore (vezi rețeta nr. 8, Cod sărat, aghioritic). Se cu- 
răță şi se spală cartofii şi se taie pe lungime (un bătrân din Munte numea gutui cartofii tă- 
iați în acest fel), aşa cum se taie când se gătesc la cuptor. 

Se pune peştele într-o parte a tăvii iar în cealaltă, cartofii. Se adaugă apă rece, până se aco- 
peră bine cartofii şi peştele şi se așază tava pe aragaz, la foc foarte mare. 

Când începe să fiarbă, se ia spuma, se adăugă ceapa tăiată mărunt şi usturoiul curățat, ule- 
iul, foile de dafin şi boabele de piper. Când dă în clocot, se pune într-un bol pasta de toma- 
te cu jumătate de pahar de apă şi se amestecă bine. Se adaugă apoi, în bol, boiaua, oregano, 
scorțişoara, chimenul şi oţetul şi se amestecă bine conţinutul. 

După aprox. 45 de minute, se micşorează flacăra şi se adăugă amestecul din bol cu o lin- 
gură, puţin câte puţin, în aşa fel încât să se acopere întreaga suprafață a tăvii. 

Se mişcă încontinuu tava, ca să nu se lipească mâncarea şi, după aproape 60 de minute (de 
când am aşezat tava la foc), se toarnă sucul de lămâie, se mişcă tava, pentru ca sucul să se dis- 
tribuie peste tot şi se ia tava de pe foc. La sfârşit, se adaugă pătrunjelul şi se acoperă tava. 


PROVERB 
Pescuitul cere răbdare, iar vânătoarea, încăpățânare. 


11. Cod sărat la cuptor 


Ingrediente (pentru 4 portii) : 


1-1,5 kg de cod sărat file 

1 kg de ceapă, 6 căţei de usturoi 

300 ml ulei de măsline 

7 foi de dafin, 5-6 cuişoare 

3-4 batoane de scorţişoară nemăcinată 
piper negru boabe 

4 linguri de pastă de tomate 

250 g stafide negre 


Se lasă codul la desărat timp de cel puţin 24 de ore, aşa cum am arătat şi în reţetele pre- 
cedente. Se curăță și se spală ceapa şi se taie apoi în bucăţi potrivite. Se încinge cuptorul la 
o temperatură de 200-250 grade, ca să fie gata atunci când vom introduce tava. 

Se pun uleiul şi ceapa într-o cratiţă mică şi se lasă la călit, la foc mic. Când sunt aproape 
să se rumenească, se dizolvă pasta de tomate într-un pahar de apă şi se adăugă acest sos în 
crăticioară, împreună cu usturoiul, foile de dafin, cuişoarele, scorțişoara, piperul negru şi sta- 
fidele. Se mai adăugă, apoi, încă două pahare de apă şi se mărește flacăra. Se lasă la fiert timp 
de aproximativ 10 minute şi se opreşte focul. Se ia, apoi, din crăticioară, cu o lingură adân- 
că, o treime din conţinut şi se distribuie cu grijă pe întreaga suprafață a tăvii, care se dă apoi 
la cuptor. În continuare, se așeză în tavă şi bucăţile de cod, peste ceapă şi sos, pe toată suprafața 
tăvii. Imediat după aceea, se presară deasupra, cu atenţie, restul de ceapă, stafide şi sosul ră- 
mas. E posibil să fie nevoie să mai adăugăm încă puţină apă. Se dă tava la cuptor şi mânca- 
rea noastră va fi gata în aproximativ 50 de minute. 

După scurgerea a aproximativ 40 de minute de când tava se află în cuptor, e bine să în- 
cepem să supraveghem mâncarea îndeaproape, pentru că e foarte posibil ca peștele să fie deja 
gata. Aceasta se poate întâmpla din pricina faptului că fiecare cuptor are calitățile sale, dar . 
şi propriile ciudăţenii. 

12. Cod sărat cu prune 


Ingrediente (pentru 4 porţii): 


1-1,5 kg de cod sărat file 

4 cepe potrivite, tocate mărunt 
300 ml ulei, 500 g prune uscate 
sucul de la 6 lămâi 

piper măcinat (opţional) 


Modul de preparare este acelaşi ca în rețeta Cod sărat, aghioritic. Diferenţa constă în aceea 
că aici se adaugă și prunele uscate, pe care, după ce le spălăm puțin, le aşezăm în mod egal 
peste tot, adăugând, apoi, ceapa, uleiul şi usturoiul. 

La sfârşit, după ce turnăm sucul de lămâie şi luăm tava de pe foc, presărăm piperul şi aco- 
perim tava pentru douăzeci de minute. 

La servire vom avea grijă ca, pentru fiecare bucată de pește, să adăugăm și 4-5 prune. 


PROVERB 
Peștelui care miroase urât îi place oregano. 


Avva Petru povestea despre Sfântul Macarie: 

A plecat odată să întâlnească un pustnic şi l-a găsit petrecând într-o stare jalnică. Cum 
în chilia sa nu era nimeni altcineva, l-a întrebat ce-ar dori să guste. Pustnicul a răspuns că 
ar vrea susan cu miere. 

Sfântul a purces fără întârziere spre Alexandria şi i-a adus pustnicului suferind batonul 
de susan. lar întâmplarea aceasta n-a aflat-o nimeni, niciodată. 


Din Pateric 


13. Cod sărat prăjit, cu sos de usturoi 


Ingrediente (pentru 6 portii): 


1 cod sărat file (1-1,5 kg) 
Ikg de cartofi 

5, 6 căţei de usturoi 

200 ml ulei 

3 lămâi 

puţină sare 

făină şi ulei pentru prăjit 


Se curăţă solzii, se spală peştele de sare şi se taie bucăţi. Se așază, apoi, bucăţile într-un cas- 
tron cu multă apă. Apa trebuie schimbată la fiecare patru- cinci ore. E nevoie de aproxima- 
tiv 24 de ore pentru ca peştele să se desăreze bine. 

Când dorim să punem peştele la prăjit, îl scoatem din apă şi-l aşezăm într-o strecurătoa- 
re, ca să se scurgă bine. 

Se toarnă uleiul în tigaie, se aprinde focul şi se dă flacăra aproape la minim. Tigaia tre- 
buie să fie din fier sau din material care nu permite lipirea în timpul prăjirii. Complet nepotrivite 
sunt tigăile din aluminiu, ca și cele din material inoxidabil. 

Când se încinge uleiul în tigaie, trecem codul prin făină şi, înainte să începem să așezăm 
bucăţile în tigaie, le scuturăm pe fiecare în parte ca să cadă făina în exces. E bine ca făina să 
fie galbenă, adică din grâu tare. Trebuie să avem grijă bucăţile de peşte tapetate cu făină să 
se fi zvântat bine înainte să le aşezăm în tigaie. Ca să reuşim aceasta, trebuie să ca peștele să 
fi stat suficient de mult la scurs în strecurătoare. După aceea nu e nevoie să mai trecem peşte- 
le prin făină încă o dată. Trebuie doar să avem grijă ca flacăra să fie potrivită, în aşa fel încât 
să nu se afume uleiul. De asemenea, e indicat să întoarcem bucăţile de pe o parte pe alta de 
două-trei ori. Peştele se va prăji mai bine şi mai egal și va dobândi o culoare chihlimbarie, 
semn că este şi sănătos, deoarece uleiul încins la temperatură mare se afumă şi se arde și exis- 
tă pericolul să se ardă şi peștele. 

Între timp am pregătit şi sosul de usturoi, deoarece când peştele este gata trebuie să avem 
gata şi sosul de usturoi, fiindcă peştele trebuie servit cald. 


Notă: Sosul de usturoi 
Spălăm bine cartofii, fără să-i curățăm, şi-i punem la fiert în coajă, aşa cum se procedea- 
ză şi pentru salata de cartofi. E nevoie de aproximativ 50 de minute, dar aş recomanda să în- 

cercaţi tot timpul cartofii cu o furculiță, să vedeți dacă au fiert sau nu. 

Când considerăm că au fiert suficient, vărsăm apa din oală şi, înainte să se răcească car- 
tofii, îi curățăm de coajă. Punem usturoiul într-o piuliță mare din lemn, adăugăm şi sarea și 
pisăm căţeii de usturoi până când se amestecă bine conţinutul şi devine o pastă omogenă. Adău- 
găm, apoi, şi cartofii, îi zdrobim şi batem bine toate ingredientele. Când toate ingredientele 
se amestecă bine şi devin o pastă omogenă, fără cocoloaşe, începem şi amestecăm încet şi cu 
atenţie adăugând, puţin câte puţin, uleiul și lămâia. Continuăm să amestecăm până când se 
încorporează bine uleiul şi zeama de lămâie. 

Dacă sosul de usturoi este prea tare, fierbem într-un ibric o jumătate de pahar de apă şi 
o adăugăm, puţin câte puțin în sos, amestecând continuu. 

Când cumpărăm cartofii, trebuie să fim atenţi să aibă interiorul de culoare galbenă, de- 
oarece sunt mai gustoşi şi mai potriviţi pentru pregătirea sosului de usturoi. 

Mai demult, în lunile de iarnă, se punea, în sosul de usturoi, lămâie iar vara, oțet. 

Avem, deci, pe farfuria noastră, prăjit şi cald, mult doritul cod cu sos de usturoi. 

Acest fel de mâncare se asociază foarte bine cu salata de sfeclă. 


Întâi trece o plătică caldă, mică, grasă 
După ea sosește sosul închegat și gros. 


Din Prodromikon 


Prieten nou, vin nou; lasă-l să se învechească și-l bea cu plăcere. 
Ecclesiastul 9, 10 

14. Cod cu orez (pilaf) 


Ingrediente (pentru 7-8 porţii): 


700 g cod desărat 

2'cepe 

500 g de orez alb cu bob lung, tip Carolina 
2 linguri de pastă de tomate 

180 ml ulei 

1 lămâie, piper negru măcinat 

ienibahar măcinat 


Se fierbe puţin codul şi se dezosează, așa cum se procedează și la pregătirea chiftelelor din 
peşte (vezi rețeta 30, Chiftele de pește). Nu se aruncă apa în care a fiert peştele, deoarece o vom 
folosi la pilaf. 

Se spală ceapa şi se taie foarte fin; cu cât reușim să o tocăm mai fin, cu atât mai bine. După 
aceea, o putem frământa cu mâna, ca să se înmoaie mai bine. 

Se aşază pe foc o tavă mică cu ulei şi se căleşte ceapa, care, datorită faptului că înainte am 
înmuiat-o prin frământare, se va rumeni destul de repede iar mai târziu, în timpul fierberii, 
se va dizolva. Se adaugă zeama în care am fiert peştele și se lasă totul la fiert timp de 15 mi- 
nute. 

În acelaşi timp, se spală şi orezul şi se pune în tavă, la fiert. Se adaugă, imediat, şi bucăţile 
de cod, ienibaharul şi pasta de tomate, pe care am dizolvat-o, în prealabil, în puţină apă. Se 
adaugă, apoi, şi cantitatea necesară de apă, se amestecă bine și se lasă tava la foc între 15 şi 
20 de minute. După trecerea celor 20 de minute, se ia tava de pe foc şi se toarnă sucul de lă- 
mâie, se amestecă orezul şi se acoperă tava, ca să se umfle orezul. 


Notă: 


Proporția dintre cantitatea de apă pe care o adăugăm la fiert și cantitatea de orez este 
de o parte orez şi trei părți apă. 


SEE 


15. Obladă prăjită, cu salată de dovlecei și ştir * 
Ingrediente (pentru 5 porții): 


1 kg obladă cu coadă neagră 
800 g dovlecei mici, 500 g ştir 
3 lămâi și puţin pătrunjel pentru garnitură, 150 ml ulei de măsline 


Când cumpărăm peştele trebuie să avem grijă să fie proaspăt şi să nu intre mai mult de 
patru bucăţi la kilogram. Curăţăm peştele de solzi, de măruntaie şi de branhii și, după ce-l 
sărăm puţin, îl aşezăm în strecurătoare să se zvânte. În situaţia în care pescarul ni-l vinde deja 
curățat, nu ne rămâne decât să-l spălăm şi să-l sărăm. 

Prăjirea peştelui cere atenţie (vezi rețeta Cod sărat prăjit, cu sos de usturoi). Curăţăm dov- 
leceii și ştirul și le fierbem separat. Dovleceii trebuie fierți atât cât să se înmoaie ca să poată fi 
mâncaţi, altfel, dacă fierb prea mult, devin extrem de moi şi-şi pierd prospeţimea şi culoarea. 

Curăţăm şi spălăm bine ştirul (de 3-4 ori, în funcţie de cât este de plin de pământ), apoi 
îl opărim în apă fiartă şi puţin sărată, ca să fie fin şi să aibă o culoare intensă şi frumoasă. 

Se servesc pe aceeaşi farfurie doi-trei dovlecei, puţin ştir, peste care se toarnă suc de lă- 
mâie şi ulei iar alături peştele cald. Mai adăugăm două felii de lămâie şi presărăm puţin pă- 
trunjel tocat mărunt. Dacă nu vă place acest mod de prezentare, puteţi așeza salata și peşte- 
le pe farfurii separate. 


PROVERB 
Peștele de la cap se împute. 


Cuvintele sfinte și duhovnicești sunt așijderea laptelui, vinului și mierii: puterea lor dătă- 
toare de viață este asemănătoare celei pe care o are apa, puterea de a crește se aseamănă ce- 
lei pe care-o are laptele; aceea de a revigora, o are şi vinul, iar prin puterea de a curăța și de 
a păzi, se aseamănă mierii. 


Sfântul Dionisie Areopagitul 


3. Nume dat la 3 plante erbacee înrudite: una cu tulpina ramificată, cu flori verzi dispuse în buchete rotunde și cu frunze 
comestibile (Amaranthus angustifolius), alta cu tulpina dreaptă, solidă şi păroasă, cu flori verzi, mărunte, reunite în spic 
la vârful ramurilor, servind ca nutreţ pentru porci (Amaranthus retroflexus), a treia, cu frunzele roșii și florile purpurii, dis- 
puse în buchete rotunde la subsuoara frunzelor superioare sau în spice lungi şi subțiri, este utilizată ca plantă ornamen- 
tală (Amaranthus paniculatus) (DEX 1998). La noi, mai cunoscută este cea dea doua subspecie, cea folosită ca nutreţ pen- 
tru porci. În Grecia, însă, prima subspecie, cea comestibilă (Amaranthus angustifolius), este o plantă foarte des folosită la 
prepararea salatelor (n. trad.). 

16. Obladă la tavă 


Ingrediente (pentru 4 porţii): 


4 oblade (de 300-400 g fiecare) 

3 cepe, 180 ml ulei de măsline 

4 lămâi, 4 căţei de usturoi 

piper negru, chimen, ienibahar măcinat 


Se curăță peştele de solzi şi de măruntaie, se spală bine şi se sărează. Se așază, apoi, într-o 
strecurătoare, timp de o oră-două, la scurs. Se așază într-o tavă îndeajuns de mare încât să 
încapă bine toţi peştii, fără să fie înghesuiți. Dacă tava e mai mare, vom fi obligați să punem 
mai multă apă și reţeta nu va reuşi. Se adaugă apă cât să se acopere peștii şi se lasă la fiert, la 
foc mare. 

Se curăţă ceapa, se spală bine, se toacă foarte fin şi se frământă puțin, ca să se înmoaie. 
Se curăță usturoiul și, îndată ce peştele începe să fiarbă, se adaugă în tavă ceapa, usturoiul şi 
uleiul. După o jumătate de oră se micşorează flacăra şi începem să mişcăm tava, ca să nu se 
prindă peştele de fundul tăvii. Se adaugă, apoi, condimentele. După 15 minute se toarnă şi 
zeama de lămâie și se ia tava de pe foc. 


Notă: 

Acest fel de mâncare se serveşte pe farfurie adâncă. Aşezăm cu atenție peştele, ca să nu 
se desfacă în bucăţi, adăugăm apoi şi puţin sos, care este extraordinar de gustos. Reţeta poa- 
te fi preparată și cu plevușcă, dacă suntem atenţi la dimensiunea ei atunci când o cumpărăm. 
Ar trebui ca două plevuști să fie suficiente pentru o porție. 

Aceeaşi rețetă poate fi preparată şi din chefal, care dă un gust foarte bun zemii în care 
fierbe. 


EXPRESIE 
Mi-a prăjit peștele între buze (se spune despre oameni tiranici). 

17. Barbun (sau alt soi de pește) prăjit 


După cum v-aţi dat seama şi din cele două reţete anterioare (Cod sărat prăjit şi Obladă 
prăjită), peştii prăjiți sunt meniuri uşor şi relativ repede de pregătit, dacă dăm importanță 
micilor detalii pe care le-am menţionat deja. 

Se pot pregăti prin prăjire multe feluri de pește, în principal cei mici, precum barbunul 
roşu, hamsiile, sardelele, sparos, tonul zburător, plevuşca, limba-de-mare, etc., asociindu-i 
cu salate de sezon, alese după propriile preferinţe. 


PROVERBE 
Dacă vrei să mănânci barbun, trebuie să-ţi uzi puțin picioarele. 


Barbunul nu-l mănâncă cel care-l prinde. 


Și ei vor zidi cetățile cele pustiite și le vor locui, vor sădi vii și vor bea din vinul lor, vor 
face grădini și din roadele lor vor mânca. 


Amos 9, 14 


Căci a venit loan, nici mâncând, nici bând, şi spun: „Are demon”. 

A venit Fiul Omului, mâncând și bând şi spun: „lată om mâncăcios şi băutor de vin, 
prieten al vameșilor şi al păcătoşilor”. 

Matei 11, 18-19 

18. Barbuni marinați 


Ingrediente (pentru 4 porţii) : 


800 g de barbun 

150 g de pastă de tomate 

1 ceapă mare uscată, 4 căţei de usturoi 

100 ml de ulei de măsline 

1 jumătate de legătură mică de pătrunjel, rozmarin 

puţin piper negru măcinat, puţin oregano, puţin oţet, chimen măcinat 
ulei și făină pentru prăjit 


În 800 de grame nu ar trebui să intre mai mult de șase barbuni. Dacă nu am luat peştele 
gata curăţat de la pescarul nostru, îl curățăm de solzi, de măruntaie şi de branhii, îl sărăm 
ușor și-l punem la scurs, într-o strecurătoare. 

Peştele se prăjeşte normal, dând importanţă detaliilor pe care le-am menționat deja în rețete- 
le anterioare. Aşezăm barbunii prăjiți pe un platou şi trecem la următorul pas. 

Curățăm şi tocăm mărunt ceapa şi usturoiul şi le aşezăm într-o tavă mică (în care să în- 
capă perfect și peştele şi sosul), turnăm uleiul (100 g). Focul trebuie să fie puternic. 

ATENŢIE! Uleiul care ne-a rămas de la prăjit nu se refoloseşte! De îndată ce se rumenesc 
ceapa şi usturoiul, adăugăm în tavă şi pasta de tomate, rozmarinul, piperul negru, chimenul, 
oţetul, oregano, precum şi o jumătate de pahar de apă. Mărim flacăra, aşezăm cu grijă şi uni- 
form peştele prăjit peste celelalte ingrediente, pe care le-am adăugat deja în tavă, şi lăsăm tava 
a fiert timp de 5-10 minute. Sosul trebuie gustat și, dacă e nevoie, mai adăugăm sare, după 
gust. 

Îndată ce fierbe zeama, luăm tava de pe foc şi presărăm pătrunjelul. 

Barbunii marinaţi se servesc calzi. 

Putem să procedăm la fel şi pentru alți peşti sau pentru peşti prăjiți, care ne-au rămas din 
ziua precedentă. 

19. Lavrac la grătar 


Ingrediente (pentru 5-6 porții) : 


1 lavrac proaspăt (de aprox. 2 kg) 

4 -5 dovlecei, 4 cartofi medii 

5-6 ridichi, 1 legătură mică de pătrunjel 
4 lămâi, 150 ml ulei de măsline 


Se curăță şi se spală peştele, se sărează cu sare măruntă şi se așază pe grătar cu cărbuni. 
Focul nu trebuie să fie iute, deoarece peștele se va frige numai la exterior şi va rămâne crud 
în interior. Trebuie să întoarcem, din când în când, peştele pe o parte şi pe cealaltă, ca să se 
frigă încet şi egal, așa încât pielea lui să capete o culoare aurie intensă. 

În paralel, în timp ce peştele se frige, se spală şi se fierb cartofii şi dovleceii. Se curăță ri- 
dichile, se spală, se taie în felii fine şi se prepară uleiul amestecat cu zeama de lămâie. 

Când peştele este gata, se aşază pe un platou mare, de formă ovală. De jur-împrejurul peşte- 
lui vom aşeza dovleceii fierți, cartofii şi feliuţele de ridichi. Putem să facem diverse combi- 
naţii de forme şi culori, dând curs aptitudinilor noastre artistice. Nu trebuie să uităm faptul 
că reuşita organizării unei mese depinde în mare măsură şi de felul în care prezentăm me- 
niurile, dar şi de estetica generală a mesei. „Mâncaţi ochilor peşte şi tu, burtă, pune-ţi pof- 
ta-n cui”, spuneau cei vechi, iar cei din Antichitate: „din vedere se naște dragostea”, în sen- 
sul că întâi vezi şi apoi doreşti ceva (în cazul nostru hrana). 

Pătrunjelul se toacă mărunt şi, în funcție de preferință, fie îl presărăm peste peşte, cartofi 
şi dovlecei, fie îl adăugăm în sosul de ulei cu lămâie. Acest sos de ulei cu suc de lămâ:ie se toar- 
nă jumătate peste peşte şi garnitură iar cealaltă jumătate se toarnă într-un bol şi se pune pe 
masă. 


Și, din nou, lovitura unui mare lavrac... 


El cumpără lavrac și rândunică, iar tu nici măcar de un bănuț caviar 


Din Prodromikon 

20. Sparos la grătar 
Ingrediente (pentru 4 portii): 


4 sparos cu coadă neagră 

dovlecei şi cartofi pentru garnitură 

4 lămâi şi 150 ml ulei de măsline (pentru amestecul de ulei cu lămâie) 
1 legătură mică de pătrunjel 


Când cumpărăm peștii, trebuie să avem grijă să fie proaspeţi şi potriviţi ca dimensiune, 
adică să nu depăşească 350-400 g fiecare. 

Prepararea şi modul de prezentare sunt identice cu cele din rețeta precedentă (vezi Lavrac 
la grătar). 

Mâncarea noastră este de ajuns pentru patru persoane şi este foarte gustoasă, deorece se 
întâmplă ca sparos-ul să fie unul din peştii marini cu cea mai gustoasă carne. 


PROVERB 
A plecat după lavrac și s-a-ntors cu mâna goală. 


Se spune că, odată, când se discuta despre mâncare și post, Avva Isidor bătrânul a zis: 

Dacă vă mândriți pentru postul pe care-l ţineţi, atunci mai bine v-ar fi dacă aţi mânca 
carne. E de preferat să mănânce cineva carne, decât să țină post şi să se laude cu canonul 
său, având, astfel, o părere foarte bună despre sine. 


Din Pateric 

21. Pălămidă la cuptor 


Ingrediente (pentru 4 porții): 


1 pălămidă de 1-1,5 kg 

2 roşii mari, proaspete şi tari 

2 cepe, 5-6 căţei de usturoi 

4-5 foi de dafin 

200 mal ulei de măsline 

piper negru măcinat, puţin oregano 
puțin chimen şi sare fină 

1 legătură de pătrunjel tocat mărunt 


Se aprinde dinainte cuptorul şi se reglează temperatura la 250*C, pentru ca, atunci când 
vom termina de curăţat peştele, cuptorul să se fi încins deja. 

Se curăţă şi se spală peştele şi se aşază pe o strecurătoare la scurs. 

Se curăță ceapa și usturoiul, se spală și se taie bucăți. Se păstrează doi căţei întregi de us- 
turoi. Se spală roşiile şi se taie rondele cu grosimea de aproximativ jumătate de centimetru. 

Se întind rondelele de ceapă şi de usturoi pe o tavă sau într-un pirex, se sărează peştele 
peste tot, inclusiv în interior şi se pun cei doi căţei de usturoi înăuntrul peştelui. Se aşază apoi 
peştele peste ceapă și deasupra se pun rondelele de roşii. 

Se toarnă, apoi, cu atenţie, uleiul deasupra peștelui, roşiilor şi cepei, aşa încât să acopere 
toată suprafața tăvii. Se presară piperul negru, chimenul, oregano, foile de dafin şi restul de 
sare, precum şi pătrunjelul. E nevoie şi de jumătate pahar de apă, pe care-o vom turna, în- 
cet și cu atenţie, într-un colţ al tăvii, căci apa se va răspândi, astfel, pe toată suprafața tăvii. 
Dacă se toarnă de deasupra (şi deodată), va spăla mirodeniile pe care deja le-am presărat. 

După ce am pregătit tava, o dăm la cuptor pentru 45-60 de minute. Focul trebuie să fie 
mic, pentru ca peştele să se rumenească uniform şi să se pătrundă în interior. 

22. Pălămidă la grătar 
Ingrediente (pentru 5 portii): 


1 pălămidă (de aprox. 2 kg) 
3-4 lămâi 
sare, oregano, ulei, pătrunjel 


De obicei, o pălămidă bună cântărește între 800 g şi 1,5-2 kg. 

Se curăţă peştele de măruntaie şi se taie pe lungime, de-a lungul burții, începând de la coa- 
dă, către cap. Cuţitul trebuie să fie bine ascuțit. Se taie cu atenţie pe lângă şira spinării, ast- 
fel încât peştele să rămână împărțit în două părți aproximativ egale, iar osul să rămână de-o 
singură parte. Părţile, însă, nu trebuie separate complet una de cealaltă (el trebuie să se des- 
chidă ca o carte). Şi pentru că pălămida e un peşte gras, îl vom săra cu destul de multă sare 
măruntă, cu cel puţin 5-6 ore înainte de a-l pune la grătar. Când vine vremea, se pune pește- 
le pe grătar, deschis, și se coace la foc mic. Îndată ce s-a fript, se pune pe un platou și se stro- 
peşte cu amestec de ulei şi lămâie, iar deasupra se presară oregano şi pătrunjel. 


Notă: 
În același fel se pot frige şi lufarii. 


Pălămida și tonul cel urât mirositor... 


Din Prodromikon 


Îngerul spuse Sfântului Pahomie: 
Iartă fiecăruia, după putere, mâncatul şi băutul. După puterea celor care mănâncă, dă 
şi canonul, iar, dacă pot, deloc să nu mănânce. 


Din Pateric 

23. Salată de pălămidă 
Ingrediente (pentru 13-15 porţii) : 


3-4 pălămide (de aprox. Lkg fiecare), nu peşti de râu sau de lac, nici somon 
4 linguri de sare 

ulei, lămâie sau oţet 

pătrunjel şi oregano 


Se curăţă peştele de măruntaie, se spală şi se pune la scurs într-o strecurătoare. Se ia o oală 
mare, în care să încapă toţi peştii întregi, se umple cu apă şi se dau la fiert, după ce am adău- 
gat şi sare. După ce apa începe să fiarbă, trebuie luată spuma formată din sângele închegat 
care se ridică la suprafață. După 35-40 de minute, oala se ia de pe foc, se pun peştii la scurs 
şi, după ce s-au răcit puțin, se dezosează cu atenție (avem grijă să îndepărtăm şi oasele mici) 
păstrându-se numai carnea. Se ia atâta carne câtă socotim că trebuie pentru salată iar ce ră- 
mâne se pune într-un recipient şi se păstrează la frigider. Se amestecă lămâia, uleiul și ore- 
gano; se bate acest amestec până se omogenizează. Se toarnă acest amestec peste salată și apoi 
se presară și pătrunjelul. În loc de lămâie se poate folosi oţet. Am putea spune că această sa- 
lată e salata de ton a bunicilor noștri. 

Păstrată la frigider, poate rezista până la cincisprezece zile. 


PROVERB 
Bun sau rău, călugărul e ușă spre rai. 


Zicea odată Avva Yperehios: „E de preferat să mănânci carne şi să bei vin, decât să mă- 


nânci carnea fraţilor tăi, prin clevetire”. 


Din Pateric 

24. Plătică de mare la cuptor 


Ingrediente (pentru 5 porții): 


1,5-2 kg de plătică (adică în jur de 8 peşti) 
200 ml de ulei de măsline 

4 lămâi 

1 legătură mică de pătrunjel tocat mărunt 
2 cepe 

piper negru măcinat şi oregano 

sare fină, o jumătate de pahar de apă 


Se curăţă peştele de solzi, măruntaie şi branhii, se spală, se sărează şi se pune la scurs, într-o 
strecurătoare. 

Se curăță ceapa, se spală şi se taie rondele, apoi se așază în tavă (sau într-un pirex). Se aşază 
peştele peste ceapă, în ordine (ca şi cum ar urma să plece la defilare), de-o parte capetele şi 
de cealaltă cozile. 

Se spală lămâile, se taie felii şi se aşază deasupra peştilor. Se toarnă apoi uleiul, se presa- 
ră pătrunjelul, piperul, oregano şi restul de sare. 

Se toarnă cu atenţie, într-un colț al tăvii, jumătatea de pahar de apă. Apa se va întinde pe 
toată suprafața tăvii, fără a spăla mirodeniile pe care tocmai le-am presărat peste peşte. Se 
dă tava la cuptor (pe care l-am încins dinainte la 200*C), pentru aproximativ 40-50 de mi- 
nute. 


Şi cine poate spune cu exactitate mulțimea peştilor... 


Din Prodromikon 


Monah este cel separat de toți şi unit cu toți. 


Evagrie Ponticul 

25. Sardele la cuptor 


Ingrediente (pentru 4 portii): 


800 g de sardele 

200 ml de ulei de măsline 

3 roşii proaspete, tari 

oregano, piper negru măcinat, pătrunjel tocat mărunt 
1 jumătate de pahar de apă 


Se spală foarte bine sardelele, pentru a îndepărta solzii. Se pot răzui ușor, fiecare în par- 
te, fără cuțit (solzii sunt puţini şi subțiri). 

Dacă nu doriţi să le gătiţi cu tot cu capete, le puteți îndepărta cu un cuţit sau prin răsu- 
cire, pentru a scoate în acelaşi timp şi măruntaiele, care la sardele sunt foarte mici. 

Se așază în tavă ordonat, ca nişte soldăței, se toarnă uleiul de măsline și puţină apă, iar de- 
asupra se așază roşiile (pe care le-am tăiat rondele, în prealabil). Se presară, apoi, piper ne- 
gru, oregano şi pătrunjel şi se adaugă restul de apă. Se pune tava în cuptorul încins dinain- 
te la 180-200*C, pentru aproximativ o jumătate de oră. 


Notă: 

Sardelele sunt cei mai iubiți peşti în Grecia, pe deasupra fiind şi ieftine. Sardele sunt foa- 
rte hrănitoare, iar conţinutul lor bogat în grăsimi omega este benefic pentru inimă şi arte- 
re. 

Din pricina faptului că sunt peşti ieftini, adesea se consideră, în mod eronat, că sardele- 
le sunt peşti de calitate inferioară, fiind numite peștele săracilor. V-aş recomanda, însă, cu mo- 
destie, să el preferaţi, pentru următoarele motive: 

1. Este un peşte ieftin şi accesibil oricărui buzunar. 

2. Poate fi găsit oriunde, aproape în tot bazinul mediteranean și aproape în toate ano- 
timpurile anului. 

3. Este sănătos (face bine la inimă) şi nu veţi găsi niciodată sardele de cultură. 

4, Se găteşte uşor, repede şi în multe feluri: 

a. la cuptor, cu roşii (vezi rețeta Macrou la cuptor) 

b. la cuptor, cu lămâie (vezi rețeta Plătică de mare la cuptor) 

C. prăjite (vezi reţetele Cod sărat prăjit şi Obladă prăjită) 

d. fripte: sardelele fripte sunt foarte gustoase şi se pregătesc foarte repede. 


_85- 


PROVERB 
— Mănâncă, noră, verdețuri! 
— Buni sunt şi peștii. 


A întrebat, odată, un frate pe avva Matâi: „Dacă mă vizitează un frate şi se întâmplă să 
fie zi de post, ce să fac ca să nu mă tulbur ?” Bătrânul i-a răspuns: „Dacă tulburarea nu vi- 
ne din aceea că mănânci împreună cu fratele, atunci stai şi mănâncă. Dacă, însă, nu aştepţi 
pe nimeni și stai şi mănânci singur, atunci se cheamă că faci numai ce doreşti tu”. 


Din Pateric 

26. Supă de pește 
Ingrediente (pentru 8 porții): 


1,5-2 kg de peşti de recif 

5 cartofi potriviţi 

2 cepe 

4 morcovi mari 

5 lămâi 

țelină şi puţin pătrunjel 

1 legătură mică de mărar 
piper negru măcinat 

sare, după preferință 
200-230 ml ulei de măsline 


Când spunem pești de recif, ne referim la peştii care trăiesc între stânci și în locuri pie- 
troase, aproape de țărm: biban de mare dungat, biban de mare, corb de mare, scorpie de mare, 
bou de mare, rândunică de mare, vulpe de mare, anghilă, peşte pescar şi mulți alții. 

Se poate face supă de peşte și din peşti mai de soi, adică din peşte dulgher, cod proaspăt 
şi biban roz. 

Se curăță peştele de solzi şi de viscere. Se spală foarte bine şi se așază într-o strecurătoa- 
re să se scurgă bine. Se curăţă, apoi, cartofii, cepele, morcovii, țelina şi se spală. Se taie toa- 
te legumele în cuburi de un centimetru, un centimetru jumătate. 

Se pun peştii întregi într-o oală, într-un litru jumătate de apă și se dă oala la foc mare. Când 
începe să fiarbă, se adaugă în oală şi legumele pe care le-am pregătit mai devreme, apoi sa- 
rea şi uleiul. 

Se lasă la fiert toate aceste ingrediente timp de aproximativ 25-30 de minute şi se apoi se 
ia oala de pe foc. Când se răcesc, după aproximativ sfert de oră, se scurg și se lasă în strecu- 
rătoare, iar zeama se păstrează în oală, pentru pregătirea supei. 


Legumele pe care le-am ţinut la scurs în strecurătoare se întind pe o tavă ca să se răceas- 
că mai repede şi se separă carnea de oase. Se aleg adică, oasele şi cartilagiile, pe care le arun- 
căm. Putem, pentru înlesnirea muncii noastre, să fierbem în oale diferite legumele tăiate mă- 
runt şi peştele. Se curăță peştele şi de oasele mărunte şi apoi se pun toate ingredientele în ace- 
lași recipient. Peştele curățat de oase şi legumele fierte se pun din nou în oala în care am păs- 
trat zeama. Se dă din nou oala la foc și se lasă supa să fiarbă timp de 15-20 minute. Înainte 

de a lua oala de pe foc, se adaugă pătrunjelul tocat mărunt, mărarul, piperul, chimenul şi su- 
cul de lămâie. 
Supa este gata. 


PROVERB 
Noi nu avem nici pâine, iar motanul mănâncă pește. 


Despre avva Macarie se spune că, atunci când se întâmpla să se găsească în tovărăşia al- 
tor fraţi, își spunea sieși: „Dacă-ţi dau vin, să-l bei de dragul fraților. Pentru fiecare pahar 
de vin, nu vei bea o zi întreagă nici un pic de apă”. 

Fraţii, ca să-l mulțumească, îi ofereau vin iar avva, ca să se pună pe sine la încercare, îl 
primea bucuros. Ucenicul său, însă, care știa canonul ascuns pe care bătrânul şi-l luase, spu- 
se odată altor fraţi: „Pentru numele lui Dumnezeu, nu-i mai dați vin. Căci după aceea, în 
chilia sa, se va pune pe sine la grea încercare”. Și îndată ce frații au aflat despre canonul pe 
care avva și-l luase, au încetat să-i mai ofere vin. 


Din Pateric 

27, Supă de peşte cu sos de ou și limăie 
Ingrediente (pentru 6 portii): 


1,5-2 kg peşti de recif (v. reţeta precedentă, Supă de pește) 
4 cartofi potriviţi 

3 morcovi 

1 legătură mică de mărar tocat mărunt 

200 ml ulei de măsline 

4 ouă 

5-6 lămâi 

piper negru măcinat 

țelină, chimen, ienibahar măcinat şi sare, după gust 


În primă fază, modul de preparare este identic cu cel din rețeta precedentă. Se scurge zea- 
ma, pe care o vom păstra în oală pentru mai târziu. Se separă legumele și carnea de peşte de 
oase şi se trece la partea a doua a rețetei. 

Se mărunţesc peştele şi legumele (astăzi se trec un pic prin juicer sau blender), până se 
obține o pastă omogenă. Tot acest amestec se adaugă din nou în oală, împreună cu zeama și 
se pune ]a fiert timp de numai cinci minute. 

ATENŢIE! Trebuie să amestecați continuu, căci, altfel, amestecul se va lăsa pe fundul oa- 
lei, se va prinde şi se va arde. De îndată ce începe să fiarbă, se adaugă mirodeniile și măra- 
rul tăiat mărunt. În continuare, luăm supa de pe foc și o lăsăm să se răcească puțin și pre- 
gătim sosul de ou cu lămâie. 

Se sparg ouăle şi se pun într-un bol mare, albuş şi gălbenuş împreună. Ouăle trebuie să 
fie neapărat proaspete. Se bat (astăzi această sarcină e lăsată în seama mixerului) destul de 
mult, până se leagă bine. Când ouăle au crescut suficient, se amestecă, puţin câte puţin, zea- 
ma de lămâie. (Dacă se bat ouăle cu mixerul, atunci când adăugăm lămâia trebuie să mişcăm 
mixerul circular). Se adaugă o parte din zeama de lămâie şi apoi zeama din oală și în tot acest 
timp se amestecă circular. (Dacă folosim mixerul, acum îl trecem într-o treaptă de viteză mai 
Mică). 

E nevoie de multă atenție. Zeama nu trebuie să fie foarte fierbinte şi (insist) trebuie adău- 
gată puţin câte puţin, altfel sosul de ou cu lămâie se va tăia. 

Continuăm să adăugăm zeama și să amestecăm până când se încălzeşte sosul şi atunci se 
poate adăuga mai multă zeamă. Ne putem da seama dacă amestecul e gata atunci când, atingând 
peretele exterior al recipientului, simțim că s-a încălzit îndeajuns. Atunci ne putem opri şi 

amestecăm supa cu o lingură. Cu o mână amestecăm în supă iar cu cealaltă ridicăm recipientul 
cu sosul și turnăm conţinutul, încet, încet, în supă. După ce turnăm tot sosul, mai ameste- 
căm puțin şi supa e gata. O gustăm, iar dacă este nevoie, adăugăm şi restul de lămâie. Reco- 
mand ca lămâia să prisosească puţin, din două motive: în primul rând, deoarece gustul de 
lămâie trebuie să predomine în raport cu aroma peştelui și a ouălor. În al doilea rând, dacă 
supa va fi servită în 15-20 de minute, gustul lămâii nu se va mai simți atât de tare, iar com- 
binaţia va fi una perfectă. 


PROVERB 
Să-ţi văd supa, atunci când n-o să ai sare! 


Se spune că, odată, când Skiti se pustiise, avva Theodor a mers şi a rămas la Fermi. Era 
foarte bătrân şi s-a îmbolnăvit. 

Atunci, fraţii au început să-i aducă diverse alimente. Acesta, însă, dădea celui de-al doi- 
lea ceea ce-i aducea primul, celui de-al treilea, ceea ce primea de la cel de-al doilea şi conti- 
nua să ofere mai departe, celui ce venea pe urmă, ceea ce-i adusese cel de dinainte. Și numai 
când venea ora mesei, abia atunci mânca ceea ce-i adusese ultimul din cei veniţi. 


Din Pateric 

28. Supă de pește cu orez și sos de ou și lămâie 
Ingrediente (pentru 6 porţii) : 


1 kg peşte de recif (v. rețeta Supă de pește) 

4 cartofi 

3 morcovi 

1 legătură mică de mărar 

200 ml ulei de măsline 

4 ouă 

5-6 lămâi 

2 ceşti de orez 

piper negru măcinat 

ţelină, chimen, ienibahar măcinat și sare, după gust 


Modul de preparare este identic cu cel din rețeta precedentă, cu diferența că separarea ze- 
mii de ingredientele solide se face mai repede şi mai uşor. Se strecoară, deci zeama printr-o 
strecurătoare. Se zdrobesc, apoi, bine, cu o lingură, peştele și legumele, ca să se mai îngroașe 
supa şi se toarnă zeama peste ele. Se dă supa din nou la foc. În același timp, până când în- 
cepe zeama să fiarbă, se spală bine orezul şi se adaugă în oala cu supă. Se lasă orezul să fiar- 
bă 10-13 minute și apoi se ia oala de pe foc. Se amestecă supa și se acoperă, ca să se umfle și 
apoi să se răcească. Între timp, se pregăteşte amestecul de ou cu lămâie. 

Celelalte operațiuni (adică pregătirea sosului de ou cu lămâie) sunt identice cu cele din 
reţeta precedentă. 


PROVERB: 
Călugărul doarme și Dumnezeu gătește pentru el. 


Veniţi să bem băutură nouă, minunată, 
Nu din piatră seacă, 

Ci izvor al nestricăciunii 

Răsărit din mormântul lui Hristos, 
Întru Care ne întărim. 


Sf. Ioan Damaschin, Canonul Învierii 

29. Supă de peşte cu roșii 
Ingrediente (pentru 8 portii): 


1 kg peşte de recif (v. reţeta Supă de pește) 

4 cartofi 

3 morcovi 

1 legătură mică de mărar, 1 legătură mică de pătrunjel 
180 ml ulei de măsline 

2 lămâi 

3 linguri de pastă de roşii 

1 ceașcă mică (de cafea) de paste făinoase tip orzişor 
1 lingură de oțet 

piper măcinat 

țelină, chimen, ienibahar măcinat şi sare, după gust 


Se fierb peştele şi legumele (cu excepția mărarului şi a pătrunjelului) într-un litru jumă- 
tate de apă, în care se adaugă uleiul și sarea. Se scurg, aşa cum am arătat în rețetele prece- 
dente şi se păstrează în oală zeama, pe care o punem iarăși la fiert. Îndată ce dă în fiert, se 


adaugă pastele şi se amestecă bine. Se adaugă, apoi, și pasta de tomate, mărarul și pătrunje- 
lul, ienibaharul şi oţetul. 


Se lasă să fiarbă totul timp de 15 minute, apoi se ia oala de pe foc şi se adaugă peştele, le- 
gumele şi zeama de lămâie. Se acoperă oala, ca să se umfle pastele. Supa noastră este gata! 


PROVERB 
Muștele nu zboară pe lângă oala care fierbe. 


Și Domnul Savaot va pregăti în muntele acesta pentru toate popoarele să bea bucurie, să 


bea vin. 


Isaia 25, 6 (după Septuaginta) 

30. Chiftele de peşte 


Ingrediente (pentru 5-6 portii): 


600-800 g de cod (fără oase) 

3 cepe 

4 căţei de usturoi 

4 felii de pâine uscată 

5 ouă 

oregano, piper, chimen 

pătrunjel tocat mărunt (opţional), sare 


Se fierbe uşor peştele, în foarte puţină apă. Se scurge bine şi, îndată ce se răceşte, se cu- 
răță de oase şi de pieliță, sfărâmând carnea între degete. Se curăță ceapa şi usturoiul şi se dau 
pe răzătoare. 

Se pune pâinea în suficient de multă apă şi se lasă la înmuiat timp de 5-10 minute, se scur- 
ge de apă şi apoi se mărunţește bine între degete. 

Se pun într-un castron peştele, ceapa şi usturoiul date pe răzătoare şi pâinea bine mărunțită, 
se sparg ouăle, se adaugă oregano, chimenul, piperul, sarea şi pătrunjelul. Se frământă bine 
şi se dă, apoi, deoparte vreme de 20-30 de minute. Se modelează chiftelele şi se dau prin făi- 
nă galbenă (de grâu tare). 

Se prăjesc în ulei de măsline, la foc potrivit. 


Notă: 

Se poate folosi, în loc de pâine, cantitatea corespunzătoare de pesmet de pâine. De ase- 
menea, chiftelele pot fi preparate şi din cod sărat, dar acesta trebuie pus, în prealabil, la 
desărat. 


PROVERB 
Macrou și macrou de putinei. (Ioate la vremea lor!) 


Du-te şi mănâncă cu bucurie pâinea ta şi bea cu inimă bună vinul tău, pentru că Dum- 


nezeu este îndurător pentru faptele tale. 
Ecclesiast 9, 7 

31. Peşte fiert cu legume 
Ingrediente (pentru 5 portii): 


1,5 kg peşte (cod proaspăt, corb de mare sau merluciu) 
2 cepe 

2 morcovi 

3 cartofi potriviţi 

1 ţelină mică, cu tot cu frunze 

200 ml ulei de măsline 

sare 

foarte puţin piper 

3-4 lămâi 


Se curăță peştele, se spală, se sărează şi se lasă la scurs în strecurătoare, timp de o oră. Se 
curăţă și se spală legumele, și apoi se taie la dimensiunile şi forma pe care le preferă fiecare. 
Se aranjează toate ingredientele într-o tavă, atât legumele, cât și peştele și se toarnă apă rece 
cât să acopere peştele (chiar mai puţină de atât). Se dă tava la foc puternic și, când începe să 
fiarbă, se adaugă ceapa tăiată mărunt, uleiul, sarea, piperul şi chimenul. 

După o jumătate de oră de fiert la foc mare, se micşorează flacăra la jumătate. Se mișcă 
tava din când în când, ca să nu se prindă peştele sau legumele, de vreme ce sosul a început 
deja să devină păstos. 

ATENȚIE! Nu amestecăm conţinutul, ci mişcăm tava, balansând-o ușor. Când sosul e bine 
legat, se adaugă zeama de lămâie, apoi se mişcă din nou tava și se ia de pe foc. 


Odraslă de băcan eşti, crescut cu icre, 


Hrănit cu peşte sărat, ieftin, scrumbii şi ton sărat... 


Din Prodromikon 

32. Peşte spadă 


Ingrediente (pentru 4 portii): 


1,5 kg peşte spadă 
ceapă 

ardei capia 

sare 


Peștele poate fi cumpărat gata eviscerat, de la pescărie (mai ales primăvara şi vara). Peşte- 
le spadă e un peşte mare şi gras şi depășește, în genere, o sută de kilograme. Din această pri- 
cină, se găseşte pe piață numai porționat. E gustos, are puţine oase mari şi aproape deloc oase 
mici. O bucată sau două, care să cântărească 1 kilogram jumătate, sunt de ajuns pentru pa- 
tru porții. Se poate prepara la cuptor (v. rețeta Pălămidă la cuptor) sau, și mai bine, fript pe 
grătar, situaţie în care devine şi mai gustos (v. rețeta Lavrac fript). Există și o altă posibilita- 
te: să tăiem peştele cuburi (4/4 cm) și să-l frigem sub formă de frigăruie, aşezând, între cu- 
burile de peşte, bucăţi de ardei de culori diferite (verde sau roşu) și bucăţi de brânză. Trebuie, 
însă, să avem în vedere două amănunte esenţiale: 

a. carnea trebuie sărată bine, cu 5-6 ore înainte de a o pregăti, 

b. peştele spadă trebuie fript la foc mic. 

Încercaţi-l, vă rog! Cine nu a mâncat încă frigăruie din peşte spadă nu cunoaşte gustul des- 
ăvârşit al acestui fel de mâncare. 


Și dentex din cel mai bun, pescuit la vreme potrivită. 


Din Prodromik6n 
Cetățile acestea le-a întărit el [Rovoam] cu ziduri și a așezat în ele căpetenii şi magazii 


pentru pâine, untdelemn şi vin. 
2Cronici 11, ll 

33. Peşte spadă cu giganţi pătaţi 
(fasole gigant pătată) 


Am amintit anterior că peștele spadă se găseşte mai ales primăvara şi vara şi, din pricină 
că fasolea pătată gigant se coace numai vara (chiar dacă acum poţi găsi de toate, în orice ano- 
timp), m-am gândit să vă fac cunoscută și această veche rețetă, mai puţin obişnuită. Scopul 
meu nu este, însă, acela de a vă prezenta pur şi simplu o reţetă veche, ci de a vă purta în epoci 
trecute, când bucătarii depuneau mai mult efort şi petreceau ore nesfârşite pentru a reuși să 
pregătească ceea ce noi pregătim astăzi în timp scurt şi cu puţin efort. De când în bucătă- 
riile noastre a intrat curentul electric, împreună cu toate aparatele care funcționează pe bază 
de curent (mai ales frigiderul), totul s-a schimbat. Păstrarea și congelarea alimentelor ne ușurea- 
ză mult munca. Mai demult, atunci când monahii din Sfântul Munte (sau de oriunde altun- 
deva) prindeau un peşte spadă mare, nu aveau un alt mod de a-l păstra decât prin sărare. Peşte- 
le se săra cu foarte multă sare iar bucăţile, astfel pregătite, se așezau una lângă alta, aproape 
lipite între ele. Așa se păstra peştele, în general, pe atunci. În afară de peștii săraţi pe care-i 
mâncăm noi astăzi (sardele, anșovii, scrumbii etc.), atunci când se găteau peşti mari, îi des- 
ărau bine, în prealabil şi apoi îi transformau în mâncăruri deosebit de gustoase. Pentru a reveni 
la rețeta noastră, peştele spadă porționat şi sărat bine se usucă complet în trei-patru zile. Atunci 
când dorim să-l gătim, îl desărăm timp de 24 de ore (aşa cum am arătat în reţetele cu cod sărat). 


Ingrediente (pentru 4 porţii) : 


Ikg boabe de fasole gigant pătată 
700 g peşte sabie uscat (și desărat) 
4 cepe 

pătrunjel, piper, chimen 

5-6 roşii proaspete 


Se sotează ceapa și, îndată ce începe să se rumenească, se adaugă fasolea şi peştele (bi- 
ne desărat) precum şi puţină apă şi se lasă să fiarbă bine. După aproximativ o jumătate de 
oră, se adaugă roșiile pasate precum şi mirodeniile. Se gustă mâncarea şi, dacă e nevoie, 
se adaugă sare. Se lasă să fiarbă la foc mic pentru încă 20 de minute; la sfârşit se adaugă 
pătrunjelul și se ia tava de pe foc. Mâncarea pe care o aveți în față e o combinaţie perfec- 
tă de gusturi (Îmbucătura și iertăciunea răposatului, după cum zice o vorbă din bătrâni, 
spusă la pomeni). 

Această reţetă aminteşte iahnia ciobanilor, mâncarea de fasole cu carne de porc (sau ba- 
con, aşa cum îi spun cowboy-i de dincolo de Atlantic). 


PROVERBE 
În oală, foarte ușor poți găti vânt. 


Vom mânca macaroane cu furculițe de aur. 


Și dacă dai pâinea ta celui flămând, din inimă, şi saturi sufletul smerit, lumina ta va ră- 
sări în întuneric. 
Isaia, 58, 10 (după Septuaginta) 


Vă cinstim după cuviinţă și vă spunem bun venit 

Și vă oferim cuviincios dragostea noastră, după datorie, 
Urându-vă să petreceți cu sănătate și bucurie 

Această cucernică sărbătoare a noastră, 

Prăznuind-o împreună cu veselie, 

Slăvit, aşa cum se face de veacuri, 

Cu mare bucurie sufletească. 


Stihuri călugărești 

34. Rechin înăbuşit 


Rechinul neted se găseşte pe piaţă feliat. E un peşte foarte gustos şi se mănâncă mai ales 
prăjit, cu scordolea (v. reţeta Cod sărat prăjit, cu sos de usturoi). ÎL putem prepara, de ase- 
menea, înăbușit, iar rezultatul va fi la fel de reuşit. 


Ingrediente (pentru 3-4 porții): 


600 g rechin (porţionat și tăiat bucăți mici de 5x5 cm) 
150 ml ulei de măsline 

3 lămâi 

sare, o linguriţă de muștar 

chimen și piper negru (opţional) 


Se sărează peştele cu cel puţin 2-3 ore înainte şi se pune într-o cratiţă sau o tavă mică şi 
puţin adâncă, în care să încapă bine toate bucăţile. Se adaugă apă rece, atât cât să acopere puţin 
peştele (să luaţi în calcul şi uleiul, pe care-l veţi adăuga imediat ce conţinutul tăvii va înce- 
pe să fiarbă). Se pune tava pe foc, iar după ce începe să fiarbă, se adaugă uleiul; după încă 15- 
20 minute, se adaugă și muştarul şi mirodeniile, împreună cu sucul de lămâie. Muştarul şi 
lămâia se toarnă de aşa manieră încât să acopere toată suprafaţa tăvii. Se mișcă bine tava şi 
după un minut se ia de pe foc. Mâncarea noastră este gata! 


PROVERB 
Pescarul bun pescuieşte și pe întuneric. 


Veniţi și mâncaţi din pâinea mea şi beți din vinul cu care v-am cinstit pe voi. 
Pilde 9, 5 (după Septuaginta) 


Be Ș 


35. Doradă 


Pe piaţă se găseşte doradă de două feluri: de crescătorie sau de mare. Peştele de mare, 
care hoinăreşte liber în larg, este, bineînţeles, mai gustos decât cel de crescătorie. Nu vreau 
prin această afirmaţie să dau impresia că disprețuiesc complet doradele de crescătorie, ca- 
re sunt mai grase şi sunt, la rândul lor, destul de gustoase. Dorada se poate pregăti la ta- 
vă, în același fel ca oblada (vezi rețeta Obladă la tavă). Se poate pregăti şi la grătar (vezi 
reţeta Lavrac la grătar). Nu aş evita nici recomandarea de a-l găti la cuptor, dacă e pe gus- 
tul dumneavoastră (vezi reţeta Plătică de mare la cuptor). 


36. Anghilă 


Este un peşte de categoria a doua, după cum spuneam şi în introducere, dar cu o sa- 
voare specifică. Trebuie, însă, să fie mare, adică să cântărească mai mult de un kilogram 
şi să aibă cel puțin şase centimetri diametru. Se găteşte numai prin fierbere, iar sosul ca- 
re se obține este unul delicios şi foarte dens. Se poate folosi şi la supa de peşte, deoarece, 
repet, zeama în care fierbe este foarte gustoasă (vezi rețeta Cod proaspăt). 

ATENȚIE! Când se porţionează, de la coadă spre cap, o porţiune de cel puţin zece cm 
se aruncă, deoarece anghila are, în această parte, multe oase mici, foarte fine. 

De asemenea, se poate prăji, la fel cum se prăjește rechinul. 


PROVERBE 
Cel care ține anghila de coadă, încă n-a prins-o. 


De Bunavestire și Florii întră diavolul în apă. 


(În ajunul Buneivestiri şi al Floriilor, monahii, istoviţi de post, se duc la pescuit, dar ade- 
sea se întâmplă să-i prindă furtuna). 

37. Murena (cea neințeleasă) 


Îi spun neînțeleasă fiindcă, de obicei, o evităm, mai ales pentru că se spune despre ea că 
ar avea dinţi ascuțiți şi ar mușca, ori din pricină că se hrăneşte cu peşti etc. Nu pot să înţeleg, 
însă, de ce este privită astfel, când din copilărie tot auzim că peştele cel mare îl mănâncă pe 
cel mic. Murena mănâncă peşti mai mici decât ea, iar noi, care suntem mai mari decât mu- 
rena, o pescuim şi o mâncăm. 

Poate fi cumpărată de la pescar, deşi îmi e teamă că nu e foarte uşor de găsit, fiindcă pes- 
carii o evită de obicei, după cum spuneam mai devreme. Asta în cazul în care nu avem obi- 
ceiul să pescuim noi înşine. Murena seamănă cu anghila, doar că are pielea neagră şi multe 
picăţele de culoare galbenă, foarte frumoase. Ca şi anghila, dă o zeamă foarte gustoasă, atunci 
când o fierbem. De obicei se jupoaie, pentru că are pielița tare. 

De asemenea, se poate usca la soare şi apoi prăji. Se sărează şi se condimentează cu puţin 
oregano şi apoi se atârnă la soare pentru două-trei zile. Prăjită este foarte gustoasă. 


38. Rândunică de mare 


În ce priveşte forma, rândunica de mare se aseamănă cu codul, dar culoarea este cu 
desăvârşire diferită. Rândunica de mare este de culoare roşu-auriu. Aceşti pești au o car- 
ne foarte gustoasă şi dau un gust extraordinar supei în care fierb. 

De asemenea, se poate pregăti aşa cum se pregăteşte codul proaspăt (v. rețeta nr. 6, Cod 
proaspăt). 


PROVERB 
Cine gătește vânt, cu fum se va hrăni. 


Fericit omul care-i poate iubi pe ceilalți la fel, fără deosebire. 

Fericit omul care nu se lipește de nimic stricăcios sau vremelnic. 
Fericită mintea care, cercetând toate cele ce există, se desfată neîncetat 
de frumusețea divină. 


Sfântul Maxim Mărturisitorul 

39. Peşte pescar și pește dulgher 


Peştele pescar este neobișnuit şi, aş spune, ciudat în ce privește înfăţişarea sa, în raport 
cu ceilalți pești, bineînţeles. Arată cu totul altfel față de alți peşti şi măsoară între 20 şi 30 
cm diametru (fiindcă este rotund). Imaginaţi-vă un cerc, cu cap şi coadă, care înoată! E 
de culoare roşu-castaniu închis. Dacă suntem norocoşi și prindem un peşte pescar, îl vom 
curăța de măruntaie, îl vom spăla şi-l vom lăsa la fiert destul de mult. După ce fierbe bi- 
ne, trebuie scos din oală şi aşezat pe o tavă. Separăm cu atenţie oasele mari şi mici de car- 
ne. Zeama o vom păstra separat. Supa de peşte pescar este extraordinar de gustoasă (v. Su- 
pă de pește). 

Peştele dulgher seamănă, întrucâtva, cu peştele pescar în ce priveşte forma, dar, spre 
deosebire de acesta, primul înoată vertical, e de culoare gri şi are două pete mari, negre, 
la mijlocul corpului (câte una de fiecare parte). Se spune că, atunci când a trăit Hristos pe 
pământ, a prins un astfel de peşte iar urmele degetelor Sale s-au întipărit pe corpul pește- 
lui. De aici și numele său (în greacă, hristopsaro, adică peştele lui Hristos). Şi peştele dul- 
gher este foarte bun de supă. 


40. Vulpe de mare şi pisică de mare 
(la tigaie sau la capac) 


Şi vulpea de mare şi pisica de mare marmorată sunt peşti ciudaţi la înfățișare, mai ales 
din pricina formei lor. Se găsesc pe piaţă jupuiţi, fiindcă au o pieliță tare. Cu toate că vă 
vor surprinde prin înfăţişarea lor, vă rog să-i încercați. Se pot pregăti la tigaie, cu sos de 
usturoi (vezi rețeta Cod prăjit cu sos de usturoi) iar rezultatul este grozav. 

Vulpea de mare este nemaipomenit de gustoasă pregătită la capac (vezi rețeta Rechin 
înăbușit). 


PROVERB 
Peşti din mare îţi vând câți vrei... 

41. Baracudă 


E un peşte special prin forma corpului său, am putea spune o variaţiune de zărgan (ca- 
re e de formă alungită și circulară, măsurând în lungime între 30 şi 50 centimetri, iar în 
grosime, cel mult un centimetru și care are botul de formă alungită ca peştele spadă; se 
consumă prăjit). 

Ne putem imagina, deci, baracuda ca un peşte spadă mare, de aceeaşi lungime, dar ce- 
va mai gros, cu diametrul de trei până la cinci centimetri. Fript la grătar are un gust unic 
(vezi rețeta Lavrac la grătar). 


PROVERB 
Casa pescarului e pustie, iar a vânătorului, părăsită. 


Și după ce a trecut David puțin de vârful muntelui, văzu pe Siva, sluga lui Memfiboșet, 
cu 0 pereche de asini încărcaţi, pe care se aflau două sute de pâini şi o sută de ciorchini de 
stafide și o sută de legături de smochine și un burduf de vin. Și a zis regele către Siva: „Cui 
duci toate acestea?” „Asinii, a răspuns Siva, sunt pentru familia regelui, ca să umble, pâini- 
le și smochinele sunt pentru tineri, vinul ca să bea cei ce vor slăbi în pustie”. 


Regi II, 16, 1-2 (după Sepuaginta) 


Se spune că un frate a întrebat, odată, pe Avva Sisoe: 

Dacă se adună fraţii sâmbăta sau duminica şi unul dintre fraţi bea trei pahare de vin, e 
mult? 

Dacă nu e la mijloc satana, atunci nu e mult. 


Din Pateric 

Bătranul părinte Bartholomeu i 


Mâncăruri de legume 
și mâncăruri cu ulei 


fe = 
= | 
P= S 
) „d ma 
Dame, “ 
a A ma [ 
aa tă e 
> Să PSI Xp. $ 
| = DE si 
, lets ds gi 
- A * - d N a.) 
d . ” 
4 d ; A 
RX "A a 
P iu Y 


Câteva cuvinte despre leguminoase şi mâncărurile 
cu ulei de măsline 


ezvoltarea economică şi îmbunătăţirea calităţii traiului, precum şi eliberarea noas- 

tră de diferitele principii ale societăţii tradiţionale au adus cu sine schimbări ma- 

jore şi în obişnuințele culinare ale oamenilor. Nevoile profesionale şi sociale au li- 
mitat drastic timpul liber al omului de astăzi, care e forțat, astfel, să recurgă la soluţii faci- 
le (nu întotdeauna benefice pentru sănătate şi nici foarte fericite în ce priveşte gustul) de 
tip fast-food. 

Nu sunt, însă, toate acestea, o foarte bună scuză și o înlesnire majoră cu care ne-a 
obişnuit încet-încet acest tip de hrană pe care-o obținem dând un simplu telefon? 

Noile obişnuințe culinare au scos de pe masa noastră, în primă fază, acele mâncăruri 
care cereau mult timp pentru a fi pregătite. Leguminoasele aproape că încep să lipsească 
cu desăvârşire din hrana noastră şi tare mi-e teamă că va veni vremea când vor fi consu- 
mate numai în sate pierdute de lume, în vreun restaurant de provincie, ca mâncare rară şi 
tradițională. Au devenit, oare, leguminoasele mâncarea săracilor, prin excelență? 

În orice caz, pentru că nu sunt ataşat de tradiţie ci, dimpotrivă, mai degrabă progresist, 
prin această carte doresc să încerc (fără să fiu sigur că voi reuși) să vă provoc să arătaţi 
mai mult respect tradiției noastre culinare, cea numită mediteraneană, adică mâncăruri- 
lor pe care le preparau şi le consumau părinții şi strămoşii noştri. 

Aceasta este, în acelaşi timp, şi arta culinară aghiorită, pe care am deprins-o vreme de 
treizeci şi trei de ani. Specialiştii o caracterizează ca fiind sănătoasă, dietetică şi o consi- 
deră parte a bucătăriei mediteraneene. Eu nu știu cum s-o numesc. Daţi-i ce nume vreţi: 
călugărească, mănăstirească, aghiorită sau chiar tradițională. 

Ceea ce are cu adevărat importanţă este faptul că mâncarea gătită în Sfântul Munte 
conține mai puţine trigliceride şi colesterol, că ajută la micşorarea presiunii arteriale şi că 
reduce considerabil alte efecte dăunătoare. Acestea sunt concluzii certificate științific. 

Leguminoasele trebuie să fie, prin urmare, proaspete. Culoarea lor arată, de obicei, cât 
sunt de proaspete. Lintea proaspăt culeasă, spre exemplu, este de culoare verzuie. Înainte * 
nu puteam şti cu certitudine cât de proaspete sunt anumite leguminoase, acum, însă, se 
vând ambalate, şi pe cutii sau pe pungi se inscripţionează, obligatoriu, data la care expiră. 
Dacă se întâmplă să fie expirate, adică să fie depăşită data înscrisă pe ambalaj, nu în- 
seamnă neapărat că vom păţi ceva fierbându-le şi consumându-le. Pur și simplu vor fier- 
be mai greu, afară de faptul că e posibil să conţină şi cunoscutele şi nedoritele gângănii. 
Mai mult decât atât, va trebui să alegem şi să dăm la o parte pietricelele pe care e posibil 

să le conțină și să spălăm bine boabele (de două-trei ori), pentru a îndepărta praful şi con- 
servanţii pe care îi conţine orice pachet şi care au tocmai rolul de a preveni apariţia gân- 
păniilor. 

Vom face precizările cuvenite în fiecare caz în parte, deoarece există particularități ca- 
re variază de la leguminoasă la leguminoasă. Unele trebuie scurse, altele nu, unele trebu- 
ie înmuiate de cu seară, altele nu. În orice caz, toate leguminoasele pot fi gătite cu ulei sau 
fără, aşa cum se procedează şi în Sfântul Munte, în funcţie de perioada în care ne aflăm 
(cu alte cuvinte, dacă e sau nu post). Pe de altă parte, aici intervine şi problema preferinţei 
fiecăruia, căci unii preferă să gătească leguminoasele fără ulei şi să adauge ulei crud atunci 
când servesc mâncarea. 

Cei care doresc să gătească fără ulei vor găsi în cele ce urmează paisprezece rețete, ca- 
re au un asterisc la sfârşit şi care marchează chiar faptul că acel fel de mâncare se poate 
pregăti şi fără ulei. Aceasta, desigur, „pentru mai multă înfrânare”... 

1. Supă de fasole 
Ingrediente (pentru 8-10 portii): 


1 jumătate de kg de fasole 

4 cepe uscate 

3 morcovi 

1 legătură mică de ţelină 

sare 

ardei roşu iute (opțional) 

200 ml ulei 

puțină mentă, proaspătă sau uscată (opţional) 


Se varsă boabele de fasole pe masă sau pe o tavă și se alege fasolea (de multe ori, printre 
boabe mai sunt şi pietricele). E foarte neplăcut şi-n acelaşi timp periculos să te trezești cu o 
pietricică în gură, în timpul mesei. Se spală fasolea de 2-3 ori, pentru îndepărtarea prafului 
şi a conservanţilor pe care-i conţin toate legumele boabe şi care împiedică apariţia gângăniilor. 
Se acoperă cu apă rece şi se pune la fiert, la foc normal. Nu e nevoie să fie lăsată la înmuiat 
de cu seara, așa cum se recomandă în cazul năutului, deoarece coaja îşi mărește volumul şi 
se întărește. 

După aproximativ 20 de minute se ia de pe foc, se strecoară şi se pune din nou la fiert, şi 
de această dată tot în apă rece. Această operaţiune, de schimbare a apei în care fierbe faso- 
lea, este obligatorie, pentru ca supa să nu producă balonare celor care o vor mânca. 

Ceapa, morcovii şi țelina, odată curățate, spălate și tăiate mărunt, se aruncă în oală a-tunci 
când începe să clocotească fasolea. La fiecare 15 minute, amestecăm și adăugăm puţină apă 
rece de la robinet. ATENȚIE! E important ca apa să fie rece şi nu caldă. În acest fel se redu- 
ce timpul preparării supei de fasole. Depinde şi cum o preferăm, mai scăzută sau nu; în funcţie 
de asta, mai spre sfârșit, adăugăm uleiul, pasta de roşii rărită cu puţină apă, sarea şi mirodeniile. 

E de preferat, totuşi, să o luăm de pe foc de îndată ce începe să se îngroaşe. Pentru că acest 
fel de mâncare se poate mânca pe tot parcursul anului, se serveşte cu salate de sezon. Foar- 
te potrivite drept garnitură, începând din septembrie şi până în mai, sunt diferitele feluri de 
murături, în oțet sau în sare (inclusiv peşte: sardele, hamsii, macrou şi hering). 

Acest fel de mâncare se poate prepara şi fără ulei. * 


PROVERB 
Bob cu bob se umple sacul de fasole. 

2. Fasoliță 


Ingrediente (pentru 6 portii): 


500 g de fasoliță (fasole ochi-negri) 
4 cepe uscate 

3 linguri de pastă de roşii 

200 ml ulei de măsline 

sare, chimen, oregano 

oţet 


Se alege fasolea şi se separă de pietricele, se spală bine, se acoperă cu apă rece şi se pune 
la fiert. Se curăţă, se spală şi se taie mărunt ceapa şi se aruncă în oală, de îndată ce apa înce- 
pe să fiarbă. 

Înainte ca fasolea să înceapă să se îngroașe, se adaugă uleiul, pasta de tomate dizolvată în 
puțină apă, chimenul, sarea. Amestecăm continuu iar, dacă e nevoie, mai adăugăm puţină 
apă. 

Cu un minut înainte de a lua mâncarea de la foc, adăugăm oregano şi oţetul. 

E o mâncare foarte savuroasă, cu un gust special, dar, din păcate, nedreptăţită de către cei 
mai mulți. Încercaţi-o, mă veţi pomeni, pentru că sunt sigur că veţi dori să o mai gătiți și altă 
dată. 

Acest fel de mâncare se poate prepara și fără ulei. * 


PROVERB 
Dacă nu e pește, bună-i şi fasolea. 


Toate le-ai supus sub picioarele lui: oile şi boii, toate, încă și dobitoacele câmpului, păsă- 


rile cerului şi peștii mării, cele ce străbat cărările mărilor. 
Psalmul 8, 7-9 

3. Salată de fasoliță 


Ingrediente (pentru 5 porţii): 


500 g de fasoliță (fasole ochi-negri) 
10 cepe verzi 

1 legătură mică de pătrunjel 

1 legătură mică de mărar 

150 ml ulei 

sare, paprika 

chimen, piper negru, oregano 

oţet 

puţin usturoi (opţional) 


Se alege fasolea şi se îndepărtează pietricelele pe care se poate întâmpla să le conțină; se 
spală bine boabele şi se pun la fiert până încep să se spargă. Nu trebuie lăsate până devin 
păstoase. Putem încerca un bob-două, să vedem dacă sunt bine fierte. Când suntem siguri 
că sunt bine fierte, luăm oala de la foc și strecurăm boabele. 

Ceapa, pătrunjelul şi mărarul, curățate, spălate şi tocate mărunt în prealabil, se aşază într-un 
castron împreună cu fasolea bine scursă, sarea, uleiul, oţetul şi toate mirodeniile şi se ames- 
tecă bine. Dacă nu avem ceapă proaspătă, putem folosi o ceapă-două uscate, în funcţie de mă- 
rimea lor; important este să fie tocate foarte fin. 

Salata noastră este gata. 

Se serveşte pe platou puțin adânc, deoarece, viu colorată fiind, atunci când e întinsă pe 
platou, seamănă cu o pardoseală-mozaic dintr-o biserică bizantină. 

Acest fel de mâncare se poate prepara şi fără ulei. * 


PROVERB 
Cine n-are carne poftește după fasole. 

4. Salată de fasole albă 


Ingrediente (pentru 6 portii): 


500 g de fasole 

10 cepe verzi 

1 legătură mică de pătrunjel 
150 ml ulei de măsline 

sare, oregano, lămâie 


Se alege fasolea, se spală, se pune într-o oală, se acoperă cu apă rece și se dă la fiert. Se ames- 
tecă din când în când şi se adaugă apă rece dacă este nevoie. Când considerăm că fasolea e 
suficient de fiartă se ia oala de la foc și se scurg bine boabele. ATENȚIE! Nu trebuie să lă- 
săm fasolea la fiert până când boabele încep să devină pastă. 

Cât timp fierbe fasolea, se curăţă, se spală şi se toacă mărunt cepele și pătrunjelul. Dacă 
nu avem ceapă proaspătă, putem folosi o ceapă-două uscate. 

Se pun într-un castron mic fasolea fiartă, ceapa și pătrunjelul tocate mărunt, uleiul, ore- 
gano, sarea și lămâia. Se amestecă foarte bine şi salata este gata. 

Se servește caldă. 


PROVERB 
Nu săra fasolea altora. 


Lăsaţi-mă să fiu hrană fiarelor, dacă aceasta este voia Domnului. 
Grâu al lui Dumnezeu sunt, de dinții fiarelor măcinat 
Ca să mă arăt pâine curată a lui Hristos. 


Ignatie, episcopul Antiohiei, Către Romani, Epistola VI, 1 


(Prin epistola sa, sfântul cere creştinilor din Roma să nu intervină pe lângă autorităţi, ci să-l lase să măr- 
turisească, pentru a primi cununa muceniciei). 

S. Fasole gigant la cuptor 


Ingrediente (pentru 6 porţii): 


500 g giganți (fasole de Lima) 

3 cepe uscate 

200 ml ulei de măsline 

pastă de tomate 

boia dulce 

sare, piper negru, chimen, mentă, oregano 
ardei iute roşu (opţional) 


Se curăţă fasolea, se spală și se fierbe cam 40 de minute. Când boabele sunt pe jumătate 
fierte, se ia oala de pe foc şi se scurge apa. Se curăţă ceapa, se spală, se toacă mărunt şi se că- 
leşte puţin, până se rumeneşte ușor. Se dizolvă pasta de tomate în puţină apă şi se adaugă pes- 
te ceapa călită. Se adaugă un litru de apă, sarea, mirodeniile şi se lasă la foc până dau în fiert, 
apoi se opreşte focul. 

În tava cuptorului se aşază boabele de fasole, se toarnă sosul pe care l-am pregătit şi uleiul. 
Se amestecă bine. Trebuie să avem grijă ca boabele să fie acoperite bine cu zeamă, deoarece 
au fost fierte numai pe jumătate şi va fi nevoie să le lăsăm să fiarbă bine în cuptor. 

Se dă tava la cuptor, la 180-200*C, pentru aproximativ o oră. Când sunt gata, boabele de 
fasole-gigant trebuie să fie uscate şi de culoare roşiatică. 

Nu vă codiţi, le puteţi gusta! 


PROVERB 
Focul frige carnea, iar jarul peștele. 


Așa cum această pâine a fost împrăștiată pe munti şi a fost adunată și a devenit una, la 
fel să fie adunată şi Biserica Ta de la marginile pământului în împărăția Ta; că a ta este sla- 
va și puterea în lisus Hristos în vecii vecilor. 


Rugăciune pentru pâinea euharistică, Didahia Apostolilor IX, 4 

6. Fasole la tavă (vourdounărika) 


Ingrediente (pentru 6 portii): 


500 g giganţi (fasole de Lima) 
3cepe 

200 ml ulei de măsline 

pastă de tomate 

sare, piper negru, chimen 


Se curăță fasolea de pietricele, se spală şi se pune la fiert pentru 45 de minute (apa în care 
punem fasolea trebuie să fie rece). 

Se ia fasolea de pe foc şi se scurge. Se curăță, se spală și se taie mărunt ceapa. Se pun uleiul 
şi ceapa într-o tavă şi se căleşte ceapa la foc mic. Se adaugă, apoi, un litru de apă, de prefe- 
rință caldă, pasta de tomate dizolvată în puţină apă, sarea, condimentele şi fasolea. 

Se măreşte flacăra, pentru aproximativ 20 de minute, iar apoi se micşorează pentru o ju- 
mătate de oră, până când fasolea devine păstoasă şi zeama se evaporă. Vor fi foarte gustoa- 
se; nu aveţi decât de pierdut dacă nu le încercați... 


PROVERB 
Cel care poartă cuţit nu este numaidecât bucătar. 


Iar fiii oamenilor în umbra aripilor Tale vor nădăjdui. Sătura-se-vor din bunătățile ca- 
sei Tale și din izvorul desfătării Tale îi vei adăpa pe ei. Că la Tine este izvorul vieţii, întru 
lumina la vom vedea lumină. 

Psalmul 35, 7-9 

7. Linte 


Ingrediente (pentru 6 porţii): 


500 g de linte 

3 cepe uscate 

5-6 căţei usturoi 

250 ml ulei de măsline 
5-6 foi de dafin 

sare, oregano 

pastă de tomate (opţional) 
oțet (opțional) 


Se aleg boabele de linte şi se separă de pietricele, se spală în două-trei ape, se pun într-o oală 
cu apă rece şi se dau la fiert. ATENȚIE! În cazul lintei, apa nu trebuie schimbată, aşa cum se pro- 
cedează cu fasolea. Se curăță şi se spală ceapa și usturoiul. Ceapa se taie cât se poate de mărunt. 
Căţeii de usturoi se lasă întregi. Când lintea începe să fiarbă, se adaugă ceapa, usturoiul și foile 
de dafin. Cam din sfert în sfert de oră se amestecă şi se adaugă apă rece, dacă este nevoie. 

Când lintea începe să devină păstoasă, se adaugă uleiul, sarea, oregano, se lasă sa fiarbă 
puţin şi mâncarea este gata. Oţetul se foloseşte pentru asezonare atunci când servim mân- 
carea. Dacă preferăm ca mâncarea de linte să fie roşie, vom adăuga pasta de tomate, dizol- 
vată în puțină apă, odată cu sarea şi uleiul. 

Lintea se serveşte cu salate specifice oricărui sezon iar în perioada rece cu murături şi peşte 
sărat. 

Acest fel de mâncare se poate pregăti şi fără ulei. * 


PROVERBE 
A înghițit lintea uleiul. 


S-a apucat să mănânce linte cu furculița. 


Preferaţi lintea, căci ea alungă demonul cărnii. 


Iacov a dat lui Isav pâine și fiertură de linte şi acesta a mâncat şi a băut, apoi s-a sculat 
şi s-a dus. Şi astfel a nesocotit Isav dreptul său de întâi-născut. 


Facerea 25, 34 

8. Nâut 


Ingrediente (pentru 8 porţii): 


500 g de năut 

5-6 cepe uscate 

250 ml ulei de măsline 

sare 

opţional, suc de lămâie și frunze de rozmarin 


Năutul se separă de pietricele și se spală în două-trei ape, din ziua precedentă. Se pune, 
apoi, într-un vas cu 3-41 de apă caldă şi o lingură de sare. Se lasă vasul acoperit până a doua 
zi, ca să se umfle lintea. 

ATENȚIE! Apa nu trebuie să fie fierbinte, ci călduță, în caz contrar vom opări năutul. Ar 
fi bine ca recipientul în care am lăsat năutul la umflat să nu fie lăsat pe o suprafață din mar- 
mură sau ceva asemănător, deoarece apa caldă se va răci destul de repede. În dimineaţa zilei 
următoare, se strecoară năutul, care trebuie să se fi umflat între timp, și se spală, din nou, bine. 

Se umple o oală cu 2-2,5 1 de apă şi se pune la fiert la foc potrivit. Năutul, pe care l-am 
ținut până acum în strecurătoare, se adaugă atunci când apa e pe punctul de a fierbe. ATENŢIE! 
În cazul năutului apa nu trebuie schimbată, aşa cum se procedează în cazul fasolei. 

Se curăţă, se spală şi se toacă mărunt ceapa şi se adaugă în oală. Se amestecă cam din sfert 
în sfert de oră şi se completează cu apă caldă, la nevoie. Apa pe care o adăugăm trebuie să 
fie neapărat caldă! 

Când năutul începe să se îngroaşe, se adaugă uleiul. Se gustă și, dacă e cazul, se adaugă 
un pic de sare, cu moderație, însă, deoarece năutul şi-a luat deja sare cât timp a stat la um- 
flat în apă cu sare. 

Se poate consuma cu sos alb (fără pastă de tomate, adică) şi atunci nu ne rămâne decât 
să adăugăm rozmarinul şi lămâia, odată cu uleiul şi apoi să luăm oala de pe foc. 

Dacă, însă, preferăm sosul roșu, atunci când adăugăm uleiul vom folosi și pasta de tomate 
dizolvată în puțină apă. Când mâncarea începe din nou să fiarbă bine, luăm oala de pe foc. 
În acest al doilea caz, în care se folosește pasta de tomate, se renunţă la rozmarin şi se adau- 
gă mai puţin ulei. 

Acest fel de mâncare se poate pregăti şi fără ulei. * 


PROVERB 
Cucul are nevoie de pereche și năutul de aer. 

Se spune că avva Teodor de la Fermi se afla, odată, la Skiti, șezând la masă împreună cu 
alți frați. Fraţii, cât timp au mâncat, şi-au băut paharele cu respect: le ridicau, beau și apoi 
rămâneau tăcuţi. Atunci Avva Teodor le-a spus: „Monahii nu mai au respect. Adică, nu mai 
spun «lertați!» de fiecare dată când beau”. 


Din Pateric 


Primiţi-l pe cel slab în credinţă, fără să-i judecaţi gândurile. Unul crede mâncând de toa- 
te; cel slab, însă, mănâncă legume. Cel ce mănâncă să nu disprețuiască pe cel ce nu mă- 
nâncă; iar cel ce nu mănâncă să nu osândească pe cel ce mănâncă, fiindcă Dumnezeu l-a 
primit. Cine eşti tu, ca să judeci pe sluga altuia ? 


Romani 14, 1-3 

9. Nâut cu orez 


Ingrediente (pentru 4-5 porții) : 


250 g năut 

250 g orez alb 

200 ml ulei de măsline 
2-3 cepe uscate 

1-2 lămâi 

piper negru măcinat 


Se pune la înmuiat năutul (ca în rețeta precedentă). Se fierbe, fără ceapă și ulei şi, înain- 
te ca zeama să înceapă să se lege, se ia oala de pe foc. Se pune la scurs într-o strecurătoare 
iar dedesubt se aşază un vas în care să se scurgă zeama, pe care o vom folosi mai târziu. Se 
pun într-o cratiţă ceapa tocată foarte mărunt şi uleiul şi se căleşte puțin ceapa, la foc mic. În 
paralel, se spală orezul și se scurge, apoi se adaugă peste ceapă şi ulei şi se amestecă o dată- 
de două ori. Nu trebuie să uităm să cântărim orezul, deoarece, la cantitatea corespunzătoa- 
re de orez vom adăuga de 2,5 ori mai multă zeamă de la năut. După zeamă se adaugă nău- 
tul şi se amestecă bine. Se presară sarea și se întețeşte focul pentru 12-15 minute. Îndată ce 
începe să se înmoaie orezul se ia oala de pe foc, se presară piperul, se amestecă bine și se aco- 
peră cu un prosop curat, peste care se aşază un capac, până când orezul va absorbi toată zea- 
ma. După 20 de minute se amestecă din nou, se adaugă lămâia și mâncarea este gata. Se poa- 
te servi direct pe farfurie cu un polonic sau se poate pune într-un bol, pe care-l vom așeza 
apoi cu faţa în jos în farfurie. Conţinutul va rămâne în farfurie, păstrând forma bolului. 


În al patrulea rând carnea friptă pe grătar, în al cincilea, carnea prăjită în tigaie, 
Și, apoi, bucăţi din partea de mijloc a barbunului 
Și o porție dublă de aterine mari, grase, prăjite. 


Din Prodromikân 

10. Năut la cuptor 


Ingrediente (pentru 6 porții): 


1 kg năut 

200 ml ulei 
5-6 cepe uscate 
sare 


Se pune năutul la înmuiat de cu seara, într-un vas acoperit, cu multă sare şi în apă foar- 
te caldă. Până dimineaţa boabele se vor umfla. Se spală şi se pun la scurs. Se umple o oală 
cu 2 | de apă şi se pune la fiert. De îndată ce apa începe să fiarbă, se adăugă năutul şi se lasă 
la fiert timp de o jumătate de oră, la foc mare. Se dă drumul la cuptor la 200*C şi, în acelaşi 
timp, se curăță ceapa şi se taie în felii foarte subțiri (rondele). 

Se pune năutul într-o tavă adâncă sau într-un pirex, se toarnă zeama iar deasupra se aşază 
toate rondelele de ceapă. După o jumătate de oră, se micşorează flacăra cuptorului la 100*C. 
Se mai lasă în cuptor pentru încă aproximativ 2 ore jumătate. La final, ceapa se va fi înmu- 
iat complet iar gustul năutului va fi extraordinar. E posibil să fie nevoie să mai adăugaţi apă. 


[...] pentru rodul lor de grâu, de vin şi de untdelemn ce s-a înmulțit. 
Psalmul 4, 7 


Când gătești 

Nu te tulbura, frate, 

Remediul este simplu: 

Alungă din tavă pe diavolul cel pizmaș. 
Tămâiază, mişcă-te, cântă psalmi 

Și, dacă vrei, tropare pe lung. 


Stihuri călugărești 

11. Chiftele cu năut 


Ingrediente (pentru 4-5 porții): 


300 g năut 

3 căţei de usturoi 

1 legătură mică de pătrunjel 

1 legătură mică de ceapă verde 
sare, piper negru, chimen 

ulei pentru prăjit 

150-200 g făină 


Cu douăzeci şi patru de ore înainte de pregătirea chiftelelor, se pune năutul în apă foar- 
te caldă, cu multă sare și se acoperă vasul. A doua zi boabele se vor fi umflat suficient. Se spa- 
ă şi se scurge bine năutul, apoi se dă prin blender. 

Se curăță, se spală şi se toacă mărunt ceapa şi pătrunjelul. Se curăță usturoiul şi se dă pe 
răzătoare sau se trece prin zdrobitorul de usturoi. 

Se ia un castron și se pun în el toate ingredientele, adică năutul trecut prin blender, cea- 
pa tocată mărunt, usturoiul, pătrunjelul, precum şi condimentele și făina. Se frământă bine 
totul şi se lasă apoi pentru o jumătate de oră să se liniştească. 

Se toarnă ulei într-o tigaie, se aşază tigaia pe foc şi se modelează, pe rând, chiftelele, după 
care se aşază în tigaie. Prăjirea trebuie să se facă la foc mic, deoarece, în caz contrar, chifte- 
lele se vor rumeni la exterior iar în interior vor rămâne crude. 


Ziua de astăzi a fost temeiul sfintei adunări 

Pentru prăznuirea preasfintei sărbători. 

Drept aceea, bucurați-vă cu toţii şi vă veseliţi, dragi prieteni, 

La sărbătoarea noastră. 

Cu mulțumire cântaţi imnuri și beți 

Și închinaţi cum se cuvine în sănătatea preacinstitei acestei adunări. 


Stihuri călugărești 

12. Fâva 


Ingrediente (pentru 4-5 porții): 


500 g fâva 

3 cepe uscate 

200 ml ulei de măsline 
sare, chimen, lămâie 


Fâva se găseşte pe piaţă în trei culori. Tipul galben provine din măzăriche spartă, cel 
verde, din mazăre. Din cele trei, cel mai gustos este cel galben, nu că celelalte ar fi de dis- 
prețuit. De altminteri, după cum spune Apostolul Pavel: „Pe toate să le încercaţi, ţineţi ce 
este bine” (1'Tes. 5, 21). Fâva se poate găti ca supă sau fiartă şi scursă de zeamă, servită ca 
salată sau garnitură. 

Supă de fâva: se spală fâva, se acoperă cu apă rece şi se pune a fiert. Pentru supă e ne- 
voie de o cantitate mai mică de fava, aproximativ 350 g. Se curăță, se spală şi se toacă mă- 
runt ceapa şi se adaugă peste făva, de îndată ce aceasta dă în fiert. ATENŢIE! Începând de 
la jumătatea timpului de fierbere, va trebui să amestecați continuu, deoarece s-ar putea ca 
fâva să se lipească. 

Se dă flacăra la minim, pentru ca fâva să fiarbă la foc mic, până când boabele se vor 
desface şi se vor topi complet. 

Se ia de la foc şi se adaugă ulei, sare, chimen şi lămâie şi se amestecă bine. Supa este ga- 
ta. Se serveşte caldă. 

Făva uscată: se fierbe exact așa cum am arătat mai sus. De data aceasta, însă, se pune 
la foc întreaga cantitate de fâva. Când a fiert, se adaugă toate celelalte ingrediente, se 
amestecă bine şi se lasă la răcit. Îndată ce se răceşte, se încheagă. Se amestecă bine şi se 
poate servi. Dacă dorim, mai putem adăuga ulei. Fâva are particularitatea de a absorbi tot 
uleiul pe care-l adăugăm, oricât de mult ar fi. Odată, cineva care gătea fâva a adăugat şi a 
tot adăugat ulei, amestecând continuu, întrebându-se unde se duce tot acel ulei. Aşa a luat 
naştere expresia: „fâva are pe undeva o gaură ascunsă”. 

Acest fel de mâncare se poate pregăti şi fără ulei*. 


PROVERB 
Cine are ulei de risipit, îl toarnă în fâva. 


Și fâva bine măcinată şi orez cu miere. 


Din Prodromikon 

13. Bob scăzut la tavă 


Ingrediente (pentru 6 porţii): 


500 g bob 

4 cepe 

200 ml ulei de măsline 
sare, piper negru, oregano 
pastă de tomate 


Se alege bobul, separându-l de pietricele și de cojile uscate pe care le poate conţine, se spa- 
lă şi se pune într-o oală, în 3-4 litri de apă rece. Oala se acoperă și se lasă astfel timp de 20- 
30 de ore. Dacă doriţi, puteți schimba apa din când în când. 

Se iau boabele unul câte unul şi se taie micile proeminențe negre pe care le au la unul din- 
tre capete. Se spală din nou şi se pun la fiert într-o cratiţă, pentru 45 de minute. 

Se taie ceapa, se aşază într-o tavă împreună cu uleiul și se lasă la călit, la foc mic. După 
aceea, se adaugă bobul și un litru de apă. Se măreşte flacăra şi se lasă tava la foc pentru apro- 
ximativ o jumătate de oră. Se micşorează, apoi, flacăra şi se adaugă condimentele, sarea, pas- 
ta de tomate dizolvată în puțină apă şi se amestecă totul bine. Se lasă la fiert la foc mic, până 
se încheagă bine sosul. E posibil să fie nevoie să adăugați puţină apă, în cazul în care obser- 
vați că boabele nu sunt, încă, bine fierte. 

Din când în când se amestecă, ca să nu se prindă. E o mâncare foarte gustoasă și vă re- 
comand să faceți efortul de a o pregăti: n-o să vă pară rău. 


PROVERBE 
Ieri am mâncat bob, azi supă de bob. 


S-a-nfuriat baba şi a spart strachina cu bob. 

14. Bob proaspăt 


Ingrediente (pentru 6 portii): 


1-1,5 kg bob proaspăt 

10-15 cepe mici 

1 legătură mică de mărar, | legătură mică de fenicul 
sare, piper 

250 ml ulei de măsline 

3 lămâi 


Se curăță şi se spală bobul, așa cum se procedează şi în cazul fasolei verzi. (Trebuie să fim 
atenți atunci când îl cumpărăm, deoarece trebuie să fie destul de crud). 

Se curăță cepele şi verdeţurile aromate, se spală și se toacă mărunt, fiecare separat. 

Se toarnă uleiul într-o tavă și se căleşte uşor ceapa, la foc mic. Se adaugă bobul, sarea şi 
verdețurile și se toarnă 2-3 pahare de apă. Imediat după aceea, se mărește flacăra pentru apro- 
ximativ jumătate de oră, după care se dă focul mic, pentru încă 20 de minute, timp în care 
trebuie să mișcăm din când în când tava, ca să nu se lipească conținutul. Se adaugă mirode- 
niile şi, îndată ce se evaporă toată zeama, se toarnă lămâia şi apoi se mișcă energic tava. 

Se ia tava de pe foc şi mâncarea este gata. 


PROVERB 
La Sfântul Luca se seamănă bobul. 


De altminteri, agricultorul nu seamănă numai grâu, 
Ci și alte semințe, 

Orz și bob şi, în urmă, şi mazăre, 

Legume de grădină şi seminţe de flori. 

Clement Alexandrinul, Miscellanea VII, 37 


-133- Gheronda Efthimios lucrând în grădina chiliei Repană 


15. Fasole verde 


Ingrediente (pentru 6 portii): 


1 kg fasole verde 

5 cepe uscate 

5-7 căţei de usturoi 

250 ml ulei de măsline 

sare 

pătrunjel 

roşii proaspete sau pastă de tomate 


Se spală fasolea foarte bine şi se curăță, tăindu-i capetele. Dacă are aţe (fibre) pe lungi- 
me, încercăm să le îndepărtăm, pe cât posibil. Unii le îndepărtează cu ajutorul cuţitului fo- 
losit la curățarea cartofilor, o idee destul de bună, de altfel, căci rezultatul nu se lasă aştep- 
tat, iar mâncarea e mult mai reușită. Totuși, este de preferat să evitați, cât posibil, fasolea 
cu aţe. 

Ceapa şi usturoiul se toacă mărunt și se pun în tavă. Se adaugă uleiul și se lasă la călit, la 
foc mic, până când se rumenesc bine. 

Se adaugă în tavă şi fasolea şi se amestecă bine toate ingredientele, fără să adăugăm apă, 
pentru 3-5 minute. Se toarnă, apoi, o jumătate de litru de apă, se presară sarea, se acoperă şi 
se lasă a fiert, la foc mare. 

Luăm tava de pe foc şi apreciem, în funcţie de câtă zeamă și-a lăsat şi fasolea, câtă apă mai 
trebuie adăugată. Dacă nu folosim roşii proaspete, ci pastă de tomate, putem adăuga ceva mai 
multă apă. Dacă, însă, roşiile sunt proaspete, vom fi zgârciți cu apa pe care o adăugăm, de- 
oarece roşiile vor lăsa suc, zeama va prisosi şi va fi nevoie de mai mult timp până se va eva- 
pora tot acest lichid, astfel incât mâncarea să se lege. 

Roşiile trebuie să fie foarte proaspete. Se spală şi se taie pe jumătate. Se îndepărtează, cu 
cuțitul, părțile pe care nu le folosim (codița, cotorul) şi apoi se trec roşiile prin storcător. 

Când fasolea e fiartă pe jumătate, se toarnă sucul de roşii sau pasta de tomate dizolvată 
în puţină apă. Se adaugă pătrunjelul, curățat, spălat și tocat mărunt. Imediat după aceea, 
micşoraţi flacăra şi lăsaţi să fiarbă la foc mic, până când se evaporă toată zeama şi rămân nu- 
mai fasolea şi uleiul. Atunci e momentul să luaţi oala de pe foc. 

Ştiu că risc să devin obositor prin faptul că insist uneori foarte mult asupra unor amănunte 
şi vă cer iertare pentru aceasta. O fac, însă, cu dragoste frățească, încercând să vă transmit 
=xperiența pe care eu am dobândit-o în timp, pentru ca efortul pe care-l depuneţi în a găti 

să fie încununat de succes. De altfel, bucătăria aghiorită cere efort, iar dragostea pentru ace- 
ia care se vor hrăni din mâncarea pe care o pregătiţi este obligatorie. 
Acest fel de mâncare se poate pregăti şi fără ulei. * 


PROVERB 
Pescuitul cere răbdare, iar vânătoarea picioare bune. 


Grădinarul nostru are mare bucurie, 

Căci anul acesta s-au înmulțit dovleceii. 

Socotește că vom mânca din ei vreo nouă luni, 

Și vom fi sănătoși pentru totdeauna. 

Se vor curăța ochii noștri şi, stând culcaţi pe spate, 
Vom număra stelele, în miezul zilei. 

Ni se vor dezmorți şi oasele 

Și minţile noastre vor fi mai sprintene, 

Burțile goale, mintea luminată ca o tigvă de dovleac. 


Stihuri călugărești 


Când gătești, 

Nu te teme deloc de lucrarea celui rău. 

Prinde și psalmodiază şi strigă, 

Tămâiază locul şi vei călca-n picioare făcăturile diavolului. 


Stihuri călugărești 

16. Fasole verde cu cartofi 


Ingrediente (pentru 8 portii): 


1 kg fasole verde 

500 g cartofi 

4 cepe uscate 

5-6 căţei de usturoi 

200 ml ulei de măsline 

sare, puţin piper negru, foarte puțin chimen 
1 legătură mică de pătrunjel 

5-6 roşii proaspete 


Se curăţă fasolea de codițele de la capete şi se îndepărtează fibrele pe care (mai mult ca 
sigur) le are. Dacă fasolea e mare şi lungă, se taie pe jumătate. Se curăță cartofii, se spală şi 
se taie felii după preferință: rondele sau pe lungime. Se spală şi fasolea şi apoi se curăţă us- 
turoiul și ceapa, se spală şi se taie, ceapa în bucăţi foarte mici, usturoiul, felii. 

Se aşază într-o tavă (sau o oală puţin adâncă) uleiul şi ceapa tăiată mărunt şi se lasă la că- 
lit, la foc mic. De îndată ce se rumeneşte, se adaugă fasolea, cartofii şi usturoiul, turnând și 
2-2 pahare jumătate de apă şi se întețeşte focul. După aproximativ 25 de minute se adaugă 
roşiile, spălate şi trecute prin blender, precum şi pătrunjelul tocat mărunt și mirodeniile. 

După 10 minute de fiert la foc mare, se micşorează flacăra (la un sfert din puterea maxi- 
mă) şi, după aproximativ 20-25 de minute, mâncarea este gata. Trebuie să fim atenți să ră- 
mână numai uleiul, iar zeama să se evapore. 


PROVERB 
Pentru pește, pisica pune via gaj. 

17. Ghiveci la tavă (tourlou,) 


Ingrediente (pentru 8-10 porții): 


300 g cartofi 

300 g fasole verde 

200 g bame 

2 vinete, 5 ardei grași, 2 dovlecei 

4 cepe uscate 

1 legătură mică de pătrunjel 

pastă de tomate (sau roșii proaspete) 
sare şi piper 

250 ml ulei de măsline 


Am putea spune că ghiveciul este o mâncare de sezon, deoarece se mănâncă, de obicei, 
numai vara. Nu e obligatoriu să punem toate legumele pe care le-am menţionat: putem să lă- 
săm la o parte una sau două care nu ne sunt pe plac sau pe care nu le avem. De asemenea, la 
acest fel de mâncare putem folosi câteva legume care ne prisosesc sau care le păstrăm pen- 
tru orice eventualitate —puţină fasolică verde, o vânătă, dovlecei. Adăugăm și 2-3 cartofi şi 
aşa mai departe. 

În acest fel se obţine o mâncare foarte gustoasă, făcând, în același timp, economie. Ca să 
nu mai adaug că în Sfântul Munte se spune că e păcat să aruncăm ceea ce prisosește, cum ar 
fi legumele, pentru care au muncit unii oameni. 

Abundenţa de bunuri şi mania consumeristă a oamenilor ne conduc către acţiuni contrare 
echilibrului ecologic. Dar, fiindcă teoria trebuie să fie urmată de fapte, să trecem la prepa- 
rarea ghiveciului. 

Se curăţă, se spală şi se taie legumele în forma dorită. E de la sine înţeles că bamele se lasă 
întregi și li se îndepărtează numai codiţele. Se aşază ceapa în tavă, se toarnă uleiul şi se lasă 
la călit, la foc mic. Imediat după aceea se adaugă celelalte legume, cu excepția bamelor şi a 
pătrunjelului. Dacă punem bamele de la început, se vor topi. Se toarnă apă, atâta cât să acâ- 
pere legumele, şi apoi se adăugă şi sarea. Se acoperă, apoi, tava şi se măreşte flacăra. 

După 20 de minute de fiert, se adaugă bamele şi, după alte 15 minute, pasta de tomate ră- 
rită cu puţină apă sau sucul obţinut din roşiile proaspete, trecute prin blender. Se micșorea- 
ză flacăra şi se adăugă pătrunjelul tocat mărunt precum şi piperul negru. 

Se lasă la fiert, la foc mic, până când se evaporă toată zeama şi rămâne numai uleiul. Se 
ia oala de pe foc. Mâncarea noastră este gata. 

Acest fel de mâncare se poate prepara şi fără ulei. * 


Dovleceii să-i ai mereu la mare preț. 
Mănâncă-i zilnic, ca să ai ochi buni, 
Și ziua-n amiaza mare, întins pe spate, vei număra stelele. 


Stihuri călugărești 


Și s-au făcut ei stăpâni peste cetăţi tari, peste case pline de toate bunătățile, fântâni să- 
pate în piatră, vii, livezi de măslini și toate felurile de pomi roditori din belşug;și au mâncat 
și s-au săturat şi s-au îngrăşat, trăind în desfătări prin bunătatea Ta cea mare. 

Neemia 9, 25 

18. Dovlecei cu cartofi la cuptor (bridm) 


Ingrediente (pentru 6 portii): 


500 g dovlecei 

Ikg cartofi 

5-6 căţei de usturoi 

200 ml ulei de măsline 

4-5 roşii proaspete 

1 legătură mică de pătrunjel 

sare, piper negru, chimen, boia dulce 


Se curăță şi se spală dovleceii şi cartofii şi se taie felii. Se curăță şi se taie feliuţe subțiri şi 
usturoiul. 

Se spală roşiile şi se trec prin blender. Se aprinde cuptorul şi se reglează temperatura la 
2507. 

Se așază în tava cuptorului dovleceii şi cartofii şi feliuţele de usturoi, se toarnă sucul de 
roşii, uleiul și se presară sarea şi toate celelalte mirodenii. Se amestecă bine şi apoi se adau- 
gă pătrunjelul tocat mărunt. Tava frumos ornată, plină de culoare, se dă la cuptor. 

După 20 de minute se micşorează focul la 200*C, iar după alte 20 de minute, se fixează la 
180*. După aproximativ o jumătate de oră, mâncarea este gata. Atenţie, însă, trebuie să aștep- 
taţi un pic înainte de a o servi, pentru că, după cum se ştie, cartofii şi dovleceii se răcesc mai 
greu. 


PROVERBE 
Minte nemuncită, creier fără valoare. 


Au ieșit dovleceii, a-nceput munca din noapte. 

19. Fasole pătată boabe 
Ingrediente (pentru 8 porții): 


Ikg fasole pătată (Borlotti) uscată 

4 cepe uscate 

6-7 roşii proaspete 

200 ml ulei 

sare, piper negru, chimen, boia dulce, ardei roşu iute 
mentă (opţional) 


Se curăţă fasolea, adică se scot boabele din păstăi. Boabele sunt de culoare albă sau roşie, 
pătate, ca un mozaic. E posibil să fie și numai roşii sau vișinii. Se pot găsi şi gata curățate. 

Se spală boabele și se pun la scurs în strecurătoare. Se curăță, se spală şi se toacă ceapa. 
Se toarnă uleiul într-o tavă, se adaugă și ceapa tocată și se lasă la călit, la foc mic. Îndată ce 
se rumeneșşte, se adăugă boabele de fasole și două pahare jumătate de apă apoi se măreşte 
flacăra. 

După aproximativ o jumătate de oră, se adaugă roşiile trecute prin blender, sarea precum 
şi toate condimentele şi mirodeniile. După 10 minute micşorăm flacăra. Din când în când 
mişcăm energic tava, ca să nu se lipească fasolea. După alte 20 minute, mâncarea e gata. 

Fasolea pătată e foarte gustoasă. Nu ezitaţi s-o încercați. 

Acest fel de mâncare se poate prepara și fără ulei. * 


Fasole boabe, măsline şi caviar... 


Din Prodromikon 

20. Anghinare cu cartofi 
Ingrediente (pentru 8 porţii): 


10 anghinare măricele 

500 g cartofi 

10 cepe uscate mici 

1 legătură mică de mărar şi 1 legătură de pătrunjel 
250 ml ulei de măsline 

sare, oregano proaspăt, piper negru 

8 lămâi 


Se curăţă cu mare atenţie anghinarea. Se taie foile circular şi uniform, îndepărtând, de fie- 
care dată, cu cuțitul, partea tare a suprafeţei exterioare. Se îndepărtează şi puful pe care an- 
ghinarea îl are în partea de sus, tot circular, în așa fel încât, la final, să semene cu o ceașcă mică. 

Trebuie să avem alături un castron mic cu apă şi zeamă de la două lămâi, în care punem 
anghinarele, ca să nu se înnegrească. 

Se curăță cartofii, se spală, se taie pe lungime și se pun în lighean împreună cu anghina- 
rele. Se curăță, se spală şi se toacă mărunt ceapa. Se toarnă ulei într-o tavă, se adaugă ceapa 
şi se călește uşor. Se scurg, apoi, frunzele de anghinare și cartofii şi se aşază în tavă. Se adau- 
gă două pahare jumătate de apă, cât să acopere cartofii şi anghinarea. 

Se măreşte focul pentru aproximativ o jumătate de oră şi, apoi, se adaugă plantele aromatice 
spălate şi tocate mărunt precum şi piperul, se micşorează flacăra la un sfert şi se mai lasă mân- 
carea la fiert pentru încă aproximativ 20 minute. 

În tot acest timp, se mișcă energic tava, pentru ca legumele să nu se prindă, şi se storc şi 
celelalte lămâi. 

După ce zeama a scăzut suficient, se toarnă sucul de lămâie şi se ia tava de pe foc. 

Deoarece e posibil să nu găsim anghinare pe piaţă sau să vrem să evităm curățarea ei, pu- 
tem folosi anghinare congelată sau conservată. 


EXPRESIE 
A călcat pe anghinare... (A dat greş) 


-143- 


21. Anghinare cu bob 


Ingrediente (pentru 8 porţii): 


10-12 anghinare 

1 kg de bob curăţat 

10-15 cepe verzi 

4-5 căţei de usturoi 

1 legăturică de pătrunjel 

1 legătură mică de mărar 

sare, oregano proaspăt, piper negru, chimen 
250 ml ulei de măsline 

5-6 lămâi 


Se curăță cu atenţie anghinarea şi se pune într-un castron cu apă şi zeama de la 2 lămâi, 
ca să nu se înnegrească. Se scot boabele din păstăi. Pentru a obține un kilogram de boabe, e 
nevoie să cumpărăm aproximativ două kilograme de bob păstăi. 

Se curăță ceapa, usturoiul, mărarul, pătrunjelul şi oregano, se spală şi se toacă, fiecare se- 
parat. 

Se călesc uşor ceapa și usturoiul şi apoi se căleşte puțin şi bobul. Peste ceapa, usturoiul şi 
bobul călite se toarnă trei pahare cu apă, apoi se adăugă anghinarele. Se înteţeşte focul și se 
lasă totul la fiert vreme de 30 minute, după care se micşorează flacăra la jumătate și se adau- 
gă mărarul, oregano, sarea şi condimentele. După 20 de minute, se micşorează din nou fla- 
căra la un sfert și se mișcă tava din când în când, ca să nu se lipească legumele. 

După ce se evaporă toată zeama, se adaugă sucul de lămâie, se scutură bine tava, pentru 
ca lămâia să se împrăștie peste tot, şi se ia îndată de pe foc. Mâncarea noastră este gata. 


PROVERBE 
Bun e bobul, dar cere stomac sănătos. 


— Sănătate, bătrâne! 
— Semăn bob. 


Bob mănâncă, bob mărturiseşte. 

22. Anghinare cu sos de ou și lămâie 


Ingrediente (pentru 7 porţii): 


10-15 anghinare 

4-5 căţei de usturoi 

10-15 cepe verzi 

1 legătură mică de mărar 
1 legătură mică de fenicul 
250 ml ulei 

sare, piper negru, chimen 
8 ouă 

5-6 lămâi 


Se curăţă bine anghinarele şi se aşază într-un castron cu apă amestecată cu zeama de la 2 
lămâi, ca să nu se înnegrească. Se curăță ceapa şi usturoiul precum şi toate plantele aroma- 
tice şi se toacă mărunt. 

Se toarnă uleiul în tavă, se adaugă ceapa și se căleşte ușor, la foc mic. În continuare, se pre- 
sară uniform mărarul şi feniculul și apoi se așază, pe rând, anghinarele ca niște şiruri de cupe. 
Avem, bineînţeles, grijă să nu le așezăm invers. 

Se adaugă trei pahare cu apă, sarea, piperul negru şi chimenul, se măreşte flacăra și se lasă 
totul la fiert vreme de 30 minute. După scurgerea acestui interval de timp, se micşorează fla- 
căra şi se mai lasă la fiert pentru încă 20 minute. Se ia oala de pe foc înainte să se evapore 
toată zeama. 

Înclinăm tava cu mare atenţie și turnăm zeama într-un bol, având grijă să nu se ameste- 
ce mâncarea. Anghinarele trebuie să rămână, după cum am amintit mai înainte, exact aşa cum 
le-am așezat de la început, adică dispuse cu partea mai largă în sus, în aşa fel încât să se um- 
ple atunci când adăugăm sosul de ou cu lămâie. 

Se bat ouăle într-un bol cu margini mai joase. Se adaugă, puţin câte puţin, zeama de lă- 
mâie, amestecând continuu şi apoi se toarnă şi zeama pe care am scurs-o din tavă, continuând 
să amestecăm. Turnăm acest amestec în tavă, distribuindu-l în mod egal, în așa fel încât să 
umple toate cupele de anghinare. 

Dacă acoperiți mâncarea cu un capac, aveţi grijă să nu închideţi tava ermetic. 


PROVERB 
Oala bună face mâncarea gustoasă. 

23. Anghinare cu mazăre 
Ingrediente (pentru 8 portii): 


10 anghinare 

1 kg de mazăre 

10-15 cepe mici 

1 legătură mică de mărar, 1 legătură mică de pătrunjel, fenicul 
sare, piper negru 

250 ml ulei 

4 lămâi 


Se curăţă foarte bine anghinarele şi se pun într-un castron cu apă şi zeamă de lămâie, ca 
să nu se înnegrească. Se curăță ceapa, mărarul, pătrunjelul şi feniculul, apoi se spălă şi se toa- 
că mărunt, fiecare separat. Se scot boabele de mazăre din păstăi (dacă e cazul). Se îndepăr- 
tează corpurile străine (pietricele, bucăţi mici de păstaie, etc.) şi se spală bine mazărea. Se că- 
leşte uşor ceapa în ulei, la foc mic, se adaugă mazărea, amestecând de câteva ori, bine, toa- 
te ingredientele. Se toarnă două-trei pahare de apă, se adaugă plantele aromatice şi se ames- 
tecă din nou conţinutul. Rânduim apoi anghinarele în tavă, una câte una. 

Se dă focul tare și se lasă mâncarea la fiert timp de aproximativ o jumătate de oră. Adău- 
găm, apoi, sarea şi piperul. După scurgerea acestei jumătăţi de oră, se micşorează flacăra la 
jumătate şi se lasă la fiert pentru încă 20 minute. După ce se evaporă toată zeama, se toarnă 
sucul de lămâie şi se mișcă energic tava, pentru ca lămâia să se distribuie pe toată suprafaţa. 
Imediat după aceea luăm tava de pe foc. 


PROVERB 
Via are nevoie de viticultor, casa de gospodar, iar vasul pescarului, de căpitan. 


Luând cele cinci pâini şi cei doi pești și privind la cer, a binecuvântat și, frângând, a dat 
ucenicilor pâinile, iar ucenicii mulțimilor. Și au mâncat toți şi s-au săturat şi au strâns ră- 
mășițele de fărâmituri, douăsprezece coșuri pline. lar cei ce mâncaseră erau ca la cinci mii 
de bărbați, afară de femei şi de copii. 

Matei 14, 19-21 

24. Anghinare prăjite 
Ingrediente (pentru 5 porţii): 


8-10 anghinare 
sare 

lămâie 

făină 

ulei pentru prăjit 


Se curăță anghinarele aşa cum am arătat în rețetele precedente (vezi, de pildă, rețeta 
Anghinare cu cartofi), se taie rondele cu lăţimea de 4-5 mm şi se pun într-un castron cu 
apă şi zeamă de lămâie, ca să nu se înnegrească. 

Se scurg, apoi, se sărează, se trec prin făină şi se pun la prăjit, în mult ulei și la foc mic. 

Pot însoţi diferite meniuri. Sunt, desigur, şi un excelent aperitiv pentru rachiuri (£sf- 


puro). 


PROVERB 
Foamea este cel mai bun sos. 


Pe când era copil, avva Efrem a avut o vedenie. O vie a răsărit din limba lui şi creștea şi 
se întindea peste toată lumea, făcând mult rod. Şi veneau toate păsările cerului şi mâncau 
struguri din vie. Și cu cât mâncau mai mult, cu atât rodul se înmulţea. 


Din Pateric 

+14 
Va se 


25. Mazăre 
Ingrediente (pentru 6 portii): 


1 kg de mazăre 

10-15 cepe verzi 

1 legătură de mărar, 1 legătură de fenicul şi 1 legătură de pătrunjel 
sare, piper negru 

200 ml ulei de măsline 

3 lămâi 


Se scot boabele de mazăre din păstăi şi se spală bine. Se curăță ceapa, mărarul, pătrunjelul 
şi feniculul, se spală şi se toacă mărunt, fiecare separat. Se căleşte ușor ceapa în ulei, la foc 
mic, se adaugă mazărea şi se amestecă. Se adaugă două-trei pahare cu apă, toate plantele aro- 
matice, sarea, piperul şi se amestecă bine. Se măreşte flacăra şi se lasă la fiert pentru 35 de 
minute. După scurgerea acestui interval, se micşorează flacăra și se mai lasă a fiert încă un 
sfert de oră. 

După ce se evaporă zeama, se toarnă zeama de lămâie. Se mişcă energic tava și se ia de 
pe foc. 


PROVERB 


Porunca ta varză, hotărârea ta castraveți. (Nu iau în seamă pe cineva, nu e important 
pentru mine.) 


Se spune că un frate a întrebat, odată, pe avva Ierakas: 

„Spune-mi, în ce fel mă pot mântui?” 

Bătrânul i-a răspuns: 

„Stai în chilia ta. Când ţi-e foame, mănâncă. Dacă ţi-e sete, bea. Niciodată, însă, nu 
vorbi de rău pe aproapele tău. În acest fel te vei mântui”. 


Din Pateric 


-151- 


26. Mazăre cu pilaf 
Ingrediente (pentru 8 portii): 


1 kg de mazăre boabe 

1 ceaşcă de orez 

3 cepe uscate, potrivite (sau 10 cepe verzi) 
sare, piper negru, şofran 

ulei 


Se scot boabele de mazăre din păstăi și se spală. Se curăță ceapa, se spală bine și se toacă 
mărunt. Se toarnă uleiul în tavă, se adaugă ceapa și se căleşte la foc mic. 

Se adaugă în tavă mazărea și orezul și se amestecă de două-trei ori, apoi se toarnă 7-8 cești 
de apă. Se presară mirodeniile şi sarea şi se dă focul iute. Din când în când se amestecă, ca 
să nu se prindă. 

Când orezul începe să se umfle, iar zeama să se împuţineze, se dă focul la minim. Lăsăm 
tava pe ochiul aragazului până se umflă suficient orezul. Mai amestecăm de două-trei ori şi, 
când toată zeama s-a evaporat, atunci mâncarea noastră este gata. 

Putem folosi mazăre congelată, în loc de mazăre proaspătă. Diferența constă în aceea că 
vom adăuga mai puțină apă la gătit. 


PROVERB 
Or fi negre cuișoarele, dar se vând cu dramul. 


Atunci seamănă chimenul, pune grâul, orzul şi meiul și alacul în hotarele tale. 
Isaia 28, 25 

27. lahnie de cartofi 


Ingrediente (pentru 6 portii): 


1 kg de cartofi 

3 cepe uscate, 4 căţei de usturoi 

180 ml ulei de măsline 

sare, oregano, piper negru boabe, chimen, scorţişoară, boia dulce 
4 frunze de dafin 

2 linguri pastă de tomate 


Se curăţă cartofii, se spală şi se taie în bucăţi mari, după preferință. Se curăță ceapa și us- 
turoiul şi se spală. Ceapa se toacă mărunt iar usturoiul se taie feliuţe. Se pun în tavă uleiul și 
ceapa şi se lasă la călit, la foc mic, până se rumeneşte ușor ceapa. 

Se adaugă în tavă (sau într-o cratiţă puțin adâncă) cartofii și se amestecă de două - trei 
ori. Se toarnă atâta apă cât să acopere cartofii, apoi se adaugă frunzele de dafin, piperul, sa- 
rea şi se dă focul mai tare. După 30 minute de fiert, se adaugă şi celelalte condimente pre- 
cum şi pasta de tomate, rărită cu puţină apă. Se amestecă bine în mâncare şi se reduce fla- 
căra la jumătate. 

După un sfert de oră, se micşorează din nou flacăra la un sfert şi se mişcă energic tava. 
ATENȚIE! Nu amestecăm în mâncare cu lingura, deoarece cartofii au început deja să se în- 
moaie şi s-ar sfărâma complet. După 15 minute, mâncarea noastră este gata și luăm tava de 
pe foc. 

Acest fel de mâncare se poate prepara şi fără ulei*. 


PROVERB 
Și vinul şi oala cer multă pricepere. 


Și au semănat țarine şi au sădit vii 

Și au strâns belşug de roade, 

Și i-a binecuvântat pe ei [Domnul] şi s-au înmulțit foarte 
Și vitele lor nu le-a împuținat. 

Psalmul 106, 37-38 

28. Cartofi la cuptor 


Ingrediente (pentru 6 portii): 


1 kg cartofi 

3 căţei usturoi 

200 ml ulei de măsline 

sare, boia dulce, oregano, piper negru, chimen, foi de dafin 


Se curăţă, se spală şi se taie cartofii felii, pe lung. Se așază în tava cuptorului şi se adaugă 
usturoiul tăiat mărunt, uleiul, sarea, toate condimentele, precum și foile de dafin. Se ames- 
tecă bine cu mâinile, în așa fel încât uleiul şi condimentele să se distribuie în mod uniform 
peste toţi cartofii. 

În continuare, adăugăm un pahar cu apă (apa se toarnă, cu multă atenție, într-o margi- 
ne a tăvii, ca să nu se spele condimentele de pe cartofi). Imediat după aceea, se dă tava la cup- 
tor, pe care l-am încins dinainte la 250*C. Atunci când cartofii încep să se rumenească uşor, 
se reduce temperatura la 180 şi se lasă cartofii în cuptor pentru încă 45 minute, să se coacă 
încet. 

De notat că orice cuptor are calitățile şi defectele sale. Sau anumite probleme. Ar fi bine, 
prin urmare, să fiți în bune relaţii cu propriul cuptor şi să-i cunoaşteţi neputințele. 


PROVERB: 
Varul cu cântarul, piperul cu dramul. 


Dar pe poporul Tău l-ai hrănit cu hrana îngerească și i-ai trimis din cer pâine gata, fă- 


ră de osteneală. 


Cartea Înţelepciunii lui Solomon 16, 20 

29, Cartofi cu lămâie la cuptor 
Ingrediente (pentru 7-8 porții): 


1,5 kg cartofi 

200 ml ulei de măsline 
sare, oregano, piper negru 
4 frunze de dafin 

3 lămâi 


Se curăţă, se spală și se taie cartofii felii, pe lung. ATENŢIE! Nu-i spălăm din nou după 
tăiere, pentru că astfel se pierde, fără rost, amidonul. Se aşază în tava cuptorului şi se adau- 
gă sarea, uleiul, oregano, piperul şi frunzele de dafin. Se amestecă cu mâinile, pentru ca mi- 
rodeniile şi condimentele să se distribuie uniform şi să acopere toţi cartofii. 

Cartofii se distribuie pe toată suprafaţa tăvii. Se adaugă un pahar cu apă, pe care o tur- 
năm într-un colț al tăvii, ca să nu se spele condimentele de pe cartofi. Am aprins dinainte cup- 
torul si am fixat temperatura la 250*C, așa încât, atunci când dăm tava la cuptor, să fie deja 
încins. Când cartofii încep să se rumenească ușor, reducem temperatura la 180*C şi lăsăm 
cartofii în cuptor pentru încă 45 de minute. La sfârşit, cu două minute înainte de a opri cup- 
torul, se toarnă peste cartofi zeama de lămâie. 


PROVERB 
Mai bine cartofi bine prăjiți, decât curcan prost gătit. 


Să faci rugăciuni după masă, mulțumind pentru câte ţi-a dat Domnul, şi cerere pentru 


cele dinainte promise. 
Vasile cel Mare, Către Grigorie, Epistola VI 

30. Vinete la tavă 
Ingrediente (pentru 8 portii): 


7-8 vinete 

4 cepe, 4-5 căţei usturoi 

200 ml ulei de măsline 

7-8 roşii coapte 

1 legătură mică de mentă 

1 legătură mică de pătrunjel 

sare, oregano, chimen, boia dulce, piper negru 


Se taie cozile vinetelor și se curăță de coajă pe lung, în fâşii. Astfel vom obţine vinete co- 
lorate în alb şi negru, cu patru benzi albe şi patru negre. Se procedează în acest fel pentru ca 
mâncarea să fie mai dulce. 

În continuare, se taie vinetele în patru, pe lung și apoi fiecare dintre aceste bucăţi se taie 
pe verticală în bucăți de aproximativ doi centimetri. Se spală bine, se sărează cu sare semi- 
grunjoasă şi se aşază în strecurătoare la scurs, vreme de 3-4 ore. În acest fel își vor lua sare 
şi vor avea timp să se scurgă de zeama lor amăruie. Când vine vremea să le gătim, le spălăm 
din nou şi le punem din nou la scurs în strecurătoare. 

Se taie ceapa mărunt și se pune în tavă împreună cu uleiul și usturoiul și se lasă la călit la 
foc mic, până când se rumenesc uşor. Se adaugă, apoi, vinetele şi se amestecă toate ingredientele 
vreme de 2-3 minute. Se completează cu două pahare cu apă şi se mărește flacăra. După 20 
de minute de când mâncarea a dat în fiert adăugăm roşiile trecute prin blender. Imediat după 
aceea, se adaugă condimentele şi mirodeniile, cu excepţia sării. Presărăm, de asemenea, pă- 
trunjelul şi menta, tocate mărunt. Se gustă mâncarea pentru a vedea dacă mai e nevoie de 
sare, deoarece sarea pe care şi-au luat-o vinetele s-ar putea să fie de ajuns. Lăsăm, apoi, mân- 
carea la foc mic pentru alte 40 minute, mișcând energic tava, din când în când, pentru ca mân- 
carea să nu se prindă. Vinetele noastre vor fi delicioase. 


PROVERB 
Cine coace rău, face pâine strâmbă. 

31. Vinete la cuptor (imâm baildi) 
Ingrediente (pentru 10 portii): 


10 vinete mari 

6-7 cepe uscate 

250 ml ulei de măsline 

5-6 căţei de usturoi 

8-10 roșii proaspete şi bine coapte 

10 frunze de mentă verde 

1 legătură mică de pătrunjel, câteva frunze de busuioc 
sare, boia dulce, piper negru, chimen 


Se curăţă vinetele după procedeul pe care l-am descris în reţeta precedentă. Se taie, apoi, 
mijlocul vinetelor pe lung, în cruce, lăsând ambele capete întregi (cam 2 cm în fiecare par- 
te), pentru ca vânăta să nu se desfacă în patru. 

Se sărează cu sare semigrunjoasă şi se lasă la scurs în strecurătoare, pentru 3-4 ore. Când 
vine vremea să le gătim, le spălăm din nou, pentru a îndepărta sarea care prisoseşte şi le lă- 
săm din nou la scurs în strecurătoare. De ce? Există un motiv întemeiat, pe care-l veţi înţele- 
ge în continuare. 

Se pune în tigaie mult ulei şi, îndată ce se încinge, se adaugă vinetele şi se lasă la prăjit, 
întorcându-le pe-o parte şi pe alta, așa încât să se rumenească uniform. Dacă nu le-am fi lă- 
sat la scurs, apa rămasă de la spălat şi cea pe care o conţin ne-ar fi provocat probleme la pră- 
jit. Se iau din tigaie cu o spumieră şi se aranjază în ordine, pe rânduri, în tavă. 

Se toacă mărunt ceapa şi usturoiul şi se călesc Când se rumenesc, se adaugă un pahar cu 
apă şi roşiile trecute prin blender precum şi toate condimentele şi se înteţeşte focul. Se lasă 
să dea în fiert şi, apoi, cu o lingură adâncă, se adaugă acest amestec în tavă, deasupra vine- 
telor, distribuindu-l în mod uniform. Se presară, apoi, pătrunjelul, menta și busuiocul, toa- 
te tocate mărunt şi se dă tava la cuptor, pe care l-am încins, în prealabil, la 250*C. 


PROVERB 
Oala acoperită nimic nu pătimește. 

32. Stujat de dovlecei cu știr* 


Ingrediente (pentru 6 portii): 


500 g ştir 

500 g dovlecei 

4 cepe uscate 

1 legătură mică de mărar 

1 legătură mică de pătrunjel 
200 ml ulei de măsline 

sare, piper negru 

2 lămâi 


Se alege ştirul şi se spală. Dovleceii trebuie să fie mici (de aproximativ 7-10 cm lungime 
şi 2 cm diametru). Dacă nu găsim dovlecei mici, putem folosi şi dovlecei de dimensiuni mai 
mari, tăiați rondele. 

Se curăţă, se spală şi se toacă mărunt ceapa și se căleşte într-o tavă. Îndată ce se rumenește 
puţin, se adăugă şi dovleceii şi ştirul și se amestecă bine. 

În continuare, se adaugă o jumătate de litru de apă şi sare. Se acoperă tava şi se dă focul 
tare. După aproximativ o jumătate de oră, se adaugă plantele aromatice și piperul. Se micşorea- 
ză flacăra la minim și se mai lasă la foc timp de 20 minute. Chiar înainte de a lua mâncarea 
de pe foc, se toarnă deasupra zeama de la cele 2 lămâi. 


PROVERBE 

* Dovleac îl numeau și așa îl și găteau. 

* Dovlecei cu oregano. (Se spune despre cineva care vorbește prostii, neghiobii.) 
* Dovlecei pe grindă. (Se spune despre cuvinte sau fapte prostești.) 

* Rău dovleacul, rea și sămânța. 

* Vremea vinde varza, vremea dovleceii. 


4. Vezi nota de la rețeta Obladă prăjită cu salată de dovlecei și știr. 

33. Musaca de dulce 


PARTEA I 


Ingrediente (pentru 8-10 porții): 


1,5 kg cartofi, 7 vinete 

5 cepe potrivite, 4 căţei de usturoi 

1,5 kg roşii proaspete, 250 g pesmet 

250 g parmezan: ras 

sare, praf de scorţişoară, praf de chimen, piper negru 
ulei de măsline 


Curăţăm cartofii şi vinetele, le spălăm și le tăiem felii. Aşezăm feliile de vinete într-o stre- 
curătoare, pentru cel puţin o oră, după ce le-am sărat în prealabil. Prăjim mai întâi cartofii 
şi apoi vinetele. 

Curățăm ceapa şi usturoiul, le tocăm mărunt şi le călim într-o cratiţă. Când încep să se 
rumenească, adaugăm roşiile trecute prin blender. Se lasă la fiert timp de 15 minute, se adau- 
gă mirodeniile şi se opreşte focul. 

Ne întoarcem la tava noastră. Așezăm un rând de cartofi şi întindem deasupra un strat din 
amestecul pregătit înainte. Adăugăm puţin pesmet și puţin caşcaval. Aşezăm, apoi, un strat 
de vinete. Repetăm procedura: aşezăm un rând de cartofi, întindem umplutura, presărăm pes- 
met şi parmezan şi deasupra vinete, apoi iar umplutură, pesmet, parmezan. Drămuim in- 
gredientele ca să ne ajungă pentru două rânduri de cartofi, două de vinete și patru straturi 
de pesmet, parmezan şi umplutură. 


PARTEA A II-A 


Ingrediente pentru sos-cremă (sos bechamel): 


250 g făină 

200 ml ulei 

5 ouă, 2 pahare lapte 

1 jumătate de linguriţă de nucşoară măcinată 


5. În greacă, xepaloTvpi (kefalotyri), brânză foarte tare, sărată, din lapte de oaie sau/și de capră și vacă (n. trad.). 

SOSUL: Turnăm uleiul într-o cratiţă şi-l punem la încălzit la foc mic. Turnăm făina puţin 
câte puţin şi amestecăm continuu, cu o lingură de lemn, până începe să se rumenească. Adău- 
găm laptele şi ouăle, pe care le-am bătut separat, şi amestecăm în continuare, până când ames- 
tecul începe să se lege. Luăm cratița de pe foc şi adăugăm nucşoara. 

Întindem sosul pe toată suprafața tăvii, în aşa fel încât să se distribuie peste tot uniform. 
Se dă tava la cuptor, la 180*C. Într-o jumătate de oră va fi gata. E indicat să aşteptăm să se 
răcească puţin, căci, altfel, nu se va tăia bine. 

Putem să preparăm musacaua şi fără umplutură, adică numai cu pesmet și parmezan și 
să o acoperim cu sos bechamel. 


PROVERB 
Pâinea de astăzi e mai bună decât plăcinta de mâine. 


DESPRE HAGI-ILIE 

În aşezarea de la Anemâmylos a Mănăstirii Filotheu, ascultarea de lucrător la vie o în- 
deplinea un oarecare bătrân pe nume Hagi-lIlie, om simplu şi sporit în virtuţi. Avea pe frun- 
te o mare aluniţă, fapt care dădea prilej celor care-l vedeau să-l necăjească. Odată, mâhnit 
din pricina tachinărilor, întorcându-se în via sa, se duse la icoana Sfântului Nicolae, în fața 
căreia aprindea și candelă, fiindcă paraclis nu exista pe-acolo, și cu voce ridicată îi spuse 
Sfântului: 

— Nu mai pot răbda supărările din partea părinților. Vreau să mă faci bine! De atâţia 
ani îţi aprind candela... Să faci chiar acum o minune! 

Îndată, chiar în acea clipă, alunița dispăru. Când urcă Duminică la Liturghie, la mă- 
năstire, părinţii fură foarte uimiţi să observe schimbarea pe care o suferise înfăţişarea sa. Îl 
întrebară, deci, pe Hagi-llie ce s-a întâmplat, iar acesta răspunse simplu: 

— Nu mai mai puteam suferi supărările pe care mi le făceaţi și l-am rugat pe bunicul că- 
ruia îi aprind candela și a luat semnul de pe mine. 


(Această istorie mi-a fost povestită mie, Epifanie Milopotamitul, de către cuviosul Gheron Evdochim Filotheitul) 

34. Musaca 
Ingrediente (pentru 8-10 porţii): 


1,5 kg cartofi, 7 vinete 

8-9 cepe potrivite 

5 căţei usturoi, 2 kg roşii proaspete 

300 g pesmet 

sare, praf de scorţişoară, praf de chimen, piper negru 
250-300 ml ulei 


Pregătirea este identică cu cea din rețeta precedentă (Musaca de dulce), cu diferența că aici 
nu folosim nici sos bechamel, nici parmezan. Din această pricină, vom avea mai multe in- 
grediente pentru umplutură. 

Prăjim cartofii şi vinetele şi pregătim umplutura după cum am arătat mai înainte (v. reţeta 
precedentă). Aranjăm totul frumos în tavă şi avem grijă să păstrăm mai multă umplutură pen- 
tru ultimul strat, deoarece nu vom avea sos bechamel ca în reţeta precedentă. În ceea ce pri- 
veşte coacerea la cuptor, urmăm aceleaşi indicaţii ca în rețeta de dinainte. 


PROVERB 
De n-ai mai avea piper, te-aș vedea cum ai găti... 


Să aveți o oră anume pentru hrănire, aceeaşi în orice perioadă a anului, aceeași din cele 
douăzeci și patru de ore ale zilei și-ale nopții, în aşa fel încât trupul să fie pregătit să consu- 
me această hrană. 

Sfântul Vasile cel Mare, Epistola VI 

în bucătăria Sfintei Mănăstiri Marea Lavră 

35. lahnie de conopidă 


Ingrediente (pentru 6 portii): 


1 conopidă potrivită (de 1,5 kg) 

4 cepe, 3 căţei de usturoi 

2 linguri pastă de tomate 

200 ml ulei de măsline 

sare, piper negru, chimen, boia dulce, pătrunjel 
1 bucată de lemn de scorţişoară 


Se curăţă şi se taie conopida în bucăţi egale, cu lungimea de 12-15 cm şi se spală. Se cu- 
răță ceapa şi usturoiul, se taie mărunt şi se călesc într-o tavă, la foc mic. De îndată ce încep 
să se rumenească, se adaugă și bucăţile de conopidă, apoi se toarnă un litru de apă şi se mă- 
reşte flacăra. 

Se răreşte pasta de tomate cu puţină apă şi se adaugă în tavă împreună cu sarea şi condi- 
mentele. Se acoperă cu capacul şi se lasă la fiert vreme de aproximativ 45 minute. 

În continuare, se micşorează flacăra şi se mai lasă mâncarea la fiert pentru alte 20 minu- 
te, până se evaporă zeama și apoi se adaugă pătrunjelul tocat mărunt. După câteva momen- 
te mâncarea noastră va fi gata. 


PROVERB 
Într-un loc ne fierb ierburile, într-altul ne dau plăcinta. 


De nu poţi dormi, ierburi tămăduitoare, lăptoase, mănâncă 
Și vei dormi fără grijă somnul lui Baruh. 

Două luni nu te trezi, 

Și te vei simți alt om. 


Stihuri călugărești 

36. Praz la tavă 
Ingrediente (pentru 6 portii): 


8 fire de praz potrivite 

4 cepe 

4-5 căţei de usturoi 

1 ţelină, cu tot cu frunze 
sare, piper negru 

200 ml ulei 

3 lămâi 


Curăţăm prazul de foaia de deasupra și de rădăcini şi tăiem frunzele verzi. ÎL tăiem ron- 
dele, cu dimensiunea de 2-3 cm şi-l spălăm. Curăţăm ceapa şi usturoiul, le tocăm mărunt şi 
le călim la foc mic. Îndată ce încep să se rumenească uşor, adăugăm și prazul şi amestecăm 
bine, apoi turnăm un sfert de litru de apă, presărăm sarea, acoperim tava şi mărim flacăra. 

În acelaşi timp, curățăm ţelina şi o tăiem bucățele. Tăiem și frunzele de ţelină şi le spă- 
lăm. Adăugăm în mâncare rădăcina şi frunzele de țelină şi amestecăm. După 45 de minute, 
micşorăm flacăra și mișcăm energic tava, ca să nu se lipească mâncarea. 

Cu două minute înainte de a lua tava de pe foc, adăugăm piperul şi zeama de lămâie. 


PROVERB 
Zeamă-n zeamă nu intră. 


Duminica, începem cu dovlecei, 

Lunea avem fasole cu lămâie. 

Marţea, praz cu țelină, iar miercurea, 

Bobul cel hrănitor, cu oregano 

Joia, terci de grâu cu ierburi grase, 

Vinerea, supă de orz şi burta mai mult goală. 

Sâmbăta, la parastas, 

Avem cod de Malta, 

lar seara, andive fierte 

Sau, dacă se-ntâmplă, varză, ca să nu se-ngreuneze stomacul. 


Stihuri călugărești 

37. PHAZ CU OHez 
Ingrediente (pentru 5-6 porţii): 


3 fire potrivite de praz, 3 cepe 

200 ml ulei de măsline 

250 g orez cu bob rotund 

1 lingură de pastă de tomate 

sare, piper negru, 1 lingură de boia dulce, frunze de ţelină 
lămâie (opţional) 


Se curăţă prazul şi se taie, după indicaţiile din rețeta precedentă. Se curăță ceapa, se toa- 
că şi se căleşte în tavă, la foc mic. Îndată ce se rumeneşte ușor, se adaugă prazul, un litru de 
apă şi sarea. 

Se lasă prazul la fiert pentru aproximativ 40 de minute. Între timp, se spală orezul şi frun- 
zele de ţelină şi, după cele 40 de minute, se adaugă în tavă și se amestecă bine. După alte 15 
minute, adăugăm pasta de tomate şi condimentele. Trebuie să amestecăm continuu în mân- 
care, ca să nu se lipească. Posibil să fie nevoie să mai adăugăm puţină apă. 

E indicat să luăm tava de pe foc mai repede și să lăsăm, apoi, orezul să absoarbă zeama, 
dacă este cazul. Atunci se adaugă şi zeama de lămâie. 


PROVERB 
Din legume nespălate nu iese salată bună. 


[...] îmi voi lua înapoi grâul la vremea lui și vinul la timpul lui. 
Osea 2, 11 


2170) Părintele Panâretos, în chilia Sfântul Nicolae (Halkiă) 


Doe a e a 


38. Varză cu orez 


Ingrediente (pentru 6 porţii): 


1 varză de 600-700 g 

4 cepe 

250 gr orez cu bob rotund 

1 lingură de pastă de tomate 

sare, o linguriţă de paprika, piper negru, chimen 
200 ml ulei, puţină zeamă de lămâie 


Se îndepărtează frunzele exterioare şi se taie varza în bucăţi mari. Se căleşte ceapa şi, când 
se rumenește, se adaugă în tavă varza şi se amestecă cu ceapa şi uleiul. 

Se adaugă un litru de apă şi sarea, se acoperă tava şi se măreşte flacăra. După o jumătate 
de oră, adăugăm și orezul, pe care, în prealabil, l-am spălat și l-am lăsat puţin la înmuiat. După 
un sfert de oră se adaugă și pasta de tomate precum și condimentele. Se mai lasă mâncarea 
la fiert încă puţin, amestecând continuu. Luăm tava de la foc mai devreme și o lăsăm aco- 
perită, pentru ca orezul să absoarbă zeama. Atunci turnăm sucul de lămâie și amestecăm din 
nou. 

Acest fel de mâncare se poate prepara şi fără ulei. * 


PROVERBE 
Bălegarul și apa fac varza bună. 


Cine are mult piper pune și în varză. 

Scump la varză, ieftin la brocoli. (Scump la tărâţe, ieftin la făină) 
Când n-o fi apă, oi vedea eu varza voastră. 

Pâine nu avem, dar cumpărăm varză. 

Unii taie varza, alții o gătesc. 


[...] Căci pomii dau roadele lor; smochinul şi vița de vie vor fi plini de roade. Şi voi, lo- 
cuitori ai Sionului, bucuraţi-vă şi vă veseliți în Domnul Dumnezeul vostru. 
Ioil 2, 22-23 

39. Spanac cu orez 


Ingrediente (pentru 4 portii): 


1 kg de spanac, 4 cepe 

200 ml ulei, sare 

250 gr orez cu bob rotund 
piper negru, 2 lămâi 

1 legătură mică de pătrunjel 


Se alege şi se curăță spanacul şi apoi se taie în trei sau în patru. Se spală foarte bine, de- 
oarece, de obicei, are mult pământ. Se toacă şi se căleşte ceapa la foc mic, după care se adau- 
gă spanacul și se amestecă bine. Se toarnă un sfert de litru de apă, se presară sarea, se aco- 
peră tava şi se măreşte flacăra. Se amestecă din nou, după puţină vreme. După aproximativ 
20 minute de fierbere, se adaugă orezul, în prealabil spălat şi lăsat la înmuiat. Se amestecă din 
nou, pentru omogenizare, apoi se adaugă piperul şi mirodeniile. 

După un sfert de oră se ia tava de pe foc şi se lasă deoparte, pentru ca orezul să absoarbă 
toată zeama. Se adaugă şi zeama de lămâie și suntem gata. Poftă bună! 


PROVERB 
Burtă goală, faţă nerușinată. 


Masa întinsă înainte-ți plăcut miros [aduce] nărilor; prietenosul pământ oferă tuturor 


darurile sale simple, căci noi te-am creat și te hrănim cu bucurie. 
Grigorie de Nazianz, Sufletului său, 112-118 

40. Roșii cu orez 


Ingrediente (pentru 4 porții): 


500 g orez cu bobul lung 
5 roşii coapte, 2 cepe 
180 ml ulei de măsline 
sare, piper negru 


Se căleşte ceapa la foc mic şi, în paralel, se decojesc roşiile şi se dau pe răzătoare (sau se 
trec prin blender). Îndată ce se rumeneşte ceapa, adăugăm roșiile şi întețim focul. Când în- 
cepe să fiarbă conţinutul, se adaugă puţină apă. E nevoie de atenţie, deoarece trebuie să es- 
timăm corect cantitatea de orez, sosul de roșii şi apa adăugată. Raportul lichid-orez trebuie 
să fie de 1 la 2,5. Merită să amintim faptul că orezul cu bob lung ajută în felul său pentru ca 
mâncarea să iasă mai gustoasă. 

Când a fiert sosul îndeajuns, se adaugă orezul pe care, în prealabil, l-am spălat și l-am lă- 
sat la înmuiat vreme de 10 minute. Amestecăm bine şi presărăm sarea şi piperul. După 8-10 
minute, se ia tava de pe foc. Aceasta depinde, însă, de cât de puternic a fost focul. 

Foarte important este să încercăm un bob de orez, să vedem dacă mai are încă un pic de 
fermitate. În cazul în care nu este complet moale, putem lua tava de la foc. 

Tragem tava deoparte, amestecăm și apoi acoperim tava cu hârtie de bucătărie sau cu un 
prosop curat şi deasupra aşezăm capacul. După 15-20 de minute toată zeama va fi absorbi- 
tă de orez, iar mâncarea va fi gata de servit şi deosebit de gustoasă. 

Acest fel de mâncare se poate prepara şi fără ulei. * 


PROVERB 
Ridichea se cultivă cu meșteșug, căci nu creşte oriunde. 


Ai făcut bine poporului tău, după pofta lui, gust străin, hrană i-ai pregătit. 


Cartea Înțelepciunii lui Solomon 16, 2 (după Septuaginta) 


„5 $ 


41. Ardei și roșii umplute 
Ingrediente (pentru 10-12 porții): 


1 kg de orez cu bob scurt 

1 vânătă, 12 roșii coapte, 12 ardei graşi mari 

5 cepe, 4 căţei de usturoi 

1 legătură de pătrunjel, 10-12 frunze de mentă 
350-400 ml ulei 

piper măcinat, chimen măcinat, ienibahar măcinat 


Pentru început, se spală foarte bine roşiile şi ardeii. Cu un cuţit bine ascuţit se taie roşii- 
le în partea de sus, creând un capac. Cu o linguriţă, se scoate interiorul roşiilor, cu atenţie, 
în aşa fel încât să nu se găurească partea din exterior. Se vor obține, astfel, 12 cuibuşoare de 
toată frumuseţea, acoperite cu capac. Pulpa roşiilor se păstrează într-un castron mic. În ace- 
laşi fel vom proceda şi cu ardeii, îndepărtând seminţele. Se așază, apoi, într-o tavă, rânduri- 
rânduri, roşiile şi ardeii în poziţie verticală. În acest fel vom şti de la început dacă în tava pe 
care o vom folosi încap toate roşiile şi toți ardeii. 

În continuare, se curăță ceapa, se spală, se taie şi se căleşte (în numai 200 din cei 350-400 
ml de ulei câți avem la dispoziţie) împreună cu semințele şi interiorul ardeilor, dat pe răzătoa- 
re sau trecut prin blender. Se dau pe răzătoare şi vânăta şi usturoiul și se adaugă în cratiţă la 
călit, împreună cu ceapa, seminţele şi interiorul ardeilor. 

Se spală orezul şi se adaugă în cratița în care am călit celelalte ingrediente. Imediat după 
aceea, se adaugă și pulpa de roşii, trecută, de asemenea, prin blender sau dată pe răzătoare 
şi se amestecă bine totul. Se presară sarea şi condimentele, alături de pătrunjelul și menta to- 
cate mărunt şi se amestecă din nou. 

Umplutura este gata. Cu o lingură începem să umplem roşiile şi ardeii. Va trebui să ţinem 
seama de trei aspecte: 

a. Nu vom umple până sus ardeii şi roşiile, deoarece orezul se umflă la fiert şi se vor 

sparge. 

b. Punem fiecare căpăcel la locul său. 

c. Îndată ce am umplut un ardei sau o roşie, o vom așeza în tavă cu capacul în jos. Se 
procedează în acest fel din două motive: pe de-o parte, orezul va absorbi atâta apă 
câtă îi trebuie, iar, pe de alta, tava va arăta mai bine, din moment ce, în această 
poziţie, ardeii şi roşiile vor avea mai multă stabilitate. 

După ce am umplut toate roşiile şi toţi ardeii, turnăm în tavă şi uleiul rămas, de aşa ma- 
nieră încât să ajungă să peste toţi ardeii şi toate roşiile. Se presară, apoi, sarea şi se comple- 
tează cu 1-1,5] de apă şi se aşază tava în cuptorul încălzit în prealabil la 250*C, pentru apro- 
ximativ o oră. E indicat să fim un pic atenți cu apa şi să nu o turnăm pe toată în tavă, încă 
de la început, ci să completăm pe parcurs, dacă este cazul. 


PROVERB 
Nu toate mâncărurile sunt la fel în gura oricui. 


Sfântul Atanasie Athonitul era înalt de statură, bine făcut şi atât de puternic, încât tră- 
gea singur trunchiuri mari de copaci, legate cu sfoară, în vremea când s-a construit Sfânta 
și Preacinstita Mănăstire a Marii Lavre, chiar de către același, ca egumen, şi de către alți 
frați. 

La trapeză, Cuviosul a observat odată că unul dintre frați îl urmărea dojenitor, din pri- 
cină că, pe când ceilalți monahi mâncau o porție de mâncare, starețul consuma două porții. 
Într-o zi, Cuviosul l-a chemat pe monahul cu pricina să şadă lângă el la masă și a cerut tra- 
pezarului să aducă o porție din mâncarea zilei. În continuare, comandă şi o a doua porție, 
şi o a treia şi o a patra. Și, în timp ce Cuviosul consuma porție după portie, ajungând până 
la șapte, monahul n-o terminase, încă, nici pe a patra. 

- Vezi, frate, i-a spus atunci egumenul, mâncând două porţii, eu mă înfrânez. Căci aş 
putea să ajung și la douăsprezece și să nu mă opresc la șapte, așa cum am făcut acum. În 
timp ce tu nu ai putut s-o termini nici măcar pe a patra... 

42. Bame 


Ingrediente (pentru 6 porţii): 


1,5 kg bame, 5-6 roşii coapte 

5 cepe, 4-5 căţei de usturoi 
300-400 ml ulei de măsline 
sare, piper negru măcinat, oţet 
1 legătură mică de pătrunjel 


Curăţăm bamele, una câte una, tăindu-le codițele, în aşa fel încât să îndepărtăm numai 
partea tare. Nu trebuie să tăiem mai mult, deoarece vom aveam probleme când le vom găti: 
bamele vor lăsa mult din sucul lor vâscos. 

Nu trebuie să ne îngrijorăm dacă, atunci când le cumpărăm, vom găsi bame aproape ofi- 
lite. Trebuie doar să fim atenţi să nu fie culese de mai mult de trei-patru zile. 

După ce le îndepărtăm codiţele şi le spălăm bine, punem bamele într-un castron cu trei 
litri-trei litri jumătate de apă, o jumătate de litru de oţet şi două linguri de sare. Amestecăm 
bine şi lăsăm bamele în acest amestec pentru aproximativ o oră. După aceea le aşezăm în stre- 
curătoare, la scurs, fără să le mai spălăm. 

Într-o tavă călim ceapa tocată mărunt şi, când se rumeneşte uşor, adăugăm și usturoiul 
tăiat feliuţe. Imediat după aceea, adăugăm și bamele şi amestecăm bine. 

Dăm roşiile pe răzătoare şi turnăm sucul obținut în tavă. E posibil să fie nevoie să adău- 
găm şi un pahar cu apă. Se lasă mâncarea la fiert, la foc mic. Tava trebuie să fie acoperită. Acum 
nu mai amestecăm, ci mişcăm energic tava, la intervale regulate. 

După 45 minute se adaugă pătrunjelul tocat mărunt şi piperul. Gustăm şi, dacă e nevo- 
ie, mai adăugăm sare. Se mai lasă la fiert, cu flacăra la minim, până când se evaporă toată zea- 
ma şi rămân numai bamele şi uleiul. 


PROVERB 
Mâncarea de duminică e dulce ca mierea. 

43. Iahnie de bame cu cartofi 


Ingrediente (pentru 6 portii): 


500 g bame, 500 g cartofi 

5 roşii proaspete, 4 cepe, 5 căţei de usturoi 
250 ml ulei de măsline 

sare, piper negru, oţet 

1 legătură mică de pătrunjel 


Se curăță bamele după același procedeu pe care l-am descris în rețeta precedentă şi se lasă 
în apă cu sare și oţet câtă vreme pregătim celelalte ingrediente. 

Se curăţă cartofii şi şi se taie felii mari. Se curăță ceapa şi se toacă mărunt. De asemenea, 
se curăţă usturoiul şi se taie feliuțe. Se căleşte ceapa la foc mic şi, când s-a rumenit uşor, se 
adaugă usturoiul, bamele şi cartofii şi f se amestecă bine totul. 

Se toarnă o jumătate de litru de apă. După ce mâncarea dă în fiert, se adaugă roșiile date 
pe răzătoare. Se presară sarea, pătrunjelul şi piperul. Se lasă mâncarea la fiert, la foc mic, până 
ce se evaporă toată zeama și rămâne numai uleiul. Atunci cartofii şi bamele noastre sunt gata. 


PROVERB 
Și de-ar avea măgarul voce, tot nu ar fi huiduit ca psalt. 


Și a spus Domnul Dumnezeu: „Ia paharul cu vinul acesta curat din mâinile mele şi dă să 


bea din el tuturor popoarelor”. 
leremia 32, 1 (după Septuaginta) 

44. Paste orzișor cu sos de roşii (ghiveci grecesc) 
Ingrediente (pentru 6 porții): 


500 g paste făinoase orzişor 
2 cepe, 3 căţei de usturoi 

2 linguri pastă de tomate 
200 ml ulei de măsline 
sare, piper negru 


Se curăță ceapa şi usturoiul, se toacă mărunt. și se călesc la foc mic. Se toarnă, apoi, în tavă 
doi litri de apă şi, când apa începe să fiarbă, se micşorează flacăra. Atunci se adaugă în tavă 
orzișorul şi se amestecă bine. După ce dă în fiert, se adaugă pasta de tomate, rărită în puţină 
apă, sarea şi piperul. Se separă orzişorul şi se pune într-un pirex, pe care-l dăm la cuptor timp 
de 20 minute, la 180* C. Cuptorul trebuie să fie încălzit dinainte. 

Acest fel de mâncare se poate prepara şi fără ulei. * 


PROVERB 
Pofta fără măsură strică stomacul. 


DESPRE GHERONDA SAVA FILOTHEITUL: 

Acest Gheronda era simplu până la naivitate, după cum mi l-a descris foarte bine Ghe- 
ronda Paisie, ajutorul său (îl primise în schima mică şi-i schimbase numele, din Averchie, în 
Paisie). 

Vreme de mulţi ani Gheronda Sava se îngrijise de Așezământul Panagouda, în locul în 
care, înainte de construirea paraclisului, era peștera în care se nevoise Sfântul Dometie, fă- 
cătorul de minuni, împreună cu ajutorul său, Cuviosul Damian Martirul. 

Povestea Gheronda Sava că de multe ori simţise mireasma sfintelor moaște, în acel loc, şi 
presupusese că acolo se găseau moaştele Sfântului Dometie, despre care nimeni nu ştia un- 
de sunt îngropate. 

Cu puțin înainte de moartea lui Gheronda Sava, se strânseseră în camera sa destul de 
mulți părinţi, îndureraţi din pricină că, după cum arătau toate semnele, acesta urma să-i 
părăsească. Gheronda era sporit în virtuţi, iar ei îl aveau de mângâiere, mai ales că în ul- 
timii ani, numărul monahilor era în scădere în Mănăstire, căci tineri nu veneau, iar bă- 
trânii se duceau, încet-încet. Bătrânul, înțelegând durerea lor, le-a spus următoarele cu- 
vinte: 

- Părinților, nu fiţi trişti. GlykofilousaS are grijă de mănăstirea sa. În 1973 mănăstirea 
va fi ocupată de o nouă aripă. 

Acestea se întâmplau în 1970. 

Părinții aflaţi de față nu au înțeles spusele sale și nici nu le-au dat mare importanță. La 
trei ani după aceea, la începutul lui ianuarie 1973, în urma înțelegerii cu vechii filotheiţi, s- 
a închinoviat în Mănăstire un Gheronda împreună cu ucenicii săi, iar la începutul lui oc- 
tombrie a avut loc trecerea oficială de la viața idioritmică, la cea chinovială. Aceasta era ari- 
pa despre care Duhul Sfânt vorbise prin gura fericitului Gheronda Sava. 


(Această istorie mi-a fost povestită mie, Epifanie Mylopotamitul, de către fericitul Evdokimos Filotheitul) 


6. Glykofilousa (Dulcea sărutare) este icoana făcătoare de minuni a Maicii Domnului, de la Mănăstirea athonită Filotheou 
(n.trad.). 

45. Paste cu SOS 


Ingrediente (pentru 5 porţii): 


500 g paste subțiri 

2 cepe, 3 căţei usturoi 

200 ml ulei de măsline 

sare, piper negru, lemn de scorţişoară, chimen, 2 foi de dafin 
2 linguri de pastă de tomate (sau 3-6 roşii coapte) 


Se fierb pastele în apă cu sare. Timpul de fierbere depinde de cât de moi vrem să fie și de 
cât de repede le vom servi. De obicei, 8-10 minute sunt de ajuns pentru ca pastele să fiarbă 
suficient și să fie deosebit de gustoase. 

Câtă vreme fierb pastele, se pregăteşte sosul. Se curăţă şi se taie mărunt ceapa şi usturo- 
iul, apoi se pun în tavă cu ulei şi sare și se lasă la călit la foc mic. Se răreşte pasta de tomate 
şi se adaugă în tavă împreună cu mirodeniile şi un pahar cu apă. Când sosul începe să se în- 
groaşe, e gata. Dacă în loc de pastă de tomate folosim roșii proaspete, le vom trece prin blen- 
der şi nu vom mai adăuga apă. În schimb, va fi nevoie de mai mult timp ca să se lege sosul. 

Se scurg pastele, se aşază într-un castron şi se adaugă sosul. Se amestecă bine şi se servesc 
imediat. Pastele se mănâncă calde (dacă e posibil, fierbinţi). Dacă doriți, puteţi rade deasu- 
pra parmezan. 


Notă: 

Pastele se gătesc în foarte multe feluri şi diferența dintre diversele moduri de prepara- 
re sunt legate de ceea ce adăugăm sau nu în sos. În Sfântul Munte, pastele se pregătesc, de 
obicei, aşa cum am arătat mai sus, iar explicația este simplă. Se gătește în cantități mari, 
posturile sunt multe iar în timpul postului nu se pot folosi ingrediente precum laptele, 
brânza sau ouăle şi, pe lângă toate acestea, monahii nu mănâncă carne. În ultimii ani, în 
anumite mănăstiri, în afara Sfântului Munte, monahii folosesc soia ca înlocuitor pentru 
carne (nu toți, din fericire!) şi la prepararea așa-numitei pastitsio (plăcintă cu paste şi car- 
ne sau soia) etc. 


Odată, avva Xanthias a mers într-un sat. Îndată ce a ajuns, locuitorii, văzându-l obosit 
din pricina îndelungatului său trai ascetic, i-au adus să bea puţin vin. Alții, aflând despre 
sosirea sa, au adus un demonizat ca să-l exorcizeze. Atunci, demonul, prin gura demoniza- 
tului, a început să-l ia în râs pe Gheronda, zicând: 

— La acest băutor de vin m-aţi adus? 

Gheronda n-a vrut să scoată demonul imediat. Iar cât despre batjocoriri îi zise demo- 
nului: 

— Eu cred în Hristos şi până să termin vinul pe care-l am în pahar, tu vei fi plecat. 

Gheronda a băut încet vinul și, înainte de a-l termina, demonul a început să strige: 

— Mă arde! Mă arde! 

Și, cu Harul lui Hristos, a ieșit și a plecat. 


Din Pateric 

46. lahnie de verdețuri (tsigaridia) 


Ingrediente (pentru 6 portii): 


3 fire de praz, 500 g spanac 

puţină cicoare sălbatică, câteva frunze de sfeclă mangold 
câteva sfecle albe, 3 legături mici ceapă verde 

1 legătură mică de mărar, 1 legătură mică de pătrunjel 

1 legătură mică de ţelină, 1 legătură mică de fenicul 
250-300 ml ulei 

sare, piper negru 

sucul de la 4 lămâi 


Se curăţă prazul și ceapa verde, se spală şi se toacă mărunt. Se curăță verdețurile şi se taie 
în aşa fel încât să aibă o lungime de 5-6 cm și se spală cu multă atenţie, deoarece, de obicei, 
au mult pământ. 

Se pun ceapa și prazul într-o tavă, se toarnă uleiul şi se lasă la călit până încep să se ru- 
menească. Se adaugă, apoi, verdețurile şi se amestecă continuu, până când încep să se usu- 
ce. Trebuie lăsate la prăjit până când se rumenesc bine, de unde şi numele de frigărui (fsi- 
garidia). După ce se rumenesc bine, se adaugă două pahare de apă și sare şi se acoperă. Se 
lasă la fiert, la foc mare, vreme de 25 minute şi, după aceea, se adaugă plantele aromatice, to- 
cate mărunt, precum şi piperul. Se amestecă şi se micşorează flacăra. 

Se lasă la foc până când se evaporă toată zeama iar la sfârşit se adaugă sucul de lămâie. 


PROVERB 
Cine nu vrea cicoare, să mănânce ierburi. 


Odihniţi-vă sub acest copac și vă voi aduce pâine și veți mânca. 
Facerea 18, 4-5 

47. Supă de zarzavat 
Ingrediente (pentru 6 porții): 


250 g morcovi, 500 g cartofi, 3 ardei capia verzi 

2 legături mici de ceapă verde, 1 praz, 1 ţelină cu tot cu frunze 
1 legătură mică de mărar, 1 legătură mică de pătrunjel 

250 ml ulei de măsline 

sare, piper negru, chimen 

zeama de la 3 lămâi 


Se curăţă şi se spală bine toate legumele şi se toacă. 

ATENȚIE! Se toacă cu cuțitul şi nu la blender, deoarece gustul este cu totul diferit, din 
pricină că blenderul nu le mărunțește pur şi simplu, ci le pasează. 

Cu excepția frunzelor de țelină, a pătrunjelului şi a mărarului, toate celelalte legume se 
taie mărunt, în formă de cuburi. 

Se pun trei litri de apă într-o cratiţă şi, când începe să fiarbă, se adaugă legumele. Se lasă 
la fiert până ce zeama începe să se îngroaşe. Atunci se adaugă pătrunjelul şi mărarul, tocate 
mărunt precum și toate mirodeniile. Se toarnă şi uleiul. Se lasă să mai dea într-un fiert. Chiar 
înainte de a lua oala de pe foc, se adaugă şi zeama de lămâie. 

Supa noastră este foarte gustoasă se pregăteşte repede şi simplu. În funcţie de cât de groa- 
să preferăm să fie, vom adăuga mai multă sau mai puţină apă în timpul fierberii. 

Acest fel de mâncare de poate prepara și fără ulei. * 


PROVERB 
Celui ce postește, chiar și cea mai uscată pâine i se pare pandișpan. 


Iar vinul veselește inima omului; Ca să veselească fața cu untdelemn şi pâinea inima 


omului o întărește. 
Psalmul 103, 16-17 


ii -186- Gheronda Nikolaos, în bucătăria Mânăstirii Marea Lavră 


48. Salată de cartofi 


Ingrediente (pentru 8 portii): 


1 kg de cartofi 

1 legătură de ceapă verde 

1 jumătate de legătură de pătrunjel, 1 legătură mică de mărar 
200 ml ulei 

sare, oregano, piper negru 

zeama de la 3 lămâi 


Se spală cartofii şi se pun la fiert, necurățaţi de coajă, pentru cel puţin 45 minute. După 
ce au fiert, se ia oala de pe foc (știm că e fiert atunci când, înțepat cu furculița, cartoful nu 
rămâne înfipt în ea) şi se curăță cartofii de coajă. 

Se taie în forma şi la dimensiunea aleasă de fiecare. Se curăță ceapa, se spală și se taie mă- 
runt, asemenea şi mărarul și pătrunjelul. 

Se pun toate ingredientele într-un castron, adică ceapa, cartofii, mărarul, pătrunjelul, ore- 
gano, sarea, piperul, uleiul şi zeama de lămâie și se amestecă bine. 

Salata noastră este gata. E bine să fie servită caldă. 


PROVERB 
Pentru cel înfometat, şi cresonul e gustos. 


Și le-a adus [Laban] pâine să mănânce. 


Și a zis [Eliezer]: „Nu voi mânca până ce nu voi spune ceea ce am de spus". 
Facerea 24, 33 (după Septuaginta) 

49, Chiftele din icre 
Ingrediente (pentru 8 porţii): 


7-8 fire de ceapă verde, 2-3 căţei de usturoi 

1 legătură mică mărar, 1 jumătate de legătură de pătrunjel 
piper negru, chimen, oregano 

250 g icre albe (se pot folosi şi icre roşii, dacă nu avem albe) 
NU se foloseşte sare 

3 felii pâine uscată (sau pesmet) 

1 ceaşcă făină de calitate superioară 

ulei pentru prăjit 


Se înmoaie bine pâinea în apă, se scurge şi se mărunțeșşte cu degetele. Se curăță ceapa şi 
usturoiul. Se toacă mărunt mărarul şi pătrunjelul, după ce, în prealabil, le-am spălat bine. 

Se pun toate ingredientele, adică icrele, ceapa, usturoiul, mărarul, pătrunjelul, condimentele 
şi făina, într-un castron, se amestecă şi se frământă aşa cum se frământă aluatul. E posibil să 
fie nevoie să adăugăm puţină apă călduță. 

Se modelează chiftelele și se prăjesc la foc mic, ca să se pătrundă şi în interior. 


PROVERB 
Grădină neîngrădită, legume ioc. 


Rugăciunea este vlăstarul bunătăţii şi al nemâniei; 
Rugăciunea este platoșa bucuriei și a mulțumirii; 
Rugăciunea este pavăză împotriva tristeții și a deznădejăii. 


Evagrie Ponticul 

50. Salată de icre 


Ingrediente (pentru 10 portii): 


200 g icre 
700-800 g cartofi 
2 cepe 

250 ml ulei 

5-6 lămâi 


Spălăm bine cartofii şi-i punem la fiert, cu tot cu coajă. Pentru a ne da seama dacă sunt 
fierți, îi înțepăm cu o furculiță și, dacă furculița nu rămâne înfiptă în cartof, ci iese cu ușurință, 
atunci putem considera că sunt gata. Se curăță de coajă câtă vreme sunt încă fierbinți. Într-o 
piuliță mare din lemn se bat întâi icrele. Se adaugă, apoi, ceapa, în prealabil curățată şi dată 
pe răzătoare. Se bat, în continuare, icrele şi ceapa şi se adaugă, puţin câte puţin, cartofii. După 
ce am încorporat toți cartofii iar amestecul a devenit omogen, începem să amestecăm circular 
cu pisălogul și adăugăm, puțin câte puţin, uleiul şi zeama de lămâie. 

După ce am încorporat tot uleiul şi toată zeama de lămâie, continuăm să amestecăm cir- 
cular, adăugând o jumătate de ceaşcă de apă călduță. Amestecăm în continuare, până când 
salata devine omogenă: atunci este gata. 


Notă: 

Nu se pune deloc sare, deoarece icrele sunt sărate. În loc de cartofi, se poate folosi pâine 
uscată, înmuiată în apă (uscată și sfărâmată, în prealabil). 

De asemenea, se găsesc pe piață icre albe de Suedia, mai puțin sărate, dar mai gustoase şi 
fără colorant roşu. 

Dacă nu avem piuliță, putem amesteca salata de icre la blender. 


PROVERB 
Muștarul sălbatic este verdeață, nu buruiană. 

51. Salată de vinete 
Ingrediente (pentru 8 porţii): 


1 kg vinete, 200 g miez de nucă 
3-4 căţei usturoi 

pătrunjel tocat mărunt 

150 ml ulei de măsline 

sare grunjoasă, oţet 


Se coc vinetele la cuptor pentru aproximativ o oră. Se pot coace şi pe grătar. În acest fel 
vor fi mult mai gustoase, dar va fi nevoie de mai mult efort din partea bucătarului. 

După ce se coc, se curăță de coajă. Se curăță usturoiul şi se zdrobeşte într-o piuliță de lemn, 
împreună cu sarea. Când devine o cremă omogenă, asemănătoare alifiei, se adaugă vinete- 
le şi se bat împreună. Când amestecul devine omogen, se adaugă miezul de nucă, măcinat 
în prealabil, precum şi uleiul, oţetul şi pătrunjelul şi se amestecă în continuare pentru în- 
corporarea tuturor acestor ingrediente. Salata noastră este gata. Poftă bună! 


PROVERB 
Vinul și copiii spun întotdeauna adevărul. 


Mică este albina între zburătoare, dar rodul ei întrece orice dulceaţă. 
Sirah 11, 3 

52. Supă de tahini 
Ingrediente (pentru 8 portii): 


1 pahar (de apă) de orez cu bob scurt 
4 lămâi 

200 g tahini 

sare 


Se fierbe orezul într-o oală cu apă în care am dizolvat şi sarea. De îndată ce a fiert orezul, 
se ia oala de pe foc şi se acoperă. Zeama de lămâie și fahini se pun într-un castron și se ames- 
tecă bine cu o lingură din lemn. În curând vom obţine o masă tare. Continuăm să ameste- 
căm, adăugând cu un polonic, puţin câte puțin, zeama în care am fiert orezul, până când obținem 
un terci de consistență uniformă. 

Se amestecă orezul şi zeama și concomitent se adaugă terciul de tahini, puţin câte puţin, 
ca să se lege. Se procedează la fel ca atunci când se prepară amestecul de ou cu lămâie. 

Amestecul astfel obținut nu se mai dă la foc. Se gustă şi, dacă e cazul, se adaugă sare şi lă- 
mâie. 


Notă: Supa de tahini este de post, deoarece se pregăteşte fără ulei. Se poate înlocui ore- 
zul cu paste orzişor. De asemenea, putem adăuga şi diverse verdeţuri. 


PROVERB: 
Foamea face pâinea să pară dulce. 


Hrana și educația cea bună, sănătoasă, firi bune plămădește. 
Clement Alexandrinul, Miscellanea I, V 33 

Părintele Ghedrghios cârpind năvoade, în Kaliăgra 


Câteva cuvinte despre moluşte şi crustacee 
(caracatițe, sepii, crustacee şi moluște în general) 


Caracatiţe, sepii, calamari, creveţi, midii, stridii, scoici, melci etc., pe toate le întâlnim 
în bucătăriile mănăstirilor şi celorlalte aşezăminte monahale ale Sfântului Munte, în pe- 
rioada postului, adică în Postul Mare, în Postul Sfinţilor Apostoli, al Adormirii Maicii 
Domnului şi al Nașterii Domnului. În Sfântul Munte se posteşte nici mai mult nici mai 
puţin decât două sute de zile pe an, poate şi mai mult. Din această pricină, monahii gă- 
sesc mereu noi moduri de a uşura greutatea postului sau de a introduce o variaţie în die- 
ta zilnică. Toate acestea le procură în diverse moduri: de obicei le pescuiesc înşişi mona- 
hii, ori le cumpără de la pescari profesionişti sau de la diverse magazine din Sfântul Mun- 
te sau din afară. De asemenea, pot fi proaspete sau congelate. Trebuie să ştim, însă, câte- 
va lucruri despre toate aceste vietăți marine. Caracatiţele, de pildă, sunt de mai multe fe- 
luri: caracatița comună (Octopus vulgaris), caracatița cu braţe lungi (Octopus macropus)8 
şi moschios, o varietate de caracatiță comună, cu tentacule scurte şi un singur şir de ven- 
tuze. Caracatiţele sunt bune din septembrie până în iunie, după care tentaculele lor devin 
goale pe dinăuntru. Octopus macropus are tentacule scurte, care se termină brusc și sunt 
ușor ondulate. Se poate spune că nu au o terminaţie regulată. Moschfos are tentaculele 
mult mai scurte, e de dimensiuni foarte mici şi nu atât de gustoasă precum caracatița co- 
mună. Comercianţii împart caracatițele în categorii ţinând seama de greutate și de grosi- 
mea tentaculelor şi, în funcţie de aceste criterii, stabilesc și preţurile. De asemenea, cara- 
catiţele sunt deschise şi închise la culoare şi, de obicei, cele închise la culoare sunt mai 
gustoase. 

Şi caracatițele congelate sunt bune. E suficient să verificăm cu atenţie data congelării, 
iar decongelarea să nu se facă forțat, în apă fierbinte, ci fără grabă, în mod natural. 

Şi sepiile se găsesc pe piață, atât proaspete, cât şi înghețate. Cele proaspete se vând cu 
tot cu cerneală și trebuie să le curețe cumpărătorul sau să ceară aceasta vânzătorului, bi- 
neînțeles, contra cost. Sepiile înghețate sunt foarte curate, asemenea hârtiei albe. Personal 
prefer sepiile proaspete, chiar dacă la curățarea cernelii se murdăresc mâinile şi se înne- 
gresc unghiile. Sunt bucuros să suport aceste mici neplăceri, deoarece sepiile proaspete 
sunt mai gustoase, la fel şi mâncarea pe care o gătesc pentru cei pe care-i iubesc. După 
cum vedeţi, nu încetez să spun că arta culinară cere dragoste, iar cel câştigat este bucăta- 


8. Octopus macropus este o specie de caracatiță asemănătoare cu caracatița comună (Octopus vulgaris). Este un cefalopod 
nocturn, de pradă, cu un colorit roşiatic cu puncte albe fluorescente, mai mic în dimensiuni decât caracatiţa obișnuită, răs- 
pândit în Marea Mediterană şi Marea Caraibilor (n. trad.). 

rul, care face această muncă din dragoste pentru semeni. 

Același lucru se întâmplă şi cu calamarii. Calmarul roşu (Ommastrephes sagittatus) e 
bine să fie pus la îngheţat proaspăt, pentru 2-3 zile, altfel va fi foarte tare. De asemenea, 
nu uitaţi că există calamari întregi la conservă, în suc propriu, foarte gustoşi. 

În ce priveşte crustaceele, vă rog călduros să le consumaţi numai proaspete! 

1. Caracatiţă cu verdețuri 


Ingrediente (pentru 6 portii): 


1 caracatiţă de 1,5-2 kg 

500 g spanac, 500 g frunze de sfeclă mangold, 500 g andive 

1 legătură mică de ceapă verde, 3 fire de praz 

] legătură mică de mărar, 1 legătură mică de fenicul, 1 legătură mică de țelină 
250 ml ulei de măsline 

3 cepe uscate, 5 lămâi 

piper negru măcinat 


Se spală, se fierbe şi se taie caracatița în bucăţi de 5-6 cm. Se curăță şi se spală bine cea- 
pa uscată, ceapa verde, prazul şi toate verdeţurile. Se toacă mărunt ceapa uscată, ceapa ver- 
de şi prazul, se pun în tavă împreună cu uleiul şi se lasă la călit, la foc mic, până se rumenesc. 
Se taie verdețurile în bucăţi de 6-7 cm, se adaugă în tavă, se amestecă şi, îndată ce încep să 
se înmoaie, se toarnă un pahar jumătate de apă, se presară sarea și se acoperă tava. 

După puţină vreme se amestecă din nou în tavă iar după o jumătate de oră se adaugă bu- 
căţile de caracatiță și un polonic din zeama în care a fiert caracatița. Se amestecă bine totul 
şi apoi se presară piperul. Se lasă mâncarea la fiert, la foc mic, până când se evaporă toată zea- 
ma și rămâne numai uleiul. Cu două minute înainte să luăm mâncarea de pe foc, se adaugă 
zeama de lămâie. 


PROVERB: 
Legăturică lângă legăturică, a umplut baba coșul cu mărar. 


Sămânța nu se află oare în hambare? 
Și dacă via și smochinul, rodiile şi lemnul măslinului nu au adus rod, din această zi le 
voi binecuvânta. 


Agheu 2, 19 (după Septuaginta) 

2, Caracatiţă cu Jasole verde 
Ingrediente (pentru 6 porţii): 


1 caracatiță de aprox. 1,5 kg 

1 kg fasole verde 

3 cepe uscate, 3-4 căţei de usturoi 

1 legătură mică de pătrunjel, 200 ml ulei 
sare, 5-7 roşii coapte, piper negru 


Se curăţă, se spală şi se fierbe caracatița şi apoi se taie bucăți. Se curăţă fasolea, ceapa şi 
usturoiul şi se spală. Se toacă mărunt ceapa, se pune în tavă împreună cu uleiul și se lasă la 
călit la foc mic, până se rumeneşte uşor. Se adaugă fasolea verde, se amestecă de două, trei 
ori, apoi se adaugă două pahare cu apă, usturoiul tocat mărunt, sarea și se acoperă tava. Se 
lasă la fiert pentru aproximativ o jumătate de oră, după care se dau roşiile pe răzătoare şi se 
adaugă în tavă împreună cu bucăţile de caracatiță, pătrunjelul şi piperul. Se micşorează fla- 
căra și se lasă mâncarea să fiarbă, la foc mic, până se evaporă toată zeama. Se mişcă energic 
tava, din când în când, ca să nu se prindă mâncarea. 


Deci, când au ieșit la țărm, au văzut jar pus jos şi pește pus deasupra, şi pâine. lisus le-a 
zis: Aduceţi din peştele pe care l-ați prins acum. Simon Petru s-a suit în corabie şi a tras 
mreaja la țărm, plină de peşti mari: o sută cincizeci și trei, şi, deşi erau atâţia, nu s-a rupt 
mreaja. lisus le-a zis: Veniţi de prânziţi. Și nici unul din ucenici nu îndrăznea să-L întrebe: 
Cine ești Tu?, știind că este Domnul. Deci a venit lisus și a luat pâinea şi le-a dat lor, şi de 
asemenea și peștele. Aceasta este, acum, a treia oară când lisus S-a arătat ucenicilor, după 
ce S-a sculat din morți. 


Ioan 21, 9-14 

3. Caracatiţă (uscată la soare) la grătar 
Ingrediente (pentru 4-5 portii): 


1 caracatiță de aprox. 1,5-2 kg 
ulei, pătrunjel (nu uitaţi cărbunii pentru grătar!) 


Caracatiţa trebuie să fie neapărat proaspătă, fie că am prins-o noi, fie că o cumpărăm de 
la pescar. Astfel, această rețetă se poate pregăti numai vara. 

Se spală cu mare atenţie caracatița, care trebuie să fie bine lovită şi încreţită. Cei care pes- 
cuiesc şi care au prins caracatițe ştiu bine că o caracatiță trebuie lovită de patruzeci de ori de 
un obiect tare până când se încreţesc tentaculele. Ceilalţi trebuie să aibă grijă atunci când cum- 
pără caracatiță, să fie bine lovită și gata pentru a fi gătită. Repet, spălăm bine caracatiţa şi avem 
grijă ca ventuzele să nu aibă nisip. În plus, gluga (capul) caracatiței trebuie întoarsă pe dos. 
Dacă nu a fost curățată, se scoate şi se aruncă interiorul și apoi se întoarce din nou pe faţă. 
Cu un cuțit ascuţit se scot ochii și ciocul. Se spală din nou cu atenţie, se agaţă gluga de un 
cârlig și se lasă la soare, acolo unde întindem rufele la uscat. Se ia o bucată mică de lemn, de 
dimensiunea unui creion (20-25 cm) şi se ascute cu cuțitul la ambele capete. Cu acest lemn, 
care are două capete ascuţite, se întind (ca un evantai) tentaculele caracatiţei, pentru a nu se 
atinge între ele. Două-trei zile sunt de ajuns pentru a se usca. Nu e obligatoriu să se usuce 
complet. Trebuie să fim atenți să o luăm de afară în cazul în care plouă. De asemenea, tre- 
buie să avem grijă să fie atârnată într-un loc sigur, ca să nu o mănânce pisicile, iar ca să nu 
se aşeze mușştele pe ea, o vom unge cu puţin ulei. După ce s-a uscat, se frige pe grătar, cu atenţie, 
ca să nu se ardă prea tare. ATENŢIE! Să aveţi rachiul pregătit şi să vă fi chemat deja priete- 
nii, deoarece caracatița la grătar este o gustare extraordinară; de altfel, cred că vor veni sin- 
guri atunci când vor simți mirosul îmbietor răspândit pretutindeni în jur. 

Când e gata, se taie bucăți şi se așază pe un platou iar deasupra se presară pătrunjelul to- 
cat mărunt. Sunt convins că ați remarcat faptul că am omis un ingredient, şi anume sarea. 
Nu se foloseşte sare deloc, pentru că este sărată de la fire. 


PROVERB 
Nu-ţi lua tigaie, înainte să prinzi peştii. 

4, Caracatiţă pe cărbuni 


Ingrediente (pentru 4-5 porții): 


1 caracatiţă de 1,5-2 kg 
ulei 

3 lămâi 

pătrunjel 


Ca și în reţetele precedente, se spală bine caracatiţa, se aşază într-o cratiţă cu apă şi se lasă 
la fiert, la foc mic, pentru aproximativ o oră. De obicei, se pune foarte puţină apă la început, 
şi dacă e nevoie, se mai adaugă puțină pe parcurs. Aceasta din pricină că, la fiert, caracatița 
îşi lasă propria zeamă. Se scoate, apoi, din oală şi se lasă la scurs pentru aproximativ 10 mi- 
nute. Se separă tentaculele şi se pun la fript pe grătar, ca şi gluga (capul). După ce se frige, 
se aşază pe un platou. Se stropeşte din belşug cu ulei şi apoi se presară deasupra pătrunje- 


lul. 


PROVERB 
Peștii în mare, tigaia pe foc. 


Și în fiecare zi, stăruiau într-un cuget în templu şi, frângând pâinea în casă, luau îm- 


preună hrana întru bucurie și întru curăția inimii, lăudând pe Dumnezeu. 
Faptele Apostolilor 2 , 46 

5. Caracatiță murată în oțet 


Ingrediente (pentru 10 porţii): 


2 caracatițe de 1-2 kg fiecare 
200 ml ulei 

oregano 

3-4 căţei usturoi 

puţin oțet 


Ca şi în prima rețetă, se spală caracatițele şi se pun la fiert, la foc mic, pentru aproxima- 
tiv două ore. La început se pune foarte puţină apă și la nevoie se mai adaugă puţină, pe par- 
curs. Nu se pune deloc sare. Se amestecă continuu. Se încearcă cu o furculiță, pentru a ve- 
dea dacă au fiert caracatiţele. Atunci când caracatiţa e bine fiartă, dacă încercăm să o ridi- 
căm, tentaculele se vor rupe şi se vor separa unele de altele. După ce au fiert bine, se iau ca- 
racatițele din oală, cu o spumieră, şi se așază pe o farfurie întinsă. Când se răcesc, se taie în 
bucăţi de 2-2,5 cm. Se taie usturoiul în felii foarte subțiri şi se amestecă cu bucăţile de cara- 
catiță şi cu oregano. Acest amestec se mută într-un borcan de sticlă. Se acoperă cu oțet iar 
deasupra se toarnă ulei. Dacă dorim, putem adăuga şi o mică cantitate din zeama în care au 
fiert caracatițele. Caracatiţa murată se consumă rece. Este o gustare extraordinară şi se poa- 
te păstra, în borcanul în care am pus-o, pentru multă vreme. 


PROVERB 
Trei bani uleiul, trei oţetul, trei şi amestecul de ulei cu oțet. (Ce iei pe mere, dai pe pere.) 

6. Caracatiţă cu lămăie 


Ingrediente (pentru 4 porţii): 


1 caracatiță de 1,5-2 kg 

250 ml ulei 

4 lămâi 

15-20 boabe de piper negru 
5-6 foi de dafin 


Ca şi în prima reţetă, se spală, se curăţă şi se spală din nou, cu atenţie, caracatița. Se pune 
la fiert în foarte puţină apă şi se întoarce des de pe-o parte pe alta, ca să-şi lase propriul suc. 
Se lasă la fiert, la foc mic, vreme de aproximativ o oră jumătate, apoi se adaugă uleiul, foile 
de dafin şi boabele de piper şi se lasă să fiarbă în continuare. Zeama pe care o lasă caracatiţa, 
amestecată cu uleiul, formează un fel de sos gros, de culoare închisă. Cu trei minute înain- 
te de a lua oala de pe foc, se adaugă zeama de lămâie. Se consumă caldă şi este foarte gustoa- 
să. Se serveşte simplu, ca aperitiv, sau poate însoți alte platouri. 


PROVERB 
Cine doarme până târziu nu prinde peşti. 


Toate animalele pământului, 
Domestice și sălbatice, 

Și toate câte în adâncuri trăiesc 
Și cele care zboară prin aer, 

Sunt robii tăi și în puterea ta sunt. 


Vasile cel Mare, la aminte la tine însuți 

7. Caracatiţă cu macaroane scurte 


Ingrediente (pentru 6 portii): 


1 caracatiţă 1-1,5 kg 
500 g macaroane scurte 
2 cepe uscate 

3-4 căţei usturoi 

200 ml ulei 

6-7 roşii coapte 

piper negru, boia dulce 
chimen, ulei, sare 


Se fierbe caracatiţa şi se taie în bucăţi de 1,5-2 cm. Se curăţă ceapa şi usturoiul, se toacă 
mărunt, se așază într-o tavă împreună cu uleiul şi se călesc la foc mic. Îndată ce se rumenesc 
ușor, se adaugă o jumătate de litru de apă şi roşiile date pe răzătoare. Se adaugă un polonic 
din zeama în care a fiert caracatița, condimentele și sarea. După ce dă în fiert, se mută într-un 
pirex sau într-o tavă. Se adaugă, apoi, caracatița tăiată bucăți şi macaroanele și se amestecă 
bine. Se dă tava la cuptor pentru 30-40 minute, până se evaporă zeama. Cuptorul trebuie în- 
călzit în prealabil la 180" C. 


Ci acum se fac semănături în bună pace! Via își va da rodul ei și pământul va da roa- 
dele lui, cerul va lăsa să pice rouă, iar Eu voi da în stăpânire, rămășiței acestui popor, toa- 
te bunătățile acestea. 


Zaharia 8, 12 (după Septuaginta) 

8. Caracatiţă cu paste orzișor 


Ingrediente (pentru 5-6 portii): 


1 caracatiță de 1-1,5kg 

500 g paste tip orzişor 

2 cepe uscate, 3 căţei de usturoi 

200 ml ulei de măsline 

5-6 roşii coapte 

piper negru, chimen, sare, boia dulce 


Se fierbe caracatiţa şi se taie bucăţi. În privinţa celorlalţi pași, se urmează întocmai in- 
dicaţiile din reţeta precedentă (Caracatiţă cu macaroane scurte) iar rezultatul va fi un 
foarte gustos ghiveci grecesc cu caracatiță. 


PROVERB 
Viermele mic prinde peştii mari. 


Tuturor vă este cunoscut, prieteni, 

Că litaniile, după obicei, 

Pe vreme bună, însorită, se rânduiesc. 
Cu mulțumire şi evlavie, 

Toată lumea va merge-n procesiune. 
Când, însă, se-ntâmplă să fie 

Vânt și ploaie, ori vreme rece, 

Să ieşi din casă e de-a dreptul vătămător. 


Stihuri călugărești 

9. Caracatiţă cu vin 


Ingrediente (pentru 4-5 portii): 


1 caracatiță 1,5-2kg 

4-5 cepe uscate, 5-6 căţei usturoi 

500 ml vin roșu 

4-5 foi dafin, piper negru boabe 

200 ml ulei de măsline 

1 lingură jumătate de pastă de tomate 


Se curăţă şi se spală bine caracatiţa şi se fierbe la foc mic, în puţină apă, deoarece își va 
lăsa propria zeamă în timpul fierberii. Va fi nevoie să amestecăm des în oală. După ce fier- 
be caracatiţă, se taie fiecare tentacul în două sau trei bucăţi. Se curăţă usturoiul și ceapa şi se 
spală. Ceapa se toacă mărunt şi se căleşte la foc mic, până se rumeneşte bine. Se adaugă, apoi, 
usturoiul întreg, caracatița tăiată bucăţi, vinul, foile de dafin şi piperul. Se adaugă pasta de 
tomate, rărită cu puţină apă. Se adaugă în tavă şi jumătate din zeama în care a fiert caracatița. 
Se lasă la fiert pentru aproximativ o oră, până când sosul se leagă bine. Tava trebuie să fie aco- 
perită. 

Mâncarea pe care tocmai am preparat-o este foarte gustoasă şi răspândeşte un miros îm- 
bietor... 


PROVERB 
Racul, la el în casă, de nimic nu se teme. 

10. Caracatiţă cu cartofi 
Ingrediente (pentru 6 porţii): 


1 caracatiță de 1,5 kg 

500 g cartofi 

200 ml ulei, 4 cepe 

3 căţei de usturoi, 2 linguri de pastă de tomate 
scorţişoară măcinată, chimen 

paprika, frunze de dafin 

oregano, sare 


Se fierbe caracatița întreagă la foc mic, în foarte puţină apă după ce, în prealabil, am spălat-o 
foarte bine, aşa cum am arătat în rețeta precedentă. Se curăţă cartofii şi se taie în bucăţi mari. 
Se căleşte ceapa la foc mic și, îndată ce începe să se rumenească, se adaugă cartofii și se ames- 
tecă de câteva ori. În continuare, se adaugă un polonic din zeama în care a fiert caracatiţa şi 
trei sferturi de litru de apă, se adaugă usturoiul tăaiat feliuțe subțiri şi pasta de tomate, rări- 
tă cu puţină apă, precum şi toate mirodeniile și condimentele. Se mărește flacăra şi se adau- 
gă în oală caracatița tăiată în bucăţi de trei-patru centimetri fiecare. Se lasă la fiert, la foc mic. 
După 20 de minute este gata. 


Și după cum caracatița își schimbă culoarea, 
Se spune — după aceea a solului pe care se află, 
La fel şi sofistul mintea își preface 

Sub influența părerilor celor ce-i sunt alături. 


Vasile cel Mare, Către tineri, despre folosul citirii literaturii eline, IX 

11. Stujfat de caracatiță 


Ingrediente (pentru 6 porţii): 


1 caracatiță de 1,5-2 kg 

1,5 kg ceapă uscată (de mărimea unei nuci) 

250 ml vin, 200 ml ulei 

3-5 căţei usturoi, 5-6 foi de dafin 

piper negru boabe, 5-6 cuişoare 

lemn de scorţişoară, foarte puţină pastă de tomate (opţional) 


Ca şi în rețetele precedente, se fierbe caracatița şi apoi se taie în bucăţi de 5-6 cm. Se cu- 
răță ceapa şi usturoiul, se spală și se lasă la scurs. Se așază ceapa la călit într-o tavă. Când s- 
a rumenit ușor, se adaugă usturoiul și o jumătate de pahar de apă, apoi se acoperă tava şi se 
lasă la fiert pentru 15-20 minute. Se adaugă, apoi, vinul, foile de dafin şi condimentele iar de- 
asupra se așază bucăţile de caracatiță. Se poate adăuga şi un polonic din zeama în care a fiert 
caracatița. E de preferat să folosim zeama de la caracatiță în locul pastei de tomate. Dacă nu 
folosim zeamă de caracatiță, înainte de a adăuga pasta de tomate, o vom rări în puţină apă. 

Se acoperă mâncarea şi se lasă la fiert, la foc mic, pentru aproximativ o oră. Nu se ames- 
tecă deloc, ci se mișcă energic tava, în răstimpuri. Se gustă și se adaugă sare după preferinţă, 
deoarece, după cum am mai spus, caracatița este singura vieţuitoare marină care nu necesi- 
tă să fie sărată la gătit. 


PROVERB 
Mai bine verdețuri cu pace, decât peşte cu dihonie. 


Voi ați semănat mult, dar ați cules puțin; ați mâncat, dar nu v-aţi săturat; aţi, băut, dar 


nu v-aţi îmbătat. 
Agheu 1,6 

12. Caracatiţă cu orez 
Ingrediente (pentru 6 portii): 


1 caracatiță de aprox. 1 kg 

500 g orez cu bob lung 

2 cepe, 180 ml ulei 

piper negru, chimen, 6-7 roşii coapte 

1 legătură mică de pătrunjel (sau 1 legătură mică de mărar, după preferinţă) 


Se fierbe caracatiţa şi se taie în bucăţi de 1-2 cm. Se curăță ceapa, se toacă mărunt şi se 
căleşte. Se spală orezul, se scurge bine şi se adaugă în tavă. Se amestecă de câteva ori înain- 
te de a adăuga roșiile date pe răzătoare, condimentele, bucăţile de caracatiță, pătrunjelul to- 
cat mărunt și sarea. Se adaugă, apoi, apa. Raportul trebuie să fie de 1 la 3, adică pentru o mă- 
sură de orez se adaugă trei măsuri de apă. Se lasă să fiarbă 10 minute, apoi se mută într-un 
pirex şi se dă la cuptor la 100*C, pentru aproximativ 20 de minute. Pilaful cu caracatiță este 
gata! 


Ce bine miroase caracatița cu orez. 
Stih popular 


Prietenul meu avea o vie pe o coastă mănoasă. Și am săpat-o, am curățat-o de pietre și 
am sădit-o cu viţă din valea Sorek. Și am ridicat în mijlocul ei turn şi am săpat și teasc. Și 
aveam nădejde că va face struguri. 


Isaia 5, 1-2 (după Septuaginta) 

Arsanaua Mânăstirii Iviron ? 


13. Supă de caracatiță 
Ingrediente (pentru 8 porţii): 


2-3 caracatițe mici, 1 legătură mică de ceapă verde (tocată mărunt) 

3 cartofi tăiați cuburi, 3 morcovi (curăţaţi şi tăiați cuburi) 

1 legătură mică de mărar, 1 legătură mică de pătrunjel, 1 legătură mică de țelină 
(tocată mărunt) 

500 g paste orzişor subțiri 

1 kg roşii proaspete trecute prin blender şi 3 linguri de pastă de tomate rărită cu apă 
chimen, sare (la nevoie), puţin oţet, zeama de la 3 lămâi 

200 ml ulei 


Se opăresc caracatiţele şi se taie cuburi de dimensiuni mici. Zeama în care au fiert se păs- 
trează, deoarece o vom folosi mai târziu. 

Într-o cratiţă mare se pun cartofii, morcovii, ceapa, ţelina, uleiul şi doi litri de apă şi se lasă 
la fiert o jumătate de oră. Se adaugă întâi orzişorul și caracatița, se lasă să dea într-un fiert şi 
apoi se adaugă şi zeama în care am fiert prima oară caracatița, roşiile trecute prin blender şi 
se lasă la fiert pentru încă 10-15 minute. Se adaugă pasta de tomate rărită, mărarul, pătrun- 
jelul, oţetul şi mirodeniile și se gustă pentru a vedea dacă e nevoie de sare sau nu, fiindcă, de 
obicei, caracatița este sărată de la fire. Se lasă să fiarbă în continuare şi se amestecă energic 
pentru încă 10 minute, apoi se ia de pe foc şi se adaugă imediat zeama de lămâie. Este foar- 
te gustoasă şi miroase a mare şi a grădină de zarzavaturi. 


Vas al lui Hristos și rug aprins 

Biserică sfântă și lumină cugetătoare, 

Sceptru și masă din care a răsărit 

Cel ce pe toţi hrănește, Născătoare de Dumnezeu. 


Ioan Mavropous, Canon către Născătoarea de Dumnezeu 

14. Calamari la grătar 


Ingrediente (pentru 5 porţii): 


10-12 calamari (1,5-2 kg, în total) 

3 roşii medii, nu foarte coapte 

5 dovlecei mici 

4 cartofi mai mici 

ulei de măsline, lămâi, pătrunjel, sare 


Atunci când cumpărăm calamarii, e nevoie de multă atenţie: aceştia nu trebuie să fie mari, 
dar nici foarte mici. De la cap până la coadă, calmarul trebuie să aibă între 15 şi 20 de cen- 
timetri. 

Curăţăm calamarii şi îi spălăm cu atenţie. Nu le tăiem capul, nici nu îndepărtăm cernea- 
la sau membranele dinăuntru. Îi sărăm şi îi prăjim pe grătar, pe cărbuni. Focul de cărbuni 
nu trebuie să fie puternic, ca nu cumva să se prăjească doar pe dinafară. Cam 20 de minute 
ajung pentru a frige toți calamarii. 

Spălăm cartofii şi dovleceii și îi fierbem împreună. Spălăm roşiile și le tăiem felii (ronde- 
le) de 1,5 cm grosime și le frigem pe același grătar pe care mai înainte am fript calamarii, toc- 
mai pentru a le împrumuta aroma. De obicei, le sărăm cu puțină sare grunjoasă, înainte de 
a le pune pe grătar. Când ajungem la momentul servirii, curățăm cartofii și dovleceii fierți 
şi îi tăiem felii. Fiecare porţie trebuie să conţină în mijloc doi calamari, două-trei felii de roșii 
prăjite, de-o parte, iar feliile de cartofi şi dovlecei de cealaltă parte. Stoarcem lămâile şi ames- 
tecăm sucul cu ulei de măsline, adăugăm puţină sare şi turnăm acest amestec peste calamari, 
cartofi şi dovlecei, dar nu şi peste roşii. La sfârşit, presărăm puţin pătrunjel mărunțit şi pla- 
toul nostru este gata. 


PROVERB 
Nu-ţi înmuia buzele în supa altuia. 

15. Calamari cu verdețuri 
Ingrediente (pentru 6 porții): 


1 kg de calamari, 3-5 cepe uscate 

2 fire de praz, 3-4 căţei de usturoi 

200 ml de ulei de măsline 

1,5 kg de verdețţuri (spanac, frunze de sfeclă albă şi mangold, pătrunjel de Apulia, 
păpădie) 

1 legătură mică de ceapă verde, 1 legătură mică de mărar 

5 lămâi, piper negru, sare 


Curăţăm calamarii de intestine şi de membrane şi îi spălăm, apoi îi fierbem în puţină apă, 
pentru jumătate de oră. Imediat ce au fiert, îi tăiem în bucăţi de 2-3 cm. Păstrăm apa în care 
au fiert pentru mai târziu. Curăţăm verdețurile şi le tăiem în bucăţi de 5-6 cm, apoi le spă- 
lăm bine. Călim cepele şi prazul iar când încep să se rumenească adăugăm verdețurile îm- 
preună cu usturoiul tăiat mărunt şi amestecăm bine. Când încep să se înmoaie, adăugăm un 
pahar cu apă, două polonice din zeama în care au fiert calamarii și sare şi acoperim oala cu 
capacul. Dăm focul mai tare şi lăsăm totul să fiarbă timp de jumătate de oră, apoi micşorăm 
focul şi adăugăm calamarii şi piperul negru, lăsându-i la foc mic până scade zeama de tot. 
În ultimul moment turnăm sucul de la cele 5 lămâi și luăm tava de pe foc. 


Notă: 
Această rețetă se poate prepara şi cu calamari de conservă. De asemenea, sucul de lă- 
mâie poate fi înlocuit cu pastă de tomate. 


PROVERB 


Tocmai acum, când s-a făcut marea iaurt, mi-am pierdut lingura. (Se spune despre lu- 
cruri care se întâmplă prea târziu în viață) 

16. Calamari de conservă, cu cartofi 
Ingrediente (pentru 5 porţii): 


2 conserve de calamari (în suc propriu, fără ulei) 
3 cepe 

180 ml de ulei de măsline 

1 kg de cartofi 

3-4 căţei de usturoi 

2 linguri de pastă de tomate 

oregano, 5-6 foi de dafin 

piper negru, chimen, boia dulce, sare 


Curăţăm cartofii, îi spălăm şi îi tăiem în patru. Deschidem conservele şi curățăm calamarii 
de membranele din interior iar zeama o aruncăm. Călim ceapa şi, de cum începe să se ru- 
menească, adăugăm cartofii şi usturoiul şi amestecăm totul până încep să se rumenească. Ime- 
diat după aceea, turnăm un pahar și jumătate-două pahare de apă, toate condimentele, sa- 
rea și pasta de roșii rărită cu puţină apă. Amestecăm bine şi acoperim tava. Mărim flacăra şi 
mai lăsăm tava la feirt vreme de încă 20 de minute. Aşezăm pe deasupra calamarii, dăm fo- 
cul mic iar după 15-20 de minute mâncarea noastră este gata. 


PROVERB 
Nu tot ce se prinde în năvod e numaidecât peşte. 


Și șezând ei să mănânce pâine și căutând cu ochii lor, au văzut o caravană de Ismaeliţi 


venind dinspre Galaad. 
Facerea 37, 25 

17. Calamari de conservă cu paste orzișor 
(ghiveci grecesc cu calamari) 


Ingrediente (pentru 4 porţii): 


2 conserve de calamari (în suc propriu, fără ulei) 
500 g de paste orzişor 

2'cepe 

180 ml de ulei de măsline 

2 linguri de pastă de tomate 

piper negru, chimen, boia dulce, sare 


Deschidem conservele, curățăm calamarii de membrane şi îi tăiem în bucățele de 1,5- 
2 cm. În tigaia în care prăjim ceapa (tocată mărunt, bineînţeles), turnăm 1 litru de apă. 
Îndată ce apa începe să fiarbă, adăugăm pastele orzişor. Când pastele încep să se înmoa- 
ie, aşezăm calamarii tăiaţi bucățele, condimentele, pasta de tomate rărită cu un pic de apă 
şi sarea. Le lăsăm să fiarbă foarte încet, vreme de 20 de minute. Imediat după aceea luăm 
tava de pe foc, o acoperim, amestecând din când în când, până se umflă pastele. 

Acest ghiveci grecesc de post este gustos şi se prepară foarte repede. 


PROVERB 
Cum e crabul, la fel şi supa de crab. 


Odată, în vreme de post, s-a întâmplat să-l viziteze pe Avva Moisi niște frați din Egipt. 
Iar acela, pentru a-i mângâia, a făcut mâncare gătită la Schiti. Vecinii, când au văzut fu- 
mul, au alergat și au povestit întâmplarea arhiereilor: „Moisi calcă postul şi gătește mânca- 

» 8 . gi . » . A . ai Aa: » A u = A 
re”. Atunci arhiereii au zis: „Lăsaţi-l, când va veni la noi, îi vom spune”. Trecând săptămâ- 
na de post, întâlnindu-l ierarhii pe Avva Moisi şi văzându-i purtarea, i-au zis înaintea tu- 
turor: „Avva Moisi, ai lăsat rânduielile oamenilor, dar ai ținut porunca lui Dumnezeu!” 


Din Pateric 

18. Calamari prăjiți 
Ingrediente (pentru 4 portii): 


1 kg de calamari 
ulei pentru prăjit 
făină, sare 


Curăţăm calamarii de intestine și membrane, îi tăiem rondele și îi spălăm bine. Îi sărăm 
şi îi aşezăm într-o strecurătoare, să se scurgă. Secretul succesului prăjirii calamarilor constă 
într-un pic de atenție și de rapiditate, nimic complicat. Într-o parte avem tigaia bine umplută 
cu ulei, iar în cealaltă, calamarii daţi prin făină. Când dăm calamarii prin făină, aceştia tre- 
buie să fie bine uscați. Îndată ce se încinge uleiul, luăm rondelele una câte una, le scufundăm 
într-un bol cu apă şi le punem repede în uleiul încins. Calamarii trebuie să fie uscați când îi 
dam prin făină și să treacă foarte repede prin apă, înainte de a ajunge în tigaie — acesta este 
secretul; atât cât durează un tic-tac al ceasului, atât trebuie să ţinem calmarul în apă. Este ne- 
voie de un pic de atenţie, pentru că uneori calmarul, fiind ud, face uleiul încins să sară din 
tigaie. În acest mod, ei se prăjesc repede și devin crocanţi. În acelaşi fel putem prăji şi cala- 
marii congelaţi, pe care îi găsim gata tăiați la magazin, şi care doar trebuie decongelaţi co- 
rect. Şi tot la fel se prăjesc şi calamarii de conservă. 


PROVERB 
Una e via, alta grădina. 


Ne-am pus zălog viile şi ogoarele și casele noastre, ca să ne luăm pâine să ne astâmpă- 


răm foamea. 


Neemia 5, 3 

19. Midii înăbușite 
Ingrediente (pentru 4 portii): 


1 kg de midii proaspete, în cochilie 
3-4 căţei de usturoi 

jumătate de legătură de mărar 
sucul de la 4 lămâi 

100 ml de ulei de măsline 


Spălăm midiile cu multă atenţie. Trebuie să fim siguri că midiile sunt proaspete, vii. Mi- 
diile vii sunt întotdeauna închise și miros a mare. 

Punem midiile într-o tavă, iar deasupra presărăm usturoiul tocat mărunt și mărarul, apoi 
turnăm uleiul și jumătate din sucul de lămâie, fără să punem vreo picătură de apă. Midiile 
îşi vor lăsa zeama proprie. Se lasă aproximativ un sfert de oră la foc mic. Se vor deschide toa- 
te, împrăştiind un miros îmbietor iar zeama pe care au lăsat-o va fi foarte gustoasă. 

Le scoatem pe un platou adânc şi turnăm deasupra restul de suc de lămâie. 


Stridiile, midiile, prietene, sunt greu de mistuit. 
De te-mbolnăvești de la ele și faci febră mare, 
Acoperă-te cu trei cergi și nu te ridica din pat trei zile. 


Stihuri călugărești 


Cu lapte, unt și miere se vor hrăni toți cei rămaşi în pământul acesta. 
Isaia 7, 22 (după Septuaginta) 

20. Pilaf cu midii 


Ingrediente (pentru 5 porții): 


500 g de orez cu bob lung (tip Carolina) 

1 kg de midii proaspete sau congelate 

7-8 cepe verzi sau 2 cepe uscate tocate mărunt 
sare, piper, chimen (opţional), mărar 

sucul de la 2-3 lămâi 

150-180 ml de ulei de măsline 


Decongelăm midiile şi le spălăm bine. Spălăm și orezul. Punem ceapa tocată în tigaie, cu 
ulei, și o lăsăm la călit, la foc mic. Imediat ce se rumenește, adăugăm orezul şi amestecăm 
de două-trei ori înainte să turnăm apă. Apa, de preferință caldă, o turnăm un pic mai înco- 
lo; este nevoie să luăm aminte la cantitatea de apă, pentru că de proporţia apă-orez depin- 
de succesul mâncării. Proporția orez-apă trebuie să fie de 1 la 2,5. În continuare, turnăm și 
mărarul tăiat mărunt, sarea şi restul ingredientelor (în afară de sucul de lămâie). Când ore- 
zul dă în fiert, abia atunci punem şi midiile în cratiţă; dacă nu le punem la sfârşit, ele se strâng 
şi se întăresc. Când s-a mai dus din zeamă, tragem cratița deoparte, amestecând energic, apoi 
acoperim cratița cu un şervet şi punem capacul deasupra. Peste puțină vreme amestecăm din 
nou, pentru ca orezul să absoarbă toată zeama, şi turnăm şi sucul de lămâie. 

Pe piaţă se găsesc şi midii proaspete, dar trebuie verificată cu atenție data expirării lor. 


PROVERB 


Patruzeci de ani am lucrat la stridii şi la midii, 
Bani de casă n-am strâns, nici măcar de cărămizi. 


Și i-a zis lui: „Hai cu mine, ca să mănânci pâine!” 
3 Regi 13, 15 

21. Midii prăjite 
Ingrediente (pentru 4 porții): 


1 kg de midii proaspete 

200 g de făină de calitate superioară 

sare, piper, ulei (de măsline) pentru prăjit 
sucul de la 2 lămâi, jumătate de pahar de bere 


Se toarnă într-un bol jumătate de pahar de apă, berea, sarea, piperul şi sucul de lămâie. 
Amestecăm continuu cu un tel, turnând încet, încet, făina, astfel ca totul să se transforme 
într-o pastă omogenă. Spălăm midiile și le punem într-o strecurătoare, apoi le turnăm în pas- 
ta de făină. După ce încingem uleiul în tigaie, luăm midiile cu o spumieră, câte două-trei, și 
le punem în uleiul încins. Focul trebuie să nu fie prea tare, astfel încât midiile să se rume- 
nească, dar să se prăjească şi în interior. Putem face şi altfel: înainte de a da midiile prin pas- 
ta de faină, le lipim două câte două, iar apoi le prăjim împreună. Astfel, ele vor fi de dimen- 
siuni mai mari şi vor fi mai arătoase. Gustul şi succesul mâncării depind şi de modul în care 
aceasta e prezentată. Vă reamintesc, anticii ziceau că „din vedere se naşte iubirea” 


PROVERB 
Anul trecut s-a ars mâncarea, anul ăsta miroase a fum. 


Se zice că l-a întrebat, odată, Avva Iosif pe Avva Pimen, cum trebuie să postească omul 
iar Avva Pimen i-a răspuns: „Mie îmi plac cei care mănâncă în fiecare zi, dar nu se satură”. 
Atunci a zis Avva Iosif: „Da, dar tu, Avvo, când erai tânăr, nu mâncai decât o dată la două 
zile”. Bătrânul i-a răspuns: „Da, e adevărat, câteodată la trei zile sau la patru sau chiar la 
o săptămână. Toate acestea, însă, le încercau Bătrânii noștri, care erau foarte tari. În cele 
din urmă, au ajuns la concluzia că este bine să mănânce omul în fiecare zi, dar putin. Ast- 
fel, ne-au arătat calea împărătească, cea mai puţin chinuitoare”. 


Din Pateric 

22. Pilaf cu diverse fructe de mare 


Ingrediente (pentru 6 porţii): 


500 g de orez 

500 g de midii congelate 

500 g calamari (întregi sau tăiaţi rondele) 

500 g creveţi congelați 

8-9 cepe verzi tocate mărunt sau 2-3 cepe uscate 
1 legătură de mărar 

chimen (opţional) 

sucul de la 2-3 lămâi 

200 ml de ulei de măsline 


La fel ca în rețeta 20, Pilaf cu midii, decongelăm midiile, calamarii și creveții. Se pot fo- 
losi, de asemenea, şi fructe de mare de conservă, în suc propriu. În orice caz, eu le prefer şi 
le recomand pe cele congelate. 

Se căleşte ceapa tocată mărunt, se adaugă, la momentul potrivit, orezul şi se amestecă bine, 
apoi se toarnă apa. Pentru celelalte, se urmează întocmai indicaţiile din reţeta de pilaf cu mi- 
dii. Să nu aveţi nici o îndoială asupra acestui fel de mâncare: este cu mult mai bun decât al- 
tele asemănătoare. Încercaţi-o și nu veți fi dezamăgiţi! 


Vin până la îmbătare să nu bei şi beţia să nu călătorească cu tine pe cale! Dă celui flă- 


mând din pâinea ta și celui gol din hainele tale. 
Tobit 4, 15-16 

23. lahnie de melci 


Ingrediente (pentru 8-10 porții): 


80-100 de melci 

10 cepe uscate, 5 căţei de usturoi 

sare, piper negru boabe, 4-5 foi de dafin, boia, puţin chimen 

5-6 cuişoare, 2 lemnişoare de scorţişoară, 2 linguri de pastă de tomate 
250 ml de vin negru, oțet 

300 ml de ulei de măsline 


PARTEA 1 


Melcii îi putem culege noi înşine, la ţară sau la munte, dar trebuie să avem în vedere fap- 
tul că sunt buni doar cei cu cochilie albicioasă, nu şi cei cu cochilie verzuie. Se găsesc, de ase- 
menea, şi la piață. Din melci se prepară o mâncare foarte gustoasă. Nu vă ascund faptul că 
este o reţetă dificilă, dar merită efortul, pentru că, repet, mâncarea de melci este extrem de 
gustoasă. În Antichitate erau cunoscuţi sub numele de fer&ikoi (purtători de casă) sau cochilii. 
În fine, trebuie să avem grijă ca melcii să fie vii. Îi punem într-un lighean plin pe jumătate cu 
apă, îi acoperim cu un capac și așezăm un obiect greu deasupra. Îi lăsăm astfel vreme de 5- 
6 ore. Cei care sunt vii, îşi vor scoate cornițele și vor porni la plimbare, iar dacă nu punem 
ceva greu pe capac, vor ieşi afară şi se vor împrăștia în toată bucătăria, lăsând dâre lipicioa- 
se în urma lor, putând ajunge până pe pereţi şi chiar pe tavan. Aşadar, după 5-6 ore, îi spă- 
lăm și îi punem la foc într-o cratiţă mare, cu apă rece. Îndată ce încep să fiarbă, înlăturăm spu- 
ma, iar după aproape 20 de minute, adăugăm oțet și sare. După aceasta, ei vor elimina tot mu- 
cusul şi multă spumă. Continuăm să adunăm spuma, până când apa rămâne curată. La un 
moment dat, cam după o oră, pentru a risipi îndoiala, putem gusta unul dintre ei... Îi luăm, 
apoi, de pe foc, scurgem apa în care au fiert şi turnăm apă rece, pentru a-i spăla. Apoi îi pu- 
nem într-o strecurătoare şi-i lăsăm să se răcească. Cu un cuțit ascuţit facem o gaură circula- 
ră în dosul cochiliei, pentru a-i putea curăța şi în interior şi pentru ca sarea şi uleiul să poată 
pătrunde înăuntru. Apoi îi clătim în vreo trei-patru ape, pentru a-i spăla de toate bucăţile spar- 
te de cochilie. Abia acum, melcii sunt gata de a fi gătiți. 


PARTEA a Il-a 


Curăţăm Ceapa şi usturoiul, le tocăm mărunt şi le lăsăm în ulei la călit, la foc mic, într-o o 


ue ae o sv 

care turnăm vinul și mirodeniile, condimentele, pasta de tomate rărită cu puţină apă și le lă- 
săm să fiarbă la foc mic, amestecând din când în când. După 40-45 de minute, dăm focul la 
minim și așteptăm să scadă de tot zeama din mâncare, amestecând continuu. Această ope- 
raţie trebuie să dureze 20-30 de minute, iar ceapa trebuie să se fi topit de tot, devenind una 
cu uleiul, un sos gros, iar aroma de ceapă să nu ne mai înțepe nările. Ei, abia acum, melcii 
noştri sunt gata. 


PROVERB 
Melcul ardea, dar continua să cânte. 


Ale vieții plăceri le-am privit 

Cugetat-am la cele ce se petrec, 

Urmărind ale vieții dureri 

Și am suferit pentru viaţa celor pieritoare. 
Pe voi, doar, v-am fericit, 

Cei ce aţi ales partea cea bună 

Dragostea de Hristos și credința-n El 

Și cu profetul David cântând „Aliluia”. 


Roman Melodul, Despre viața călugărească 

24, Melci cu verdețuri 


Ingrediente (pentru 8-10 porții): 


80-100 de melci 

10 fire de ceapă verde, 3 fire de praz 

500 g de spanac sau frunze de sfeclă albă 

500 g de verdețuri sălbatice (păpădie, mangold sau frunze de mac sălbatic) 
1 legătură de mărar, 1 legătură de fenicul 

sare, piper negru, chimen (opţional) 

300 ml de ulei de măsline, sucul de la 3 lămâi 


Curăţăm melcii, îi spălăm, îi opărim şi îi curățăm din nou, la fel ca în reţeta de dinainte. 
Curăţăm, tăiem şi spălăm verdețurile. Tăiem ceapa şi prazul și le punem la prăjit în tigaie. 
Adăugăm, apoi, și verdețurile în tigaie, amestecăm şi adăugăm şi un pahar-un pahar şi ju- 
mătate de apă. Mărim flacăra pentru 20-25 de minute. După ce au fiert un pic verdeţurile, 
adăugăm şi melcii, mărarul și feniculul tăiat mărunt, sarea şi condimentele iar după ce mai 
fierb împreună încă vreo jumătate de oră, până ce scade toată zeama, turnăm sucul de lămâie 
şi luăm mâncarea de pe foc. 


PROVERB 
Până şi melcul se plictiseşte acasă la el. 


Și a plecat Ilie şi a făcut după cuvântul Domnului; s-a dus și a șezut la pârâul Cherit, ca- 
re este în fata Iordanului. Corbii îi aduceau pâine și carne dimineața, pâine și carne seara; 
iar apă bea din pârâu. 

3Regi 17, 5-6 

25. Melci cu vin 


Ingrediente (pentru 8 porţii): 


80-100 de melci 

4-5 cepe uscate, 8-10 căţei de usturoi 

sare, piper negru sau boia, scorţişoară şi cuişoare 
200 ml de ulei de măsline, 200 ml de vin roșu 


Fierbem melcii şi îi curățăm, la fel ca în rețetele de dinainte, dar nu-i tăiem, ci îi scoatem 
din cochilie cu o furculiță (sau cu o scobitoare) și le tăiem coada, care se întâmplă, adesea, 
să fie amară. 

Tăiem mărunt ceapa şi usturoiul și le punem la prăjit. Îndată ce se rumenesc, adăugăm 
melcii scoşi din cochilie, o jumătate de pahar de apă, tot vinul, pasta de roşii diluată cu puţină 
apă, şi condimentele. După ce fierb timp de 30-40 de minute, micşorăm focul şi-i lăsăm până 
când zeama scade de tot şi rămâne doar uleiul. Această gustare deosebit de gustoasă este gata. 


PROVERB 
Mâinile uscate nu prind melci. 


Și când a ajuns la porțile cetăţii, iată o femeie văduvă aduna vreascuri şi a chemat-o Ilie 
și i-a zis: “Adu-mi puţină apă ca să beau! “ Și s-a dus ca să-i aducă, dar Ilie a strigat-o şi i-a 
zis: “Adu-mi și o bucată de pâine să mănânc!” Ea însă a zis: “Viu este Domnul Dumnezeul 
tău, n-am nici o fărâmitură de pâine, ci numai o mână de făină într-un vas şi puțin untde- 
lemn într-un urcior. Şi iată, am adunat câteva vreascuri și mă duc să o gătesc pentru mine 
şi pentru fiul meu şi apoi să mâncăm şi să murim!” Atunci i-a zis Ilie: “Nu te teme, ci du-te 
și fă cum ai zis; dar fă mai întâi de acolo o turtă pentru mine şi adu-mi-o, iar pentru tine şi 
pentru fiul tău vei face mai pe urmă. 

3Regi 17, 10-13 

26. Melci cu orez 
Ingrediente (pentru 8 porţii): 


aproximativ 70 de melci 

500 g de orez tip Carolina 

10 fire de ceapă verde 

sare, piper, o legătură de mărar 

180 ml de ulei de măsline, sucul de la 2 lămâi 


Fierbem melcii şi îi curățăm, îi scoatem din cochilie, îi tăiem şi îi spălăm bine din nou, 
la fel ca la rețeta precedentă. 

Urmăm apoi întocmai indicaţiile din rețeta nr. 20 (Pilaf cu midii). Repet, mare atenţie 
la raportul dintre cantitatea de apă şi cea de orez. 


PROVERB 
Nu vreau orez cu apă, ci apă cu orez. 


Și stăruiau în învăţătura apostolilor şi în impărtășire, în frângerea pâinii şi în rugăciuni. 
Și tot sufletul era cuprins de teamă, căci multe minuni și semne se făceau în Ierusalim prin 
apostoli, și mare frică îi stăpânea pe toți. Iar toţi cei ce credeau erau laolaltă și aveau toate 
de obște. Și își vindeau bunurile și averile şi le împărțeau tuturor, după cum avea nevoie fie- 
care. Și în fiecare zi, stăruiau într-un cuget în templu şi, frângând pâinea în casă, luau îm- 
preună hrana întru bucurie şi întru curăţia inimii. 

Faptele Apostolilor 2, 42-46 

27. Stufat de sepii 


Ingrediente (pentru 4 portii): 


1,5 kg de sepii 

8-10 cepe uscate, 5-6 căţei de usturoi 

2-3 linguri de pastă de tomate 

1 pahar de vin roşu, 300 ml ulei de măsline 
sare, piper negru boabe, 5-6 foi de dafin 
lemn de scorţişoară, cuişoare 


Dacă nu vă deranjază faptul că vi se vor înnegri unghiile, puteţi curăța voi înşivă sepiile, 
deşi pot fi cumpărate deja curățate. Mai întâi scoatem osul, apoi intestinele şi cerneala, după 
care le spălăm bine şi le fierbem timp de 45 de minute. Cele congelate sunt, de obicei, foar- 
te bine curățate. Proaspete sau congelate, însă, tot trebuie să fierbem sepiile şi imediat după 
aceea să le tăiem bucăți (fiecare alege forma şi dimensiunile pe care le preferă). 'Tocăm mă- 
runt cepele și usturoiul și le prăjim în ulei de măsline. Când s-au rumenit, adăugăm în tiga- 
je două linguri din apa din în care au fiert sepiile, precum şi mirodeniile şi vinul. După ce- 
au fiert destul - cam jumătate de oră - adăugăm sepiile, pasta de tomate diluată în puţină apă 
precum și sarea, lăsându-le să mai fiarbă încă 10 minute, la foc iute, după care dăm focul la 
minim şi aşteptăm să scadă zeama. 


Stridii, midii, arici de mare, urechi de mare și sepii, 
Calamari, homari şi garizi nemaipomeniţi, 
Gustări grozave, dar și sănătoase și ușor de mistuit. 


Stihuri călugărești 
Acedia este paralizia sufletului (indiferența faţă de starea trupului este echivalentă cu pa- 


ralizia sufletului). 


Sfântul Ioan Scărarul 

28. Pilaf cu sepii 
Ingrediente (pentru 6 portii): 


1-1,5 kg de sepii 

500 g de orez cu bobul scurt 

2 cepe uscate (sau 10 fire de ceapă verde), tocate foarte mărunt 
sare, piper negru, o legătură de mărar 

200 ml ulei de măsline, sucul de la 3 lămâi 


Fierbem sepiile şi le tăiem în bucăţi mici. Prăjim ceapa, adăugăm apoi orezul şi ameste- 
căm de câteva ori. Punem apa în care au fiert sepiile peste orez, păstrând proporția de 2,5 părţi 
apă la una de orez. Adăugăm mărarul tăiat mărunt, sare şi piper, şi le lăsăm să fiarbă, aco- 
perind vasul. Când orezul începe să se înmoaie, luăm vasul de pe foc, îl acoperim cu un pro- 
sop și punem capacul deasupra. După un sfert de oră, luăm capacul și amestecăm până când 
orezul absoarbe toată zeama, apoi adăugăm sucul de lămâie. Mâncarea noastră este gata. 


Notă: 
Dacă dorim, putem adăuga pastă de tomate, roşii proaspete sau roșii din conservă. În 
acest caz, sucul de lămâie devine opţional. 


PROVERB 
Stăpânește-ţi mânia şi fă-ţi cruce. 


Se zice că, odată, un creştin cucernic a trimis monahilor un vas de lut plin cu vin. Unul 
dintre bătrâni a luat ocanată mică cu vin, s-a dus la Avva Sisoe, căruia i-a umplut un pa- 
har, iar Avva l-a băut. Tot așa şi cu al doilea pahar de vin. Când, însă, i-a umplut și al trei- 
lea pahar, Avva Sisoe l-a refuzat, strigându-i: „Opreşte-te, frate! Nu ştii că înăuntrul lui se 
ascunde satana ?” 


Din Pateric 

29, Sepii cu spanac 


Ingrediente (pentru 6 portii): 


1-1,5 kg de sepii 

1 kg de spanac 

10-15 fire de ceapă verde, tocate mărunt 

sare, piper negru, chimen, 1 legătură de mărar, 1 legătură de fenicul 
300 ml ulei de măsline, sucul de la 2 lămâi 


Fierbem sepiile şi le tăiem bucăţi, în forma şi dimensiunile pe care le preferăm. Tăiem, 
curățăm şi spălăm spanacul. Călim ceapa la foc mic, punem spanacul, adăugăm o lingură din 
zeama în care au fiert sepiile şi sare. Îndată ce compoziţia începe să fiarbă, adăugăm măra- 
rul şi feniculul. ATENȚIE! Nu adăugăm multă zeamă sau apă, pentru că, pe de-o parte, spa- 
nacul lasă multă zeamă, iar pe de alta, el fierbe foarte repede. Adăugăm sepiile tăiate bucăți 
şi mirodeniile; dăm focul la minim, aşteptând să se evapore zeama şi să rămână doar uleiul, 
după care, cu un minut înainte de a lua mâncarea de pe foc, turnăm şi sucul de lămâie. 


Mâncărurile gustoase sunt invidiate de demoni, 
Care se înfurie văzând cum le mănânci liniştit 
Și încearcă, prin diverse tertipuri, să-ți strice apetitul. 


Stihuri călugăreşti 


Și-l va hrăni pe el cu pâinea înțelegerii, și cu apa înțelepciunii îl va adăpa. 
Sirah 15, 3 

30, Sepii prăjite 
Ingrediente (pentru 4-5 portii): 


2 kg de sepii 

sare, oregano (opţional) 
făină, ulei pentru prăjit 
sucul de la 2 lămâi 


Alegem sepii mici şi proaspete. Le tăiem, le scoatem osul și sacul cu cerneală. În martie 
şi aprilie, sepiile au icre, să fim atenţi să nu le aruncăm. Le spălăm, le sărăm şi le punem la 
scurs într-o strecurătoare, pentru că, atunci când le prăjim, ele trebuie să fie uscate. Punem 
ulei de măsline în tigaie, dăm sepiile prin făină şi le punem în uleiul încins. Focul trebuie să 
fie mediu, iar tigaia acoperită, ca să nu sară stropi de ulei peste tot, iar aburul dinăuntru va 
pătrunde sepia mai bine. Le întoarcem de pe o parte pe cealaltă, de câteva ori, ca să se ru- 
menească pe ambele părți. Odată scoase din tigaie, pe un platou, le presărăm cu oregano şi 
turnăm şi sucul de lămâie. 


Mai mult decât bătrânii am înțeles, că poruncile Tale am căutat. De la toată calea cea 
rea mi-am oprit picioarele mele, ca să păzesc cuvintele Tale. De la judecățile Tale nu m-am 
abătut, că Tu ai pus mie lege. Cât sunt de dulci limbii mele, cuvintele Tale, mai mult decât 
mierea, în gura mea! 


Psalmul 118, 100-103 

Monahii loan şi Procopie pescuind în apele din apropierea Mânăstirii Iviron 


aa, 


31. Sepii înăbușite cu paste orzișor 
(ghiveci grecesc cu sepii) 


Ingrediente (pentru 6 portii): 


1 kg de sepii 

500 g de paste orzișor 

3 cepe uscate, tocate mărunt 
200 ml de ulei de măsline 

sare, piper negru, boia, chimen 
2-3 linguri de pastă de tomate 


Fierbem sepiile şi le tăiem în bucăţi mici. Punem cepele la călit într-o tavă, adăugăm pas- 
ta de tomate, mirodeniile şi sarea. Adăugăm, apoi, un litru din apa în care au fiert sepiile şi 
lăsăm totul până dă în fiert, după care transferăm toate ingredientele din tavă într-un pirex, 
adăugăm pastele şi sepiile şi le dăm la cuptor (încălzit în prealabil la 200*C). Lăsăm mânca- 
rea în cuptor pentru 45 de minute, pentru ca pastele să absoarbă toată zeama. E de la sine 


înţeles că, din când în când, mai amestecăm în mâncare, ca să nu se prindă. 


Vitleemul a deschis Edenul, veniţi să vedem! 
Viaţa cea fericită ce era ascunsă găsit-am. 
Veniţi să luăm, din peșteră, cele ale Raiului. 


Acolo s-a arătat a iertării rădăcină, ce a încolțit neudată, 


Acolo a fost găsită fântâna nesăpată, 

Din care David a dorit să bea. 

Acolo Fecioara a născut prunc. 

Stins-a îndată setea lui Adam şi-a lui David. 


Pentru aceasta să ne grăbim, căci S-a născut prunc tânăr, 


Dumnezeu cel mai-nainte de veci. 


Roman Melodul, Imnul Nașterii lui Hristos 

32. Homar cu fenicul 
Ingrediente (pentru 4 portii): 


2 homari 

3 fire de ceapă verde, 3 legături de fenicul proaspăt, 1 legătură de mărar 
sare, piper 

200 ml de ulei de măsline 

sucul de la 3 lămâi 


Curăţăm, spălăm și tocăm mărunt ceapa, feniculul şi mărarul. Călim ceapa la foc mic, apoi 
adăugăm feniculul şi amestecăm până începe să se înmoaie. Aşezăm homarii într-o tavă adân- 
că, fiind atenţi să nu le rupem picioarele, şi turnăm peste ei ceapa călită şi feniculul. Adău- 
găm două pahare de apă şi mărarul, sare și piper și punem un capacul. Lăsăm totul la foc mic, 
pentru 40-45 de minute, până se evaporă toată zeama. La sfârşit adăugăm şi sucul de lămâ- 
ie, după care luăm tava de pe foc. 

Este o mâncare deosebit de gustoasă, care cere companie bună şi vin alb. 


PROVERB 
Homarul și pepenele pe mulți miri satură. 


Pâinică, crabi, homari; garizi la tigaie... 


Din Prodromikân 

33. Homar cu macaroane 
Ingrediente (pentru 7-8 portii): 


4 homari de câte 500 g fiecare 

3-4 căţei de usturoi tocat mărunt, 4 cepe uscate, tocate mărunt 

1 kg de roșii proaspete (date prin blender şi puse la fiert, până dispare zeama) 
sare, boia, piper negru, chimen, puţină scorţişoară 

1 kg de macaroane mărunte 

250 ml de ulei de măsline 

1 lingură de muştar rărit cu apă 


Spălăm homarii și-i punem într-o oală sau într-o cratiţă adâncă, cu atenție, să nu le ru- 
pem picioarele. Turnăm 3-4 litri de apă, adăugăm sare, acoperim cu capac, și lăsăm totul la 
fiert pentru 20 de minute. 

Scoatem homarii pe o tavă şi păstrăm apa în care au fiert, deoarece ne va fi de folos mai 
târziu. Se călesc ceapa şi usturoiul până se rumenesc, apoi se adaugă 2-3 polonice din apa în 
care am fiert homarii, roşiile proaspete, muștarul, toate mirodeniile, lăsându-le să fiarbă, la 
foc mic, timp de 30 de minute, până când sosul începe să se îngroașe. 

Punem din nou la foc oala cu apa în care au fiert homarii și, de îndată ce dă iarăși în fiert, 
adăugăm macaroanele. Amestecăm bine: din momentul în care încep să fiarbă, macaroane- 
le mai au nevoie de 10-12 minute pentru a fi gata. Ar fi bine să nu folosim prea multă apă ră- 
masă de la homari, pentru că, la sfârşit, vom strecura macaroanele şi apa o vom arunca. Așadar, 
cu cât mai puţină apă la fiert, cu atât mai bine. 

Pe un tocător din lemn, cu un cuțit bine ascuţit, tăiem homarii de la cap spre coadă, pe 
mijloc, astfel încât să se desfacă în două. 

Punem macaroanele strecurate pe un platou, aşezăm homarul deasupra și turnăm sosul, 
în așa fel încât să acoperim şi homarul și pastele. Se serveşte imediat. 

CEL CE VREA SĂ FIE CEL DINTÂI, 
SĂ SE FACĂ TUTUROR SLUJITOR 


A 
ncheind această carte, Arta culinară a Sfântului Munte, aş vrea să vă mărturisesc câteva 


lucruri pe care le-am trăit în Sfântul Munte, în ultimii 35 de ani, gătind. Nu am urmat 

vreo şcoală de bucătari, nici nu am vreo diplomă. Stând alături de bătrâni, am învăţat cum 
să călesc ceapa la foc mic căci, spuneau ei, cu cât mai încet se rumeneşte ceapa, cu atât mai 
gustoasă va fi mâncarea. Am mai învățat că pregătirea mâncărurilor necesită răbdare şi stră- 
duință, mai ales, spre sfârşit, când așteptăm, lângă jăratic, să se evapore zeama sau să se în- 
groaşe sosul. 

Aprovizionarea cu alimente, curățarea, spălarea, tăierea lor, sărarea, gătitul, chiar şi mo- 
dul de servire, toate trebuie făcute avându-i în minte pe cei pentru care facem toate acestea, 
pe cei pe care îi iubim. Gătitul este expresia dragostei noastre față de ei, expresia dorinței 
noastre de a-i face mulțumiți. Şi pentru că-i iubim pe aceia cărora le gătim, nu trebuie să ne 
fie frică de greşeli. Dragostea noastră pentru ei este aceea care ne va învăţa cum să facem 
mâncarea mai gustoasă. Pentru un bucătar nu există mulțumire mai mare decât să stea de-o 
parte şi să vadă fețele iubiților lui frați, în timp ce aceştia mănâncă din ceea ce el a gătit. 
Mulţumit, unul ridică sprânceana, altul vrea să spună ceva, dar nu poate, pentru că are gu- 
ra plină, aşa că doar mormăie ceva, pe faţa altuia se citeşte mulțumirea gustului, iar altul, 
satisfăcut, se apleacă spre vecinul său, ca să-i spună ceva. 

Vă doresc ca această carte, pe care o aveţi acum în mână, dincolo de ajutorul în bucătă- 
rie pe care vi-l va furniza prin intermediul rețetelor, să vă ajute să vă apropiaţi şi mai mult 
de aceia pe care îi iubiți, gătindu-le. Deschideţi-vă casa, chemaţi-vă prietenii, gătiți îm- 
preună, întindeți masa, beți vin şi bucuraţi-vă împreună. 

ucurați-vă împreună cu cei ce se bucură, zice Apostolul Pavel: toate momentele plăcute 

și fericite din viața noastră sunt însoţite de o mâncare bună, de o masă bună. Ferici- 

tul Pavel continuă şi zice: Plângeți cu cei ce plâng; v-aţi gândit, oare, câtă mângâiere 
poate avea un om bolnav de la o mâncare caldă și gustoasă, pe care i-o gătim cu mâinile noas- 
tre ? Sfântul loan Scărarul consideră că bucătarul trebuie să se gândească, atunci când găteşte, 
Că slujeşte îngerilor, că găteşte celor care se roagă pentru unirea tuturor... 

În încheiere, aș vrea să să le mulțumesc tuturor acelora care au contribuit la publicarea 
acestei cărți, ştiuţi şi neştiuţi. Îndeosebi, le mulțumesc domnilor The6doros Ioannidis și 
Thanâsis Gheorghiâdis din Tesalonic, de a căror prietenie mă şi bucur. Aș vrea să 
mulțumesc şi directorului şi colaboratorilor Editurii Synchronoi Orizontes, prin a căror de- 
osebită purtare de grijă am reuşit să avem această carte elegantă. 


Rugaţi-vă pentru noi, 


sall căi: 


Monahul Epifanie 

Admirând priveliștea, de pe vârful Muntelui Athos 


SFÂNTUL MUNTE ATHOS 


poeţi şi scriitori, din Antichitate şi din vremea Bizanțului, dar şi din vremurile mo- 

derne. Athos era, după cum scrie Homer, un munte deosebit; la fel considera şi 
geograful Strabon, care scrie că, în vremea în care locuitorii culmilor muntelui erau deja 
obosiţi de arat şi alte lucrări agricole, pe care le începeau îndată ce se crăpa de ziuă, abia atunci 
se trezeau, la cel dintâi ciripit al păsărilor, locuitorii de pe țărmurile celei mai răsăritene din- 
tre cele trei peninsule halkidice. Mare şi vestit munte era Athosul, consideră și Herodot, care 
adaugă faptul că muntele cobora până la mare şi că era locuit de oameni. 

Statul monahal vechi de mai bine de un mileniu, care, cu voia lui Dumnezeu, s-a in- 
staurat treptat în această peninsulă, a contribuit dintotdeauna la păstrarea frumuseţii na- 
turale virgine a binecuvântatului munte. În veacul al XIV-lea, învățatul bizantin Nichifor 
Gregorâs descria frumusețea Muntelui Athos, numărând, printre alte bogății, mirosul şi 
culorile florilor unice care cresc aici, abundența arborilor şi florei, diversitatea pășunilor 
şi albastrul-deschis al mării care-l înconjoară. Denumirea de Sfântul Munte s-a impus în- 
că din epoca Comnenilor („„Athosul, de către toţi este numit Sfântul Munte”), iar de atunci 
această denumire a rămas neîntrerupt legată de munte. 


U nicitatea şi frumuseţea naturală a Muntelui Athos au fost cântate şi slăvite de mulţi 


Originile Sfântului Munte Athos 

Din primele veacuri creştine, cei ce doreau viața monahală, departe de tulburarea lumii şi 
de ispitele ei, dedicându-se în mod absolut slujirii lui Dumnezeu, au găsit în peninsula A- 
thosului mediul ideal pentru o vieţuire sfântă, conformă cu poruncile lui Hristos. Astfel, 
încă din secolul al III-lea, în Sfântul Munte s-au dezvoltat diverse instituţii monastice, iar 
isihastiriile nu au încetat să înflorească, deoarece, în vremea persecuțiilor îndreptate de 
statul roman împotriva creştinilor, mulţi dintre cei persecutați și-au găsit refugiul în aces- 
te locuri îndepărtate și inaccesibile. În veacul al IV-lea, monahismul a luat o mare am- 
ploare, la fel şi tendința abandonării celor lumeşti, în special ca reacţie la societatea acelei 
epoci. Astfel, a crescut și numărul isihastiriilor, precum şi al eremiţilor. După cum 
menționează anumite legende, în Sfântul Munte a ajuns şi Maica Domnului, venind din 
Efes însoțită de Apostolul, Evanghelistul şi Teologul Ioan, atunci când se îndreptau spre 
Cipru, pentru a se întâlni cu Sfântul Lazăr, prietenul Domnului. Ei au fost siliți să debar- 
ce pe un țărm al peninsulei, undeva în preajma Mânăstirii Iviron de astăzi. Conform 
tradiției, Maicii Domnului i-a plăcut atât de mult frumuseţea locului, încât I-a cerut Fiu- 

lui Ei, Unul Născut, să i-l dăruiască. Domnul i-a vorbit, promiţându-i că, de acum înco- 
lo, acest loc va îi fi moştenire şi grădină, ba mai mult, va fi şi liman al celor ce vor să se 
mântuiască. Din acest motiv, Sfântul Munte mai este numit şi Grădina Maicii Domnului. 

Cele dintâi mânăstiri, fondate în vremea lui Constantin cel Mare, au fost distruse de 
Iulian Apostatul, fiind reconstruite de Teodosie cel Mare şi de soția sa, Pulcheria. O altă 
tradiţie bizantină menţionează strămutarea locuitorilor Athosului de către Constantin cel 
Mare, care ar fi pus teritoriul la dispoziţia monahilor (locuitorii Athosului, numit pe 
atunci Akti, fiind strămutați în Tsakonia, în sud-estul Greciei, de către Sfântul Împărat, 
cel întocmai cu Apostolii). 

Acest munte împărătesc şi mai sacru decât toți munții s-a umplut de şi mai multă 
sfințenie după instalarea islamului în Palestina, Siria şi Egipt, când, mulţi monahi din pustia 
Thebaidei, din Sinai şi, mai târziu, din Asia Mică, şi-au găsit refugiul în Athos. La fel s-a 
întâmplat şi în vremea controverselor iconoclaste, în veacurile al VII-lea și al VIII-lea. 
Astfel, la sfârşitul veacului al VIII-lea, în peninsula Sfântului Munte existau 56 de mânăs- 
tiri, dar numărul lor avea să ajungă, ceva mai târziu, la 180. Ştim că la Sinodul din 843, 
convocat de împărăteasa Teodora, la care s-a decis reinstaurarea cultului icoanelor, au 
participat şi călugări athoniți. 

Dintre mânăstirile acelei epoci amintim pe cea numită Kolovou, undeva în apropierea 
canalului lui Xerxes, care-şi luase numele după acela al ctitorului ei, loânnis Kolov6s, mâ- 
năstirea lui Clement, mânăstirea lui Moustâkon, a lui Kardiogn6stos, a lui Athanasie, a lui 
Luca etc. În zona PrOvlakas se găsea Vechiul Scaun al Bătrânilor (Paled ton Gherânton Cat- 
h&dra), menţionată într-un document cu pecetea împăratului Leon cel Înțelept (datat 
911), Scaunul fiind reședința întâistătătorilor, a conducătorilor monahilor din peninsulă. 
Mai târziu, reşedinţa s-a mutat la Mâsi, apoi la Kâryes. Înaintea instituţiei Protos-ului, la 
Mssi, undeva pe lângă Mânăstirea Cutlumuş, rezida un ravdouchos (lictor), iar acolo încă 
se mai găseşte o chilie numită Ravdouchou. Mai târziu, după venirea în Munte a Sfântu- 
lui Athanasie şi ctitorirea Marii Lavre, monahismul aghiorit a luat forma pe care o cu- 
noaştem și noi astăzi. 


Organizarea și administrarea instituţiilor monastice 

Instituţiile monastice ale statului athonit sunt mânăstirile, schiturile, chiliile, colibele, k4- 
thismele şi isihastiriile. Mânăstirile se găsesc pe propriile lor terenuri, instituite prin hri- 
sov“ imperial sau sigiliu patriarhal, fiind de trei feluri: imperiale, patriarhale sau stavropi- 


8. (În gr. xpvo6BovhoAov) Decret imperial pecetluit cu sigiliu din aur (n. trad.). 

ghii. Aşadar, nu se supun jurisdicției vreunui episcop, dar sunt în legătură directă cu Pa- 
triarhia Ecumenică, fiind considerate similare episcopiilor independente. Patriarhia Ecu- 
menică are, prin urmare, doar jurisdicție spirituală asupra lor. 

Mânăstirile sunt fie chinoviale, fie idioritmice. În chinovii, fraţii au toate în comun și 
nimic al lor personal. Mânăstirile sunt conduse de un egumen (chinoviile de un chino- 
viarh), ajutat de Gherondia (Sfatul Bătrânilor) şi de epitropi. Egumenul este întotdeauna 
purtător de rang de arhimandrit. Atât el, cât şi membrii Gherondiei şi epitropii sunt aleşi 
de către frații care au o vechime de mai mult de şase ani de la tundere. Egumenul este ales 
pe viață, dar poate fi destituit de către Gherondie şi fraţii cu drept de vot. 

Schitul este o instituție monahală aflată pe teritoriul unei mânăstiri. Schitul poate fi în- 
fiinţat de către mănăstire, cu acordul Sfintei Chinotite a Sfântului Munte şi cu confirma- 
rea Patriarhiei Ecumenice. Schiturile sunt de sine stătătoare, dar depind de mânăstirea su- 
verană, pe al cărei teritoriu se află. Mânăstirea este aceea care confirmă canonul ce gu- 
vernează viaţa internă a monahilor schitului. În actul de înființare se prevede, de aseme- 
nea, dacă schitul este idioritmic sau chinovial, precum și numărul maxim de monahi ai 
schitului. Schiturile idioritmice sunt constituite din mai multe clădiri (colibe) aflate în ju- 
rul unei biserici numite Kyriakon (biserica centrală a Mânăstirii numindu-se Katholikân), 
în apropierea cărei se găseşte locuinţa întâistătătorului schitului (dikaios). Fiecare colibă 
este locuită de 3 monahi: bătrânul cu doi ucenici. În schiturile chinoviale, dikaios-ul este 
ales pe viață, iar alegerea lui trebuie confirmată de către Mănăstire. 

Chilia se găseşte pe teritoriul unei mânăstiri, de care și aparţine, fiind constituită dintr-un 
singur corp de clădire, ce include un paraclis, şi este cedată la trei călugări (un bătrân, un 
prim şi un al doilea ucenic) printr-un acord scris dat de Mănăstire; în cazul morţii bătrâ- 
nului, cel dintâi dintre ucenici preia automat conducerea. Fiecare schimbare în ierarhie 
este urmată de o reînnoire a acordului scris. Dacă nu există ucenici, chilia revine în ad- 
ministrarea Mânăstirii. 

Coliba este o construcţie izolată, ce poate fi dată către trei monahi (un bătrân cu doi 
ucenici) sau unui singur monah. 

Kâthisma este o colibă mică, în care stă un singur monah. 

Isihastirio (sihăstria) este o kâthismă aflată foarte departe de Mănăstire sau de schit; de 
obicei, se găsește într-un loc cu totul pustiu şi izolat. În isihastirii locuiesc cei care aleg cea 
mai aspră formă de viață monastică. 

Tipicul Sfântului Athanasie 

Statul monastic athonit şi administrarea instituţiilor monastice se bazează pe canoanele 
Bisericii stabilite de Sfântul Vasile cel Mare şi Sfântul Grigorie de Nazianz, cei care au con- 
sacrat (prin opera lor, Regulile mari) rânduielile monahale ortodoxe. Cu toate acestea, 
rânduielile interne ale mânăstirilor sunt stabilite de ctitorii acestora. 

Atunci când a fost întemeiată Sfânta Mănăstire Marea Lavră, ctitorul ei a alcătuit şi un 
canon al mânăstirii, cunoscut drept Tipicul Cuviosului nostru Părinte, de Dumnezeu pur- 
tător, Athanasie Athonitul. Acest tipic era valabil doar pentru Marea Lavră. În 972, mâ- 
năstirile athonite au făcut apel la Împăratul Ioan Tzimiskis, iar acesta l-a trimis pe preaîn- 
văţatul Efthimie, monah studit (de la Mânăstirea Stoudion) cu multă experiență, care, în 
colaborare cu egumenii şi monahii athoniţi, a alcătuit cel dintâi Typikon al Sfântului Mun- 
te, cuprinzând 28 de capitole. Acesta a fost semnat de 58 de egumeni şi călugări, rămâ- 
nând cunoscut în istorie sub numele de Trâgos (ţap), pentru că a fost scris pe un perga- 
ment din piele de capră. 

În 1046, în vremea împăratului Constantin Monomahul, a fost scris un nou Typikon, 
deoarece numărul monahilor crescuse semnificativ, iar necesităţile erau altele. În 1393, în 
vremea împăratului Manuil Paleologul, a fost alcătuit un nou tipic numit Convenția și re- 
gulile Sfântului Munte. 


Actuala situație administrativă a Sfântului Munte 

În luna mai a anului 1924, la Kary6s, a avut loc o Sinaxă extraordinară, în urma căreia a 
fost alcătuită Carta Constitutivă a Sfântului Munte, cuprinzând 188 de articole, Cartă ca- 
re a fost inclusă şi face parte din Constituţia Republicii Elene. Conform Cartei, întreaga 
suprafață a peninsulei athonite este împărțită între cele 20 de mânăstiri, şi este considera- 
tă inalienabilă. Administrarea este exercitată de reprezentanţii celor 20 de mânăstiri, ei 
constituind Sfânta Sinaxă a Chinotitei. Nu este permisă nici o schimbare în ce privește si- 
tuația administrativă, numărul mânăstirilor sau ordinea lor ierarhică, nici vreo inter- 
venţie în relația de dependență a diverselor instituţii față de mânăstirile suverane. Sunt in- 
terzise instalarea în Munte a schismaticilor, eterodocşilor, precum şi violarea avatonului 
(regula care prevede interzicerea accesului femeilor). 


Jurisdicţia legislativă este exercitată de cei 20 de reprezentanți întruniţi în Sinaxă ex- 


traordinară, aceasta stabilind rânduielile canonice, care nu trebuie să fie, însă, contrare 
Cartei Sfântului Munte. Sinaxa extraordinară se întruneşte de două ori pe an, la Karyes, 

Bucătăria chiliei Molyvdoklisiă 


fiind aleasă pe o perioadă de doi ani. Pentru apărarea intereselor mânăstirilor, există Sfân- 
ta Epistasie, un corp executiv compus din cinci membri aleşi, câte unul pentru fiecare din 
cele cinci categorii de mânăstiri, cel dintâi dintre ei fiind numit Protos. Protăton (Biserica 
Protosului) se găseşte în jurisdicţia sa directă, aici aflându-se icoana Maicii Domnului 
Axion Esti. 

Sfânta Epistasie exercită, în Sfântul Munte, controlul suprem în ce priveşte problemele 
de ordin polițienesc şi economic precum şi pe cele de interes public general, având sub 
supraveghere şi trezoreria comună. 

Statul grec este reprezentat de Guvernatorul civil al Sfântului Munte, care poartă grad 
de prefect și este atașat al Ministerului de Externe. Îndatoririle lui sunt menţinerea ordi- 
nii și siguranţei publice, supravegherea forțelor polițienești detașate în Sfântul Munte, 
precum şi a celorlalți angajați civili. 


Cele douăzeci de Mânăstiri ale Sfântului Munte 

În această casă a lui Dumnezeu şi poartă a Cerului, separată de restul Peninsulei Hakidiki 
printr-o graniță imaginară, găsindu-se în sud-estul linei de demarcaţie dintre Golful Ie- 
riss6s (din dreptul ruinelor vechii închisori turcești) şi promontoriul Prosfori, lângă Fran- 
gokastro, cele douăzeci de Mânăstiri ale Muntelui sunt împărțite în cinci grupe, a câte pa- 
tru mânăstiri fiecare, după cum urmează. Grupa I: Marea Lavră, Dochiariu, Xendfon şi 
Esfigmenu; grupa a II-a: Vatopedi, Cutlumuș, Karakâllu şi Stavronikita; grupa a III-a: Ivi- 
ron, Pantokrător, Filotheu şi Simonâpetra; grupa a IV-a: Hilandar, Xiropotâmu, Aghios 
Pâvlos şi Grigoriu; grupa a V-a: Dionysiu, Zografu, Panteleimonos şi Konstamonitu. 

Cea dintâi mănăstire, în ordinea importanţei, este Marea Lavră, ctitorită de Sfântul 
Atanasie Athonitul în anul 961, în vremea Împăratului Nichifor Fokâs, care, într-un hri- 
sov din anul 965, o numeşte „noua lavră a domniei mele”. Schiturile de pe domeniul ei 
sunt Sfânta Ana, Kavsokalyvia şi Cinstitul Înaintemergător (Schitul românesc), dar are şi 
alte aşezări subordonate, precum Sfânta Kâthismă a Sfântului Eustatie (Mylop6tamos), 
ctitorită de Sfântul Atanasie Athonitul. 

A doua mănăstire este Sfânta Mare Mănăstire Vatopedi (având hramul Buneivestiri), 
înființată la scurtă vreme după Marea Lavră, la recomandarea Sfântului Atanasie Athoni- 
tul, fiind ctitoria a trei tineri bogaţi din Adrianopole: Atanasie, Nicolae şi Antonie. Mâ- 
năstirea are două schituri, al Sfântului Dimitrie şi al Sfântului Andrei (cunoscut și cu nu- 
mele de Serai). Această mănăstire s-a aflat sub patronajul Împăratului Constantin Paleolo- 
gul, după cum menţionează un hrisov al acestuia (din anul 6800 de la facerea lumii). 


-256- 


A treia mănăstire ca importanţă este Iviron, ctitorită la puţină vreme după Marea La- 
vră, de către nobilul georgian loan Tornikios, împreună cu fiul și un nepot al său, având 
hramul Adormirii Maicii Domnului. Într-un paraclis aproape de poarta mânăstirii se gă- 
seşte icoana Maicii Domnului Portaitissa (Portăriţa). De această mănăstire depinde schi- 
tul Cinstitului Înaintemergător. 

Mânăstirea Hilandar prăznuieşte Intrarea Maicii Domnului în Biserică, fiind ctitorită 
de voievodul sârb Ștefan Nemania în 1197; ulterior, voievodul a abdicat de bunăvoie și s-a 
retras în această mănăstire ca simplu monah, luând numele de Simeon. Fiul său, Sfântul 
Sava, a devenit monah tot în această mănăstire, ajungând, în vremea Împăratului Teodor 
Laskăris, arhiepiscop al Serbiei. 

Mânăstirea Dionysiu a fost întemeiată de Sfântul Dionisie în 1380, banii necesari con- 
struirii fiind dăruiţi de Împăratul de Trapezunt, Alexie Comnenul. Mânăstirea Cutlumuș 
a fost ctitorită la sfârşitul secolului al XI-lea sau începutul celui de-al XII-lea, în vremea 
lui Alexie Comnenul, Împărat al Constantinopolului, luând numele de la un nobil arab, 
Koutloumous (după alții, acesta ar fi fost fiul unui nobil selgiucid, dar creştin ortodox). 
De ea depinde schitul Sfântului Pantelimon, mânăstirea având hramul Schimbării la Faţă 
a Mântuitorului. Acelaşi hram îl are şi Mânăstirea Pantokrător, ctitorită la 1363 de căpe- 
tenia militară (stratopedărhis) Alexie Comnenul. 

Mânăstirea Xiropotâmu prăznuieşte pe Sfinții Patruzeci de Mucenici şi este mai veche 
chiar şi decât Marea Lavră, fiind ctitoria Sfântului Pavel Xiropotaminoi, fiul Împăratului 
Mihail Rangab€. În 1280, în vremea Împăratului Mihail Paleologul, a fost ctitorită Mâ- 
năstirea Zogrâfu, având hramul Sfântului Mare Mucenic Gheorghe. Mânăstirea Dochia- 
riu are hramul Sfinților Arhangheli Mihail şi Gavriil, fiind ctitorită în veacul al X-lea de 
Împăratul Nichifor Fokăs, prin intermediul lui Eftimie, zis și Bizantinul. Mânăstirea Ka- 
rakâllu are hramul Sfinţilor Apostoli Petru şi Pavel, fiind ctitorită, probabil, de Împăratul 
Roman6s Diogenes, între anii 1068-1070. Mănăstirea Filotheu are hramul Buneivestiri, fi- 
ind ctitorită la sfârşitul secolului al X-lea. 

Mănăstirea Simonopetra a fost construită în timpul vieţii Sfântului Simon, în veacul al 
XIII-lea, având hramul Naşterii Mântuitorului. Mânăstirea Sfântul Pavel, având hramul 
Aducerii la Templu a Domnului, a fost ctitorită de Sfântul Pavel, fiul împăratului Mihail 
Rangabs, cel care a ctitorit şi Mânăstirea Xiropotămu. De ea depind Schitul Sfântului Di- 
mitrie şi Nea Skiti. Mânăstirea Stavronikita a fost, probabil, alcătuită prin unirea a două 
chilii, a Cinstitei Cruci şi a Marelui Mucenic Nichita. Mânăstirea Xen6fon are hramul 
Sfântului Gheorghe, fiind ctitorită, în vremea Împăratului Nichifor Botaniătis, de către 
căpetenia militară Ştefan. De ea depinde Schitul Bunavestire. 

Mânăstirea Grigoriu poartă hramul Sfântului Nicolae, fiind întemeiată la mijlocul se- 
colului al XIV-lea. Mânăstirea Esfigmenu are hramul Înălţării Domnului, fiind ctitorită la 
începutul secolului al XI-lea. Mânăstirea Sfântului Pantelimon, cunoscută şi sub numele 
de Russikon, există din veacul al XII-lea, având hramul Sfântului Pantelimon. Mânăstirea 
Konstamonitu este tot din secolul al XI-lea, având hramul Sfântului Arhidiacon Ştefan, 
Întâiul Mucenic. 


SFÂRŞIT ȘI LUI DUMNEZEU SLAVĂ! 

Monahi admirând priveliștea de pe vârful Athosului 

Şi vinul veseleşte inima omului; ca să vese- 
lească fața cu untdelemn şi pâinea inima 
omului o întăreşte. 

Ps. 103, 16 


O SUTĂ DOUĂZECI ȘI ŞASE DE REŢETE CONȚINÂND TOATE SECRETELE 
UNEI DIETE DĂTĂTOARE DE ÎNDELUNGATĂ VIAŢĂ, 
PE CARE MONAHII SFÂNTULUI MUNTE 
LE FOLOSESC DE VEACURI, SUNT DEZVĂLUITE PENTRU PRIMA OARĂ 
DE CĂTRE BĂTRÂNUL EPIFANIE DE LA MYLOPOTAMOS 


Îmi place să gătesc nu pentru că aş vrea să mulțumesc oamenii sau să fiu lăudat, 
ci pentru că-i iubesc pe oamenii pentru care gătesc. Sper ca această carte pe care o 
aveți în mână, în afară de ajutorul oferit de rețete, să vă ajute să vă apropiați și 
mai mult de cei pe care îi iubiţi şi cărora le gătiţi. Deschideţi-vă casele, chemați- 
vă prietenii, gătiți împreună, așezați masa, beți vin și prăznuiţi... 

Părintele Epifanie Milopotamitul 


